
INTRODUCERE 


O altă perspectivă epistemologică 

asupra religiilor seculare 


într-o serie documentară din 2014 intitulată The 
Secrets of Quantum Physics (Secretele fizicii cuantice), 
profesorul Jim Al-Khalili de la Universitatea din 
Surrey reia faimoasa dispută academică dintre Albert 
Einstein şi danezul Niels Bohr privind interconecti- 
vitatea cuantică. Personajul ocult al acestui savuros 
documentar este unul metafizic: esenţa realităţii. 
Este lumea în care trăim una reală, obiectivă, inde¬ 
pendentă de subiectul cunoscător? Sau, dimpotrivă, 
există doar în măsura în care noi o percepem? Avea 
dreptate celebrul episcop George Berkeley cu al său 
principiu esse est percipi sau învinge întotdeauna 
logica comună? 

Rezultatele experimentelor fizice realizate în Europa 
şi SUA începând cu 1920 şi până astăzi i-au stupefiat 
pe mulţi savanţi. Gândirea occidentală clasică, marcată 
destinai de logica aristotelică, era şi este în impas. 

Fizica cuantică susţine că lumina nu este doar undă 

* 

sau corpuscul. Este deopotrivă undă şi corpuscul. 

Continuă să fie semnificativ experimentul din labo¬ 
ratoarele Bell din New Jersey (SUA) de la începutul 
secolului XX (mai exact, din anii 1920). El a provocat 
celebra polemică dintre Einstein şi Bohr privind par¬ 
ticulele minuscule solide ce constituie electricitatea. 
Atunci a fost proiectat un fascicul de electroni pe un 
cristal. Pentru a fi proiectaţi, electronii treceau prin 

două fante si loveau un ecran la final. Asemenea 

* 

luminii, electronii se comportă ca particule solide , 
dar şi ondulatoriu, precum valurile. Electronul n-are 
consistenţă materială în timpul deplasării, ci doar o 
undă de probabilitate în a-1 localiza. Este o entitate 
fantomatică. Este ubicuu. Altfel spus, în timpul depla¬ 
sării electronul nu există. El există abia în clipa când 
loveşte ecranul şi este perceput de noi. Deci obser¬ 
vatorul îi face posibilă existenţa. 

Concluzia acestui experiment este realmente spec¬ 
taculoasă. Electronul, lumea (inclusiv cea socială), 
universul există în măsura în care eu le percep. Mai 
mult: ele există tocmai ca eu să le percep (Ioan Petru 

V 

Culianu). Odată ce institui într-un univers prin obser¬ 
vaţie participativă o realitate (cum ar fi, de exemplu, 
acea afirmaţie celebră că „Prietenul meu este viu”), 
într-un univers paralel apare o realitate pe dos 

(„Prietenul meu este mort”). Pentru unii, această 
realitate din universul paralel este doar una diferită 
de prima, virtuală, posibilă. Pentru alţii, ea este per¬ 
fect reală! 

Ei bine, în viaţa socială, noi suntem cei care aducem 
la prezenţă mai multe realităţi, cum este şi cea a reli¬ 
giilor seculare. Automat, aceste realităţi sociale comu¬ 
nică între ele (prin celebra interconexiune cuantică). 
Imediat apare o altă realitate, una perfect disonantă 
faţă de prima: cea a religiilor autentice. Ambele reali¬ 
tăţi fac parte din viaţa noastră socială. Nu poate exista 
în lumea modernă secularizare fără desecularizare, şi 
invers. Ambele sunt fetele unei monede numite viată. 
Dacă la un moment istoric dat domină social seculari¬ 
zarea, atunci desecularizarea apare ca o lume posibilă, 
alternativă. 

în concluzie, deşi profund diferite, secularizarea/ 
religiile seculare şi desecularizarea/religiile autentice 
trebuie luate şi interpretate împreună. Mai mult, 
secularizarea camuflează sensuri ale sacrului, iar dese¬ 
cularizarea favorizează anumite practici seculare. Cele 
două ipostaze ale vieţii sociale „comunică” între ele 
la un nivel adânc, foarte profund, accesibil poate doar 
matematicii superioare. 

Perspectiva dominantă de analiză şi interpretare a 
religiilor seculare pe care o propun în această carte 

este cea a lui Mircea Eliade. Conform istoricului român 
al religiilor, o bună parte a lumii modeme, ajunsă la o 
anumită „maturitate”, uită de Dumnezeu. Ateii şi indi¬ 
ferenţii religioşi fac posibilă o nouă „moarte a lui 
Dumnezeu” si chiar o uitare a „morţii lui Dumnezeu” 1 . 

Avem de-a face cu o nouă ipostază a lui deus otiosus. 
în aceste condiţii, aşa cum a demonstrat magistral 
Mircea Eliade, mitul şi religia nu mor. Ele doar se 
retrag la nivelul profund al oceanului de visuri, dorinţe, 
nostalgii şi simboluri aflate în inconştientul nostru 
(persona sau colectiv). De acolo continuă să lucreze 
eficient, chiar si în viata celui mai secularizat om. 

* f * 

La limită, miturile şi ideile autentic religioase se pot 
camufla chiar şi în reversul lor cel mai profund: reli¬ 
giile seculare . 

în universul social al religiilor seculare, conform 
unei. idei a lui Dietrich Bonhoeffer, secularizarea trebuie 
trăită „ca şi cum Dumnezeu n-ar fi dat” In „absenţa 5 


1. Pe urmele filosofiei lui Friedrich Nietzsche şi a altor autori 

importanţi, Sandu Frunză aprofundează convingător idee a 

„morţii lui Dumnezeu” în relaţie cu „religia de după religie”. 

A se vedea în acest sens volumul Eşti o fiinţă autentică . 
Despre tine, filosofie, comunicare , dezvoltare personală şi 
leadership , Bucureşti, Editura Eikon, 2018, în special 

pp. 44-50. Cartea conţine pagini admirabile, scrise cu un 
real talent de scriitor. 

Iui Dumnezeu, secularizarea poate avea totuşi un sens 
religios, ea „nu trebuie să se facă împotriva creştinis¬ 
mului, ci în numele lui” 2 * * . Dietrich Bonhoeffer crede 
că singura experienţă spirituală autentică ar fi cea a 
participării la suferinţele lui Dumnezeu într-o lume 
fără Dumnezeu. O lume fără Dumnezeu este o lume 
dominată de religii seculare. Despre trei asemenea 
religii seculare va fi vorba în cartea de faţă: corecti¬ 
tudinea politică, noile tehnologii şi transumanismul. 


2. Mircea Eliade, Jurnal. Pagini regăsite 1959-1962, ediţie 
îngrijită, adnotată şi prefaţată de Cristian Bădiliţă, Bucureşti, 
Editura Tracus Arte, 2017, p. 152. 

CAPITOLUL 


Secularizare şi postsecularizare 

în Europa şi SUA 1 

1. Preambul 

întregul demers hermeneutic al acestei cărţi pleacă 
de ia observaţia fundamentală a lui Mircea Eliade 
privind secularizarea societăţilor actuale. Conform 
acestuia, „omul modern, radical secularizat, se crede 
şi se vrea ateu, areligios sau măcar indiferent. Dar se 
înşală. N-a izbutit să abolească homo religiosus din 
el: n-a suprimat (dacă va fi fost vreodată!) decât pe 
christianus. Asta înseamnă că a rămas «păgân», deşi 

1. Sub titlul „Ipostaze ale modernităţii multiple : America 
religioasă, Europa (post)seculară?”, acest text a apărut 
într-o primă formă în revista Convorbiri literare (numerele 
din aprilie, mai şi iunie 2017), apoi ca postfaţă a volumului 
Peter Berger, Grace Davie, Effie Fokas, America religioasă , 
Europa seculară? O temă şi variaţiuni , Iaşi, Editura Univer¬ 
sităţii „Alexandru loan Cuza”, 2016, pp. 199-228. 







16 


NOILE RELIGII SECULARE 


n-o ştie. Mai înseamnă şi altceva: că o societate areli- 
gioasă nu există încă (eu cred că nu poate exista, că dacă 
ar fi realizată ar pieri în câteva generaţii, din plictiseală, 
neurastenie sau printr-o sinucidere colectivă...)” 2 . 

Intr-adevăr, o societate pe deplin areligioasă nu 
există şi nu cred că va exista. Există însă în Occident 
societăţi profund secularizate. în termenii iui Traian 
Baconschi, unele sunt ultrasecularizate. „Bisericile au 

devenit ONG-uri caritative, privatizarea sentimen- 

■ 

tului religios e aproape totală, urmează omul biotronic 
şi economia robotizată, cu mult timp liber şi (pro¬ 
babil) venit universal garantat, eventual în Bitcoin.” 
(Teodor Baconschi) 

Propunem o investigare ştiinţifică (nonexhaustivă) 
a secularizării, în formele ei vechi, clasice, dar şi 
actuale. Astfel, analizând secularizarea din punct 
de vedere exclusiv sociologic, putem lua în calcul 
criteriile clasice menţionate de sociologul britanic 
Anthony Giddens: a) apartenenţa declarată a credin¬ 
cioşilor la o biserică sau la anumite organizaţii şi 
mişcări religioase ; b) gradul de menţinere de către 
biserici a influenţei lor sociale, a averilor şi prestigiului; 


2. Mircea Eliade, Jurnal. Pagini regăsite 1959-1962, ediţie 
îngrijită, adnotată şi prefaţată de Cristian Bădiliţă, Craiova, 
Editura Tracus Arte, 2017, p. 163. 

c) manifestarea publică a unor credinţe şi valori reli¬ 
gioase (sau religiozitatea ) 3 . 

Una dintre lucrările de referinţă care tratează seculari¬ 
zarea în Occidentul european şi american este America 
religioasă, Europa seculară? O temă şi variaţiuni. Cartea 
a apărut în SUA în 2008 şi poartă semnătura a trei 
mari sociologi contemporani ai religiilor: Peter Berger, 
Grace Davie şi Effie Fokas. Textul reprezintă o exce¬ 
lentă reinterpretare în cheie pur sociologică a două 
teme fundamentale din sociologia religiilor: seculari¬ 
zarea şipostsecularizarea 4 . Sunt invocate creativ, original 


3. Pentru detalii, vezi Anthony Giddens, Sociologie, tradu¬ 
cere de O ana Gheorghiu, ediţia a V-a, Bucureşti, Editura 
ALL, 2010, pp. 529-531. 

4. Literatura sociologică de specialitate referitoare la fenome¬ 
nul secularizării este vastă. Din cea românească amintesc: 
Cătălin Raiu, Ortodoxie, postcomunism şi neoliberalism, 
Bucureşti, Editura Curtea Veche, 2012, în special capitolul 
„Secularizări în oglindă”, pp. 73-77; Vintilă Mihăilescu, 
De ce este România astfel? Avatarurile excepţionalismului 
românesc. Iaşi, Editura Poiirom, 2017, pp. 126-165. Nu 
în ultimul rând, trimit şi la textele mele. Este vorba de 
Sociologia religiilor. Credinţe, ritualuri, ideologii. Iaşi, Editura 
Poiirom, 2013, pp. 233-239; Religie şi violenţă în Europa 
seculară (în colaborare), Bucureşti, Editura Trinitas; laşi, 
Editura Universităţii „Alexandru loan Cuza”, 2016, dialogul 
„Secularizarea - o absenţă a codurilor de sens” 

şi realist cele trei criterii de analiză a secularizării, dar 
şi limitele lor inerente. Prin urmare, autorii cărţii ne 
aduc în atenţie şi alte criterii sociologice mai subtile, 
de ordin calitativ. Ele dau seamă într-un mod mai 
profund de complexitatea şi subtilitatea unor ipostaze 
sociale ale secularizării şi postsecularizării din Occi¬ 
dentul european şi american 5 . 


2. Modernitatea europeană 
a adus secularizarea 


Aceasta a fost teza dominantă a sociologilor clasici 
şi a celor moderni până în a doua jumătate a seco¬ 
lului XX. Dintre aceştia din urmă, cei mai aprigi şi 
mai devotaţi adepţi ai ideii în discuţie au fost Bryan 

Wilson 6 si Steve Bruce. l,a nivelul defalîilm- fpnrvmoniil 


5. O frumoasă şi profesionistă prezentare a cărţii semnate 
de Peter Berger, Grace Davie şi Effie Fokas aparţine lui 
Mirel Bănică. A se vedea „Modern şi religios? Da, se 
poate!”, în Mirel Bănică, Religia în fapt. Studii, schiţe şi 
momente, prefaţă de Nicu Gavriluţă, Cluj-Napoca, Editura 
Eikon, 2011, pp. 256-262. 

6. Teza că modernitatea presupune obligatoriu secularizare 
a fost dezvoltată de Bryan Wilson şi în cartea sa Religia 
din perspectivă sociologică, traducere din limba engleză de 

secularizării a avut loc în Europa Centrală şi de Vest 
pe fondul unei modernizări în plină expansiune. 

Secularizarea se asociază, inevitabil, cu diferen¬ 
ţierea socială. Declinul autorităţii religioase este şi 
el un criteriu al secularizării. însă nu este unul ubicuu 
în spaţiul occidental. Sunt ţări est-europene (şi nu 
numai) înde autoritatea Bisericii nu a scăzut. Dimpo¬ 
trivă. în plus, nu mai putem susţine opoziţia de tip 
marxist dintre cunoaşterea ştiinţifică şi viaţa reli- 
gioasă, avansată de Bryan Wilson. Astăzi, la nivel 
academic, între cele două există o complementaritate 
specială, recunoscută de mulţi oameni de ştiinţă şi 
teologi. Criteriul opoziţiei tari, exclusive între ştiinţă şi 
religie este acum irelevant. In sfârşit, ideea raţionali¬ 
zării definitive, totale a vieţ ii profesionale este o altă 
iluzie de tip marxist. Poate mai mult ca niciodată, 
iraţionalitatea este prezentă în viaţa celor ce ocupă 
sistemul social de tip modern. Se mizează astăzi foarte 
mult pe intuiţie, trăire, inefabil, mister etc. Toate acestea 
se întâmplă în plină modernitate europeană gene¬ 
ratoare de secularizare. Cu toată această complexă şi 
substanţială argumentare a lui Bryan Wilson, teza 


Dara Maria Străinu, Bucureşti, Editura Trei, 2000. A se 
vedea în special capitolul „Secularizarea şi efectele sale 
neliniştitoare”, pp. 171-205. 

legăturii destinale a modernizării cu secularizarea nu 
a convins întotdeauna 7 . Sunt excepţii din ce în ce mai 
consistente care cer o regândire a relaţiei dintre moder¬ 
nitate şi secularizare. 


3. SUA nu confirmă obligativitatea 
secularizării în modernitate 

Intenţia celor trei sociologi - Peter Bergen Grace Davie, 
Efîie Fokas - este aceea a dezavuării unei ecuaţii 
comune (astăzi banale) din mentalul social european. 
Conform acestei ecuaţii, modernitatea atrage obliga¬ 
toriu după sine prezenţa secularizării. Mai mult, astăzi 
se răstoarnă şi o altă prejudecată comună cu privire 

la extinderea modelului secularizării central- si vest- 

> 

europene în toată lumea şi, în primul rând, în Statele 
Unite ale AmericiL 

Euro-secularîzarea este prezentă. Are o remar¬ 
cabilă forţă persuasivă şi (încă) mai seduce oamenii, 

7. Despre căile subtile ale credinţei religioase în moder¬ 
nitate, cu trimiteri la „modul de a fi religios în manieră 
ex-fundată, non-tradiţională” vezi Horia-Roman Patapieviei, 
Discernământul modernizării . 7 conferinţe despre situaţia 
de fapt , Bucureşti, Editura Humanitas, 2004, în special 
pp. 65-141. 

c, 




în special elitele din domeniul disciplinelor socio- 
umane. Totuşi, efectele prezenţei sale sunt limitate 
cultural şi geografic. Euro-secularizarea nu are, de 
exemplu, succesul scontat de sociologii marxişti în 
SUA, America de Sud, Europa de Sud-Est şi în alte 

zone ale lumii. 

Altfel spus, ecuaţia,clasică modernitate = secula¬ 
rizare - consacrată în mentalul social occidental 
graţie prestigiului unor reputaţi sociologi - este pusă 
astăzi serios în discuţie. Marea surpriză vine din infir¬ 
marea ei chiar în spaţiul istorico-simboiic şi cultural 


american. 


Atenţia majorităţii specialiştilor în ştiinţele socio- 
umane s-a îndreptat spre SUA. Aici au apărut şi 
s-au dezvoltat surprinzător anumite fenomene reli¬ 
gioase care au reconfigurat esenţial logica clasică a 
secularizării europene. Recent, aceste fenomene au 
fost completate de altele din afara lumii occidentale. 


în ultimul sfert al secolului XX, situaţia clar diferită 
din Statele Unite, extinderea creştinismului în emi¬ 
sfera sudică, prezenţa penticostaiismului în toate 

li 

ţările în curs de dezvoltare, implicarea Islamului 
în chest iuni globale, disputele tot mai aprinse pro 
şi contra prozelitismului şi aşa mai departe i-au 
îndemnat pe cercetătorii din mai multe discipline să 


. L 

regândeasca paradigma secularizării, care fusese inspi¬ 
rată de cazul european, şi să conteste presupunerile 
pe care se bazase 8 . 

Ideea este susţinută din 2003, printre alţii, şi de Ian 
Buruma şi Avishai Margalit. Conform celor doi autori, 
„ideea Occidentului secular este oarecum şubredă, 

y J 

fiindcă nu li se aplică Statelor Unite, unde religia 
organizată prosperă în continuare, chiar şi în cele 
mai înalte cercuri ale conducerii de stat 9 . Concluzia 
logică anunţată de Ian Buruma şi Avishai Margalit 
la începutul anilor 2000 este că Europa seculară 
reprezintă mai curând o excepţie foarte importantă a 
simbiozei „modernitate-secularizare”, şi nu o para¬ 
digmă universal valabilă 10 . 


8. Peter Berger, Grace Davie, Effie Fokas, op . cit, p. 11. 

9. Ian Buruma, Avishai Margalit, Occidentalismul Războiul 
împotriva Occidentului. O scurtă istorie a urii faţă de Vest , 
traducere din engleză de Anca Bărbulescu, Bucureşti, 
Editura Humanitas, 2016, p. 130. 

10. Pentru o foarte bună sinteza a interpretărilor privind 
clasica relaţie „modernitate-secularizare”, vezi Vasile 
Boari (ed.), Religie şi democraţie în Europa la începutul 
secolului XXI y Iaşi, Editura Institutul European, 2018, în 
special pp. 7-13. 

4. Europa seculară - un caz excepţional 

Autori foarte importanţi, ca Jiirgen Habermas sau 
Grace Davie, răstoarnă spectaculos întrebarea gene¬ 
rală privind identitatea Europei din punct de vedere 
religios. Cu toţii se întreabă ce anume nu este astăzi 
Europa din punct de vedere religios. Răspunsul este 
acela că Europa nu este un caz comun, ci mul excep¬ 
ţional. Comună este realitatea „modernităţilor multiple”. 

1 

Europa nu „este (încă) o piaţă religioasă însufleţită, 
precum cea din Statele Unite; nu este o parte a lumii 
în care creştinismul se extinde exponenţial, foarte 
adesea sub formă penticostală, aşa cum este cazul în 
emisfera sudică (America Latină, Africa Subsahariană 
şi ţările din jurul Oceanului Pacific); nu este o zonă 
a lumii dominată de alte credinţe decât cea creştină, 
dar aceste credinţe pătrund tot mai mult în ea; iar în 
cea mai mare parte nu constituie obiectul violenţei 
asociate adesea cu religia şi cu diferenţele religioase 
în alte regiuni ale globului - cu atât mai mult dacă 
religia este implicată într-un conflict politic. Rezultă 
astfel concluzia inevitabilă, deşi uneori îngrijoră¬ 
toare: că tiparele religiei în Europa modernă, îndeosebi 
relativa sa secularitate, ar putea reprezenta un caz 

excepţional, în termeni globali” 11 . Astăzi, ofensiva 
islamului în Europa Centrală şi de Nord, dublată 
de încercarea preşedintelui Emmanuel Macron de a 
reactiva partea catolică şi protestantă a Franţei pentru 
acţiune unitară în spiritul unor valori comune pot fi 
interpretate ca semne clare ale desecularizării. Cu 
toate acestea. Europa (mai puţin Europa de Sud-Est) 
continuă să fie o excepţie... 

O diferenţă importantă a Europei seculare în raport 
cu alte zone ale lumii ţine şi de adâncirea crizei cato¬ 
licismului şi protestantismului pe continent. 


5. Criza catolicismului 

şi a protestantismului în Europa 

Analiza sociologică a secularizării în Europa Cen¬ 
trală şi de Vest pleacă de ia o constatare generală: 
spaţiile sociale şi culturale europene în care funcţio¬ 
nează ecuaţia „modernitate = secularizare” sunt 
profund marcate de o constantă criză a creştinismului 
în variantele sale catolice şi (neo)protestante. Faptul 
în sine l-a explicat la timpul său Max Weber prin 


11. Peter Berger, Grace Davie, Effie Fokas, op. cit., p. 91. 

celebra formulă a „dezvrăjirii lumii”. Cunoscutele de 
acum industrializare şi tehnologizare a Occidentului, 
sintetizate sub chipul „raţionalizării lumii”, au avut de 
plătit un preţ pe măsură. Acest preţ se referă, printre 
altele, la desacralizarea şi secularizarea Europei Cen¬ 
trale şi de Vest prin ruperea legăturilor cu vechile 
tradiţii şi disoluţia unor forme clasice de creştinism. 
Se alunge apoi la versiuni stranii ale secularizării, în 
care credinţa religioasă şi instituţia Bisericii trec pe 
un plan social secundar, devenind mai puţin vizi¬ 
bile. Apoi, în virtutea a ceea ce Mircea Eliade numea 
„nostalgia absolutului”, se impun formule inedite de 
„sacralizare” a unor ideologii politice în vogă (nazis¬ 
mul şi comunismul în mod special). Apar astfel cele¬ 
brele „religii politice” 12 , cele care şi-au propus, înainte 
de toate, o totală „imanentizare a eshatonului” (Viadimir 
Tismăneanu). Astăzi, vechile ideologii politice sunt 
înlocuite de altele noi. Tre dintre acestea - corectitu¬ 
dinea politică, noile tehnologii şi transumanismul - 
devin adevărate religii seculare. 

Sociologia confirmă practic această realitate a crizei 
creştinismului apusean. 

12. Cartea clasică de referinţă rămâne cea a lui Eric Voegelin, 
Religiile politice, traducere şi studiu introductiv de Bogdan 
Ivaşcu, Bucureşti, Editura Humanitas, 2010. 

Apariţia religiilor seculare noi are loc pe fondul 
unei profunde crize a creştinismului central- şi 
nord-european. Cercetările sociologice de teren 
recente confirmă această realitate. Criza occidentală 
a creştinismului catolic şi (neo)protestant este una 
deopotri va. formală şi informală. Se referă la instituţiile 
religioase, dar şi la comportamentele sociale ale cre¬ 
dincioşilor. Ele se diversifică. Observăm, de exemplu, 
o creştere a numărului cetăţenilor credincioşi, dar 
anticlericali. Aceştia îşi asumă un capital cultural ce 
trimite la prestigiul vechi al catolicismului şi pro¬ 
testantismului, dar nu frecventează regulat Biserica. 

Ca instituţie socială, Biserica suferă pentru că este 
subfinanţată şi mai ales pentru că nu are căutare din 
partea multor tineri. Din varii motive, tinerii occi¬ 
dentali caută si astăzi variante alternative ale vieţii 

* t 

spirituale şi religioase. Unii le găsesc în noile mişcări 
religioase orientale, iar alţii în fetişi zarea unor realităţi 
tehnice şi în cultul noului „zeu” secular: ştiinta. Asa 

1 J * 3 

apar pe scena publică noile religii seculare. Supoziţia 
mea este aceea că succesul noilor religii seculare este 
direct proporţional cu amploarea crizei creştinismului 
în variantele lui catolică şi protestantă. 

i 

Cercetările ştiinţifice amintesc în primul rând 
de declinul creştinismului în Europa Centrală. Statis¬ 
ticile publicate de Biserica Anglicană sunt şi mai 

îngrijorătoare: dacă se păstrează actualul ritm al 
abandonului religiei lui lisus, atunci în 2067 nu vor 
mai fi creştini în Marea Britanie. Situaţia catolicis¬ 
mului şi protestantismului din Germania este şi ea 
alarmantă. Statisticile prezentate la Conferinţa Epis- 
copilor Catolici din Germania anului 2015 anunţau 
faptul că 217.716 germani au părăsit catolicismul, 
în ultimii cinci ani numărul lor a ajuns la 820.000. în 
ultimii 10 ani s-au închis 515 biserici. La fel, 200.000 
de protestanţi au abandonat Biserica în Germania în 
anul 2015. Unul dintre motivele părăsirii bisericilor 
se referă la taxele pentru apartenenţă religioasă pe care 
t rebuie să le plătească orice cetăţean catolic, protestant 
sau evreu ce locuieşte în Germania. Valoarea lor este 
undeva la 8-9% din venit. 

Situaţia creştinismului catolic şi protestant din 
Olanda este la fel de gravă. Scade numărul credin¬ 
cioşilor practicanţi, al bisericilor şi al copiilor botezaţi. 
Bisericile se închid sau se transformă în cafenele, 
cluburi sau galerii de artă. In Norvegia, de exemplu, 
Biserica Luterană nu mai este din 2012 biserică de 
stat, luându-i locul Biserica Populară a Norvegiei, din 
cauza scăderii numărului de credincioşi. 

Creşte în schimb numărul europenilor care nu se 
identifică cu nicio religie. Procentele oferite pentru 
2015 de Pew Research Center sunt ridicate în multe 

ţări europene: 42,1% în Olanda, 28% în Franţa, 24,7% 
în Germania, 12,4% în Italia, 21,3% în Marea Britanie. 

Sociologii sunt în genere de acord cu faptul că anul 
2015 va rămâne în istorie ca anul marilor migraţii din 
Orientul Mijlociu şi Africa de Nord către Europa , în 
special Germania. Cifrele merg până la a anunţa 
migrarea a aproape un milion de oameni în Europa, 
iar fenomenul continuă. Legat de viitorul Europei, 
foarte des invocat este, înainte de toate, pericolul 
islamizării bătrânului continent. Se fac previziuni 
sumbre şi corelaţii înspăimântătoare între rata de fer¬ 
tilitate a unei familii europene (aflată mult sub pragul 
minim de 2,11) şi viitorul culturii europene în forma 
sa actuală. în prezent, media ratei de fertilitate din 
ţările Uniunii Europene ar fi 1,38. 

Această realitate este confirmată mai ales într-un 
stat reprezentativ în ceea ce priveşte efectele profunde 
ale secularizării. Este vorba de Franţa. Desacralizarea 
vieţii sociale şi secularizarea sunt opera unei mari 
reforme instituţionale şi educative organizate de stat 
după Revoluţia din 1789. Ea are în centrul ei ideal 
tipul laicităţii franceze. 


i 


»y 

6. Laicitatea franceză 



Utilizat frecvent în literatura de specialitate ca un 
sinonim pentru secularizare, termenul laicitate a 
reuşit să se impună mai ales în Franţa şi, în general, 
în Europa 13 . O ipostază teribil de eficientă a punerii 

în nrţirtiră îj id*»ilnr nronrii laicităţii franceze a fost 


reprezentată de curentul iluminist. Există astăzi mai 
multe tipuri de interpretare a Iluminismului francez. 
Majoritatea preferă registrul hermeneutic de tip 
negativ 14 . 


Astfel, specificul Iluminismului francez a fost întot¬ 
deauna orientarea împotriva preoţilor şi a Bisericii, nu 
neapărat împotriva creştinismului ca religie. Nuanţele 


13. S-a propus şi în Franţa înlocuirea conceptului de laici¬ 
tate cu sintagma ieşire din religie, urmată îndeaproape de 
glorificarea politicului şi fetişizarea sistemului democratic 
occidental. Pentru detalii, vezi Marcel Gauchet, Ieşirea din 
religie. Parcursul laicităţii, traducere de Mona Antohi, 
Bucureşti, Editura Humanitas, 2006. 

14. Există şi excepţii interesante în acest sens. A se vedea, de 
exemplu, articolul lui Claudio Martelli, „Crezul laic al 
umanismului creştin”, apud Carlo Maria Martini, Umberto 
Eco, în ce cred cei care nu cred?, traducere de Dragoş 
Zămosteanu, Iaşi, Editura Polirom, 2011, pp. 133-148. 

acestea sunt astăzi foarte importante. Ele nu au fost 
înţelese şi mediatizate suficient. Mulţi francezi repu¬ 
blicani contemporani, de exemplu, au rezerve (mai 
mult sau mai puţin înteme ate) faţă de Biserica 
Catolică, deşi se declară religioşi. Au o credinţă pri¬ 
vată, neasumându-şi un ritual public bisericesc. Nu 
se regăsesc în Biserică. Se simt în schimb reprezentaţi 
de anumiţi delegaţi neoficiali, adică de persoane (în 
special vârstnice) care frecventează regulat Biserica. 

De la Mircea Eliade ştim că nostalgia absolutului 
şi sensibilitatea faţă de sacru sunt elemente con¬ 
substanţiale condiţiei umane. Dominanţa secularis- 
mului şi cultul republicii franceze nu sunt străine de 
acest fapt. 

în joc este un consistent transfer de putere de la 
Biserica Catolică/bisericile protestante la republica 
laică. Ultima este destinai marcată de mitul progre¬ 
sului infinit, de fetişizarea ştiinţei şi de ura împotriva 
clerului francez. Puterea laicităţii franceze s-a impus 
atât de profund în mentalul colectiv a generaţii de 
francezi (şi de europeni educaţi în acest spirit) graţie 
contribuţiei decisive a două instrumente fundamentale: 

M 

sistemul educaţional de stat şi influenţa socială a inte¬ 
lectualilor iluminişti . 

7. Două soluţii europene de impunere 
a secularizării - sistemul educaţional 

si intelectualii 


Importanţa intelectualilor în mediatizarea ideilor 
iluministe şi seculare este convingător argumentată 
de Peter Berger: „Dar, odată cu înaintarea în secolu 
al XlX-lea - secolul în care, în opinia mea, seculari¬ 
zarea a început să se impună amplu în Europa -, clasa 
intelectualilor a jucat un rol foarte diferit pe cele 
două continente” 15 . Unul antireligios în Europa şi 
altul proreligios în Statele Unite. Astfel, „intelectualii 
au jucat un rol important în impunerea partidelor 
politice şi a uniunilor sindicale însufleţite de diverse 
ideologii de stânga, majoritatea cu o puternică ten¬ 
dinţă seculară. Acestea nu au echivalent în America. 

J 

Austria reprezintă un exemplu deosebit de clar al 
acestui fenomen european: sooal-democraţii de stânga 
au fundamentat o întreagă subcultură, în cadrul căreia 
membrii partidului puteau trăi de la grădiniţă şi 
până ajungeau la azilul de bătrâni. Această subcultură 
era în mod autoconştient anticlericală şi într-adevăr 


15. Peter Berger, Grace Davie, Effle Fokas, op. cit., p. 30. 


1 

anticatolică” 16 . Exemplul austriac poate fi regăsit astăzi 
şi în alte spaţii europene. 

Un alt instrument francez al secularizării a fost 
sistemul educativ. 

In cea mai mare parte a Europei, acesta era - şi con¬ 
tinuă să fie - supus controlului centralizat de stat. 
Franţa este exemplul cel mai dar în această privinţă - 

curriculumui este controlat de Ministrul Educaţiei 

> 

din Paris, profesorii (desemnaţi prin sintagma „corp 
profesoral”) sunt pregătiţi în instituţii de stat, apoi 
repartizaţi pe teritoriul ţării. Când educaţia primară - 
apoi şi cea gimnazială - a devenit obligatorie, aceşti 
profesori deţineau o putere lipsită de precedent de 
a-i educa pe copii în spiritul seculairităţii iluministe. 
Dacă în apropiere nu se afla o şcoală catolică sau 
protestantă, părinţii erau neajutoraţi faţă de această 
îndoctrinare 17 . 

Cu totul altfel era si este sistemul educativ ame- 

iP 

rican. Până de curând, el „se afla sub controlul guver¬ 
nului local. Dacă părinţii neluminaţi nu agreau ce le 
spuneau profesorii copiilor lor, îi puteau concedia cu 
uşurinţă pe profesori. Această situaţie s-a schimbat 


16. îbidem , p. 33. 

17. îbidem , pp. 32-33. 

într-o oarecare măsură, datorită rolului tot mai însem¬ 
nat a! guvernului central şi al sindicatelor din învă¬ 
ţământ, dar guvernele federale continuă să controleze 
în cea mai mare parte educaţia primară şi gimnazială 
din America” 18 . 

Secularizarea de tip francez a avut un succes 
remarcabil şi în afara Europei Centrale şi de Vest. Pe 
lângă intelectuali şi sistemul educaţional, în vederea 
globalizării versiunii franceze a secularizării, şi-au 
dat concursul şi partidele de stânga, respectiv liderii 
politici autoritari, unii chiar totalitari. Sistemul a 
fost exportat şi aplicat In forme ultime, totale, radi¬ 
cale. Este evident faptul că, în asemenea formule hard, 
secularizarea nu a avut totuşi succesele dorite. De ce? 
în primul rând, pentru că a ignorat voit mentalită¬ 
ţile specifice locului. Nu poţi, de exemplu, în Rusia, 
să anulezi trăirea specială a omului de stepă, de la 
mojici la boieri şî la aristocraţii latifundiari. Aşa a 
procedat Petru cel Mare, punându-i pe boieri să-şi 
radă bărbile şi pe preoţi „să ţină predici despre vir¬ 
tuţile raţiunii” 19 . 

î * 

Un alt exemplu de relativă secularizare l-a oferit 
în 1923 Kemal Atatiirk în Turcia. Aici au fost interzise 

18. îbidem , p. 33. 

19. Ian Buruma, Avishai Margalit, op. cit., p. 131. 

stilul de viaţă oriental şi purtarea vălurilor de către 
femei. „Ei credea, la fel ca japonezii, că stilul occi¬ 
dental era esenţial pentru transformarea ţării lui într-o 
naţiune modernă.” 20 Kernal Atatiirk a reformat învăţă- 
mântui din Turcia închizând „toate instituţiile bazate 
pe legea canonică musulmană” 21 . în locui lor a creat 
instituţii seculare de învăţământ, toate fetişizând valoa¬ 
rea soteriologică a ştiinţei. Cu toate acestea, Turcia 
este departe de a fi astăzi o ţară pe deplin secularizată. 

Revenind la cauzele secularizării europene, socio¬ 
logii mai remarcă cu subtilitate o altă cauză, insufi¬ 
cient aprofundată: pierderea autorităţii şi controlului 
Bisericii asupra populaţiei urbane. 


8. Neintegrarea bisericilor locale 
în contextul industrializării 


Fenomenul disoluţiei puterii bisericilor rurale, tradi¬ 
ţionale ţine de începuturile industrializării europene 
şi de perioada marilor migraţii spre spaţiile urbane. 

Industrializarea şi migraţii e rural-urban au recom¬ 
pus substanţial comunităţile religioase tradiţionale. 


20. Ibidem. 

21. Ibidem. 

Acestea îmbătrânesc demografic, iar apropierea de 
urban accelerează şi fenomenul înstrăinării umane, 
în plină eră a new media, deşi vieţuiesc unii lângă alţii, 
oamenii trăiesc izolaţi. Sunt singuri printre ceilalţi. 


Satul occidental încetează a mai fi o familie mai mare. 
Multe relaţii umane se formalizează, devenind mai 
superficiale. Familiile se atomizează. încrederea în 
vecini şi prieteni scade considerabil. 

în aceste condiţii, şcoala şi Biserica - doi piloni 
fundamentali în orice comunitate rurală europeană - 
devin instituţii sociale cu influentă scăzută şi efecte 


de stimulare a sociabilităţii relativ modeste. Parohiile 
locale încetează a mai fi instituţii de forţă, cu rol 
determinant în viaţa comunităţii. Enoriaşii acestor 
parohii se schimbă periodic. La fel şi preoţii. Populaţia 
tradiţională omogenă este astăzi una puternic urba¬ 


nizată şi eterogenă. Consecinţele sunt insuficienta 


cunoaştere reciprocă şi absenţa încrederii. 

în concluzie, bisericile tradiţionale occidentale 
din zonele rurale, fiind marcate profund de efectele 
industrializării şi ale migraţiei, şi-au pierdut controlul 
social şi forţa persuasivă asupra majorităţii populaţiei. 

Cred însă că situaţia trebuie nuanţată de la o ţară 
la alta, de la o perioadă istorică la alta. Sunt ţări în care 
bisericile creştine s-au adaptat repede şi bine noilor 
situaţii, cum ar fi majoritatea ţărilor est-europene. 

Sunt şi spaţii istorico-simbolice în care criza autorităţii 
religioase este evidentă. Una dintre primele consecinţe 
ale acestei crize este chiar ateismul cotidian din Europa 
Centrală, de Vest şi de Nord. El este promovat de o 
eficientă elită seculară, de formaţie tehnică şi umanistă, 

dar şi de o populaţie creştină care este însă „indiferentă 
religios”. 

Existenţa în ziua de astăzi a unei asemenea populaţii 
situate sub semnul paradoxului ţine de condiţia istor ică 
specială a creştinismului ca religie de stat. 

Europa a fost marcată destinai de statutul creş¬ 
tinismului ca religie de stat. Acest fapt istoric s-a tradus 
prin dominanţa religiei lui lisus în varii spaţii sociale, 
geografice şi istorico-simbolice. O anume biserică 
creştină - ortodoxă, catolică sau (neo) protestantă - 
a amprentat spiritual generaţii întregi de europeni 

dintr-o tară sau alta a bătrânului continent. Influenta 

* ) 

a fost, uneori, mai profundă, în sensul că Biserica a 
configurat profilul social şi chiar politic al unei ţări 
europene. Cu timpul, această condiţie specială a creş- 
nismului european s-a diversificat. Recent, anumite 
biserici de stat din Europa au deven it biserici naţionale. 
Altele resimt criza şi mai profund. Se confruntă cu 
fenomenul îndepărtării de Biserică, a indiferentis¬ 
mului religios şi chiar cu cel al ateismului manifest, 
cotidian. 

Aşadar, situaţia de criză nu poate fi generalizată, 
iar ateismul social, manifestat public, are un specific 
al său. 

9. Ateism cotidian şi secularizare 
recentă în Europa 


Ideea prezenţei ateismului occidental pe fondul secula¬ 
rizării europene este subtil prezentată şi de Peter 
Berger, Grace Davie şi Effie Fokas. 


Conform teoriei celor trei sociologi ai religiilor, 
situaţia populaţiei europene actuale este una specială. 
Ea este determinată de tipul radical de secularizare 
asumat în Europa Centrală şi de Nord. Avem de-a 
face cu prezenţa activă a unei elite seculare, formată 

A 

de regulă din experţii în ştiinţele socio-umane. In 
schimb, majoritatea populaţiei continuă să fie reli¬ 
gioasă (şi anticlericală). 

Interesant este faptul că această religiozitate nu se 
manifestă în mod clasic, prin frecventarea Bisericii şi 
asumarea unui stil de viaţă marcat de valori creştine, 
devoţiune şi de prezenţa spiritualităţii mistice. Dim¬ 
potrivă. în multe spaţii europene, credinţa creştină 
supravieţuieşte ca un fond rezidual (Vilfredo Pareto). 
El se manifestă la nivelul inconştientului colectiv (Cari 

Gustav Jung) prin ataşamente vechi faţă de bisericile 
creştine clasice. Aceste stranii ataşamente reziduale 
devin active doar în situaţii sociale de limită (boli, 
războaie, cutremure, prăbuşiri de avioane, atentate 
teroriste etc.). Atunci, catedralele occidentale se umplu 
de credincioşi din absolut toate generaţiile. în rest, 
viaţa religioasă zace amorţită. Este camuflată de o 
confortabilă doză de ignoranţă şi nepăsare faţă de cele 
sfinte. Este vorba de un pasiv ateism cotidian. Uneori, 
acesta se transformă în indiferentism religios. 

Acesta se regăseşte sub chipul credincioşilor „fără 
religie. Ei nu sunt atei propriu-zişi, ci doar europeni 
cu „ataşamente reziduale” fată de bisericile clasice 
creştine. Statisticile invocă frecvent (cu procente uşor 
variate) prezenţa în topul european al credincioşilor 
„fără religie a unor ţări ca Franţa, Marea Britanie, 
Olanda şi Germania de Est. De aici până la formele 

actuale şi relativ noi de secularizare a vieţii sociale nu 
mai este decât un pas. 

O ipostază foarte actuală a secularizării timpului 
sacru este sugestiv descrisă de părintele profesor 
Nicolae Achimescu. Ea se referă la pierderea alter¬ 
nanţei fericite a practicilor cotidiene cu ciclul marilor 
sărbători religioase. „De pildă, odinioară, în majori¬ 
tatea sistemelor universitare, cu excepţia vacanţei 

de vară, anul universitar era organizat în funcţie de 
sărbătorile religioase.” 22 Acum este organizat după 
logica agenţiilor de turism, ţinându-se seama şi de 
interesul copiilor 23 . 

Frecventarea masivă a bisericilor creştine (mai 
ales în Europa de Est) în noaptea de înviere nu se 
explică întotdeauna şi peste tot prin dorinţa frene¬ 
tică a credincioşilor de a trăi experienţa sacramentală 
a transfigurării sufletului sub semnul arhetipal al 
sacrificiului hristic, cu scop escatologic. Motivaţiile 
reale sunt mult mai simple şi pragmatice. Ele ţin de 
dorinţa de a fi văzut de ceilalţi şi de a- revedea pe 
cei dragi veniţi de departe. Contează „partea de 
«spectacol» nocturn la o oră târzie din noapte...” 24 , 
retrăirea identităţi şi a sentimentului de apartenenţă 
la o comunitate de credinţă. 

Transformarea timpului sacru duminical într-un 
timp al muncii sau al simplei relaxări este o altă ipos¬ 
tază a desacralizării timpului, surprinsă foarte bine 
în studiul său de părintele Nicolae Achimescu. 

m 

22. Nicolae Achimescu (coord.), Impactul secularizării asupra 
valorilor religioase şi morale în societatea contemporană , 
ediţie bilingvă româno-engleză, Cluj-Napoca, Editura Presa 
Universitară Clujeană, 2015, p. 49. 

23. Ibidem . 

24. Ibidem> p. 50. 

In joc ar fi şi o relaxare extremă a morali tăţii sociale, 
de dragul popularităţii. Un exemplu sugestiv ar fi cel 
al propunerii de legalizare a incestului şi necrofiliei In 
Suedia anului 2016. Indiscutabil, avem de-a face cu 
o culme a secularizării. Şocanta iniţiativă aparţine tine¬ 
retului liberal din Suedia, reprezentanţi ai Partidului 
Liberal al Poporului (Folkpartiet Liberalerna). Conform 
acestei moţiuni, „doi fraţi care consimt şi au vârsta de 
minimum 15 ani ar trebui să se poată angaja în relaţii 
sexuale. De asemenea, relaţiile sexuale cu un cadavru 
uman ar trebui să fie permise, cu condiţia ca decedatul 
să-şi fi dat permisiunea scrisă înainte de moarte” 25 . 
Argumentele tinerilor liberali suedezi susţin că legea 
n ar trebui să aibă deloc de-a face cu morala, iar oamenii 

să aibă dreptul total de a dispune de propriul lor trup, 
chiar şi după moarte. 

Dincolo de aceste ipostaze recente ale secularizării, 

expresia ei clasică în sociologia religiilor rămâne 

gradul de frecventare a Bisericii. El poate fi analizat 

sociologic luându-se în calcul mobilitatea socială, 
etnia, sexul şi vârsta. 


25. „Lupta pentru legalizarea incestului şi a necrofiliei”, în 
revista Lumea, anul XXII, nr. 4, 2016, p. 8. 

10. Frecventarea Bisericii în Europa 


Analiza sociologică a frecventării Bisericii ţine seama 
de variabilele amintite. Acestora li se adaugă variabila 
categorie socială. De la clasicii sociologiei ştim că dife¬ 
rentele de structură socială a celor care frecventează 
Biserica în SUA sunt diferite faţă de cele de pe con¬ 
tinentul european. Europa este mai conservatoare. 
Prin urmare, mobilitatea socială este mai modestă. 
Establishment- ul se Păstrează mai bine aici. Vitalitatea 
religioasă a europenilor este asigurată, în special, de 
reprezentanţii clasei de mijloc. Elitele au fost şi au 
rămas, în bună măsură, atee sau indiferente religios. 
Tradiţia creştină a frecventării Bisericii şi a prezenţei 
preotului în viaţa de familie a credincioşilor s-a păs¬ 
trat în Europa Centrală şi de Vest, dar în anumite 

limite, de regulă foarte modeste. 

Ştim din istorie că motivaţiile asumării unui stil 
> * 

de viaţă creştin au fost temeinice, foarte puternice. 
De ce? Pentru că însuşi regele era christus domini, 
locotenent al Cerului pe pământ. Exemplul regilor 
taumaturgi din Angl ia şi Franţa, analizat de istoricul 
Marc Bloch, rămâne unul mai mult decât elocvent. 

Cu timpul, odată cu adâncirea crizei regalităţii şi 
cu expansiunea secularizării, motivaţiile asumării 

vieţii religioase au ajuns să fie cele dominant sociale. 
Sărbătoarea, de exemplu, încetează a mai fi reprezen¬ 
tată ca o irumpere a sacrului în lume. Ea devine un 
prilej important de evadare din cotidian. Oamenii se 
relaxează, aleg confortul sau bucuria reîntâlnirii unor 
vechi colegi sau prieteni. Sărbătoarea religioasă se 
laicizează. Trăirea fiorului sacru al acelui mysterium 
tremendum, fascinas sau majestas devine ceva rarisim, 
indiferent de condiţia socială, profesională a omului 
occidental. Mimetic, mulţii dintre noi ne asumăm o 
credinţă oarbă în spaţiul unui creştinism nonecleziastic, 
dacă putem spune aşa. Credinţa este oarbă pentru că 
se manifestă privat, în a ara Bisericii şi tară asistenţa 
de specialitate a preoţilor. Ecuaţia unei asemenea 
vieţi religioase este una precară. Simţul autenticului 
sacru este atrofiat. Cunoaşterea culturii creştine si a 

* J I 

vieţii Bisericii este superficială, pe măsura ignoranţei 
ior asumate. 

Aceste consideraţii asupra unor situaţii vechi, clasice 
se cer a fi actualizate. Astfel, diferenţele de categorii 
sociale care frecventează Biserica nu mai sunt acum 
atât de mari în Europa. Se constată o participare 
diversă a europenilor la viaţa Bisericii, indiferent 
de vârstă, mediu de rezidenţă, profesie, statut social. 

Semnificativ este faptul că, în ţările cele mai religioase 
ale Europei, intelectualii sunt prezenţi şi activi în viaţa 
Bisericii. Remarca cu privire la asumarea superficială 
a practicii religioase rămâne în continuare valabilă. 
Majoritatea europenilor nu frecventează Biserica în 
urma unor convingeri religioase profunde sau a 
unor trăiri revelatorii. Dimpotrivă, mulţi dintre ei sunt 
„analfabeţi religios”. Participă rapsodic la ritualurile 
Bisericii, în virtutea unui respect faţă de tradiţia 
părinţilor şi a bunicilor. Au o sensibilitate reziduală 
faţă de cele sfinte. Apoi mai este prezentă şi cutuma 
locului. Nu poţi ignora la nesfârşit obiceiurile şi tra¬ 
diţiile. Te conformezi lor, chiar dacă o faci mimetic si 
fără convingere. Sărbătoarea religioasă s-a desacralizat 
până ia nivelul unui prilej de reuniune a familiei şi a 
grupului de prieteni. 

Situaţia frecventării Bisericii şi a desfăşurării prac¬ 
ticilor religioase în genere rezultă şi din cercetările 
sociologice de teren. în mod constant, de-a lungul 
anilor, Germania de Est şi Cehia conduc în topul 
european al ţărilor cu procente reduse ale credinţei 
în Dumnezeu. Foarte bine la capitolul credinţei reli¬ 
gioase manifestate şi practicate stau Portugalia, 
Polonia, Irlanda si România. Printre statele cu o 

* î 

populaţie împărţită aproape egal intre credincioşi şi 
necredincioşi se regăsesc ţările scandinave. Franţa şi 
Olanda, Marea Britanie şi Germania de Vest 26 . 

1 urmare, „majoritatea populaţiei şi-a păstrat 
un fel de credinţă generală în Dumnezeu, dar cei care-şi 
mărturisesc credinţa intr-un Dumnezeu personal, se 
roagă în mod regulat şi au avut parte de o experienţă 
religioasă personală reprezintă mai peste tot în Europa 
o minoritate” 27 . Ţările scandinave (Norvegia, Suedia, 
Danemarca) au un procent de populaţie credincioasă, 
dar nu într-un Dumnezeu biblic personal. Această 
parte a populaţiei este sensibilă mai curând la cultura 
vechilor vikingi. Se măresc grupurile sociale care 
încearcă să reactiveze vechile ritualuri păgâne, între¬ 
rupte în urmă cu 900 de ani de creştinism. 

Aşa cum menţiona Jose Casanova, Europa Centrală 
şi de Vest şi-a secularizat până şi credinţele despre 
„viaţa de apoi”. Ele ţin de convingerea continuării 
vieţii „dincolo, fără să fie invocată o anumită apar¬ 
tenenţă confesională. Mai mult, in practica religioasă 

+ 

permanentă s-a ajuns şi la fenomenul „religiei prin 


26. Pentru detalii, vezi Nicolae Achimescu (coord.), op. cit., 
pp. 40-45. 

27. Ibidem, p. 40. 

reprezentare”(Grace Davie). Este vorba de participarea 
mulţimii de credincioşi la viaţa Bisericii prin delegaţie, 
adică printr-o grupare mică ce „menţine o legătură 
permanentă cu Biserica, cu acceptul majorităţii” 28 . în 
SUA, dimpotrivă, regăsim fiorul unei puternice şi 
iiiumeroase participări în virtutea unei religiozităţi per¬ 
sonale. Ea se manifestă puternic în rândul grupurilor 
denominaţionale (neo) protestante. 

11. Penticostalismu! în SUA 

Statele Unite ale Americii sunt în continuare locul 

'HH O 

predilect de manifestare a pluralismului religios . 
Din cuprinsul generos al protestantismului american, 
remarcăm proliferarea evanghelismului şi, în mod 

special, a penticostalismului. 

Fenomenul răspândirii rapide şi masive a pro¬ 
testantismului este, mai curând, un fenomen social 
american, de mare amploare în anii ’90. Din cuprinsul 


28. Ibidem, p. 47. 

29. Cu privire la situaţia diversităţii religioase în Statele Unite 
ale Americii, a se vedea Russell Duncan, joseph Goddard, 
America astăzi, traducere de Claudia Popa, Bucureşti, 
Editura Comunicare.ro, 2012, pp. 181-184. 

mişcărilor religioase (neo)protestante se distinge 
prin vitalitate şi succes social penticostalismul. Este o 
religie charismatică ce mizează mult pe trăirea pri¬ 
vilegiată a prezenţei Sfântului Duh pogorât asupra 
credincioşilor aleşi, după modelul clasic creştin al 
Cincizecimii. Ce observăm aici? Faptul că noile con¬ 
vertiri religioase mizează enorm pe trăirea frenetică 
şi pe extazul salvator. Mai puţin sunt invocate argu¬ 
mentele scolastice şi forţa persuasivă a argumentaţiei 
creştine seci, lucide, raţionale. 

Din punctul meu de vedere, făptui acesta poate fi 
interpretat (şi) ca un semn al crizei spirituale. Home 
religiosus parcă şi-a atrofiat prin nefolosinţă capaci¬ 
tăţile intelectuale şi preţuirea ideal-tipului de om cre¬ 
dincios şi cultivat. I-a rămas vie componenta iraţională 
a personalităţii sale: simţirea, trăirea, dimensiunea 
afectivă şi emoţională. Homo religiosus a rămas sensibil 
ia prezenţa creştinismului bazat pe trăire şi devoţiune. 
Datele raţionale, seci, argumentative care ţin de educaţie 
şi cultură sunt reactivate în cuprinsul noilor religii 

i 

seculare la care mă voi referi în capitolele următoare 

ale cărţii. 

» 

întrebarea care se pune este următoarea: cine sunt 
subiecţii actual i ai reconvertirilor religioase ia (neo) 
protestantism? în acest sens. Europa cunoaşte doar 

„except a notabilă a populaţiei rrome, care s-a convertit 
în număr mare la penticostalism” 30 . 

Incontestabil, una dintre marile mutaţii specta¬ 
culoase la nivel mondial este si ascensiunea fulmi¬ 


nantă (pentru unii conservatori „încremeniţi în proiect", 
încă surprinzătoare) a marilor mişcări religioase penti¬ 
costale şi charismatice în întreaga lume, mai puţin în 
Europa. „Un sondaj Pew din 2006 arăta că populaţia 
celor care cred în «înnoire» - atât penticostali, cât şi 
charismatici — era de 11% în Coreea de Sud, 23% în 


Statele Unite, 26% în Nigeria, 30% în Chile, 34% în 
Africa de Sud, 44% în Filipine, 49% în Brazilia, 56% 
în Kenya şi 60% în Guatemala” 31 . India şi China 
anunţau şi ele cifre impresionante de convertiţi la 
penticostalism şi Ia alte mişcări charismatice. Astfel, 
procentul de 5% din India aducea cu sine o cifră de 
peste 50 de milioane de neoprotestanţi creştini, în 
China fiind „de peste două ori mai mulţi” 32 . 

Un element specific protestantismului american - 
nu doar în versiune penticostală, ci şi evanghelică/ 


30. Peter Berger, Grace Davie, Effie Fokas, op. cit., pp. 22-23. 

31. Moises Naîm, Sfârşitul puterii, traducere de Andreea 
Năstase şi Nicolae Năstase, Bucureşti, Editura Antet, 
2015, p. 245. 

32. îbidem. 

charismatică - este cultul prosperităţii ca semn al elec¬ 
ţiunii divine. Potrivit acestuia, „Dumnezeu zâmbeşte 
văzând acumularea de avere pe lumea aceasta şi va 
răsplăti donaţiile materiale către biserică prin pros¬ 
peritate şi miracole” 33 . Credinţa puternică a latino- 
americânilor actuali în recompensa divină cu miracole 
şi bogăţii în schimbul practicilor filantropice şi carita¬ 
bile este susţinută şi de datele recente ale unui sondaj 
realizat de Pew Research Center. Conform acestuia, 
50 din cele 260 de culte şi-au asumat evanghelia pros¬ 
perităţii: 73% din populaţie este convinsă că „Dumnezeu 
le va acorda succes financiar tuturor celor care au 
destulă credinţă” 34 . 

J 

O altă notă distinctivă a penticostalismului şi a 
noilor mişcări evanghelice constă în marea libertate 
de a se lansa în cursa vieţii. La început de drum, 
aceste noi biserici şi mişcări religioase nu au obli¬ 
gaţia unor legitimări supreme din pai tea unei puteri 
ecleziastice clasice. Nu depind de Vatican, de arhie¬ 
piscopii sau de alte autorităţi. Pur şi simplu, noile 
mişcări religioase penticostale şi charismatice îşi 
iau destinul în propriile mâini. Tocmai de aceea, 


33. Ibidem, p. 244. 

34. Ibidem, p. 245. 

pentru a reuşi, desacralizează ierarhii, minimalizează 

tradiţia, sabotează norme seculare, neutralizează 
* 1 

cultul elitelor spirituale şi fetişizează dorinţele noilor 
enoriaşi. 

Pentru ţările latino-americane, Moises Naim îi 
invocă pe imigranţi şi pe indigeni ca fiind ţinta 
predilectă a noilor mişcări religioase penticostale şi 
evanghelice. De ce? Pentru că sunt mase importante 
de oameni neglijate de bisericile tradiţionale. Ele au 
intrat în atenţia specială a teleevangheliştilor ameri¬ 
cani, care se folosesc de internet şi de new media 
pentru a comunica, a binecuvânta şi a primi bani 
pentru toate acestea. 


12. (Tele)evangheliştii americani 

Comunicarea eficientă cu ajutorul new media, adap¬ 
tarea ofertei spirituale şi sociale la cerinţele imediate 
ale virtualilor prozeliţi plasează comportamentul aces¬ 
tor mişcări religioase protestante în sfera de interes 
a sociologilor economişti, dacă putem folosi o aseme¬ 
nea expresie. Este vorba de o pleiadă de sociologi 
occidentali, în primul rând americani, care interpre¬ 
tează fenomenul religios prin grila reducţionistă de 
tip economic. Noile mişcări religioase orientale sau 

creştine nu ar face decât să funcţioneze asemenea 
unor firme private sau ONG-uri pe piaţa liberă a 
cererii şi ofertei de bunuri şi servicii religioase. 

a 

In aceiaşi termeni, preponderent economici, se 
discută astăzi acest subiect. 

* 

Bisericile devin veritabile instituţii sociale ce 
concurează pe o piaţă liberă. Dimensiunea lor sacra¬ 
mentală este estompată. Rămân doar prestigiul şi auto¬ 
ritatea lor clasice. Ele vor fi „împrumutate” ulterior 

Ki 

de noile religii seculare (corectitudinea politică, tehno¬ 
logiile viitorului şi transumanismul) pentru a se impune 
pe plan social. Observăm aici şi o disoluţie semni¬ 
ficativă a monopolului pe care bisericile clasice l-au 
avut vreme îndelungată în Europa, scrie Peter Berger. 
Astăzi, ele au ajuns să fie concurate de alte denomi- 
naţiuni creştine, religii (autentice sau seculare) sau de 

noile mişcări religioase (de inspiraţie iudeo-creştină 
sau orientale). 

Cert este faptul că formulele instituţionalizate ale 
creştinismului continuă să inspire respect şi să pro¬ 
voace aşteptări sociale mari, ch ar şi în acele spaţii 
istorico-simbolice marcate profund de efectele secula¬ 
rizării. Priza socială a creştinismului continuă să fie 
una mare şi foarte mare, mai ales în SUA, Europa de 

Sud-Est sau în alte locuri ale lumii de astăzi. Continuă 

* 

să fie căutată şi apreciată nu doar spiritualitatea creş¬ 
tină, ci şi prezenţa Bisericii în viaţa socială. Asociaţiile 
de voluntari, acţiunile filantropice, caritabile şi servi¬ 
ciile sociale ale creştinismului sunt de mare ajutor 
multor categorii sociale aflate în stare de criză. Faptul 
acesta poate fi lesne observat în rândul (neo)protes- 
tanti or americani. 

Concluzia este că în cuprinsul acestor mişcări reli¬ 
gioase protestante avem de-a face cu oameni sensibili 
înainte de toate la datele elementare ale vieţuirii si 

I > 

supravieţuirii lor: protecţie, siguranţă, bani, servicii. 
Componenta spirituală joacă un rol neobişnuit de 
modest în procesul convertirii religioase americane. 


13. Iluminismul american 

Un alt factor al diferenţei americane în raport cu viaţa 
religioasă de pe continentul european este Iluminismul 
american. în joc ar fi un tip de Iluminism complet 
diferit de cel francez, mai precis, unul „vag deist”. 

Prin urmare, un asemenea tip de Iluminism nu 
putea să justifice teoretic secularizarea. El a fost radical 
diferit de cel european, în special francez. îi lipseau 
două componente importante pe care Iluminismul 
european le-a avut: anticlericalismul şi anticreştinimul. 

Ele au apărut, între timp, şi în cadrul iluminismului 
american. Au fost aduse aici de elitele seculare din ■ 
Europa. Faptul acesta este foarte vizibil în cuprinsul 
unor acţiuni sociale marca political correctness din 
universităţile americane. Asupra lor mă voi opri în 
capitolul următor. 

Legitimarea secularizării la nivel de stat şi de societate 
în SUA a venit abia în a doua parte a secolului XX, 
după infuzia importantă de jurişti europeni în justiţia 

V, 

federală americană. 

14. Creditul religios transferabil 

Creştinismul american în variantă protestantă mai 
conţine un element original care are contribuţia sa 
specifică la păstrarea religiozităţii americane, în con¬ 
diţiile profundei secularizări a Europei Centrale şi de 
Vest. Este vorba de scrisoarea de transfer, o veritabilă 
carte de credit spiritual şi social a persoanei respec¬ 
tive. De reţinut admirabila adaptabilitate a grupurilor 
protestante americane la tehnologia de ultimă oră şi 
la structura de aşteptare a majorităţii populaţiei. 

-y 

Protestantismul american a inventat un instrument 
foarte util de identificare a statutului - aşa-numita 

scrisoare de transfer. Persoanele care se mută din 
Noua Anglie în Vestul Mijlociu, de exemplu, obţin 
de la biserica lor o scrisoare ce le atestă buna 
reputaţie. Când ajung în noua comunitate, pot arăta 
scrisoarea respectivă filialei locale a congregaţiei. 
Astfel, se certifică nu numai că respectiva persoană 
este un bun metodist, baptist şi aşa mai departe, 
dar indică şi că aceasta/acesta întruneşte virtuţile 
burgheze ale „eticii protestante”. S-ar putea spune 
că scrisoarea de transfer a fost prima formă de cârd 
de credit 35 . 

15. Banii - simbol al relaţiei dintre 

religie şi identitate naţională 

£ 

De la Max Weber încoace ştim că o virtute clasică a 
„eticii protestante” este şi dubla valorizare a banilor: 
simbolică şi economică. O regăsim şi astăzi la anumite 
denominaţiuni din protestantismul american. 

însă elementul specific al dolarului american foarte 
clar evidenţiat se referă la construcţia socială a iden¬ 
tităţii americane. Ea se face simbolic şi cu ajutorul 
monedei naţionale. 


35. Peter Berger, Grace Davie, Effie Fokas, op. cit., p. 34. 

Exact aceeaşi idee este evidentă în multe afirmaţii 
care susţin religia îmbinată cu patriotismul, care 
pot fi găsite în America modernă - de la inscripţia 
„In God We Trust” („Credem în Dumnezeu”) de pe 
bancnote la adăugarea sintagmei „one nation under 
God” („naţiune supusă lui Dumnezeu”) în jură¬ 
mântul de credinţă. într-adevăr - şi iată para¬ 
doxul chiar separarea bisericii de stat face posibilă 
relaţionarea dintre religie, în general, şi identitatea 
naţională. Aceasta se bazează însă pe presupunerea 

unei anumite forme de viaţă religioasă - şi anume 

% 

pluralismul religios monoteist. în mod deliberat, 
sunt incluşi atât evreii, cât şi creştinii. în ce măsură 
poate îmbrăţişa şi alte religii ale lumii devine o între- 

-iz 

bare tot mai presantă . 

Trimiterea este la islam (tot o religie monoteistă, 
cea mai tânără istoric pe linia deschisă de profeţii 
veterotestamentari) şi la religiile orientale din ce în 
ce mai prezente astăzi în Statele Unite ale Americii. 


36. Ibidem , p. 45. 

■>. 

viii 

16. Libertatea de a crede în Constituţia j 

J 

americană ~ I 


Pluralismul religios american poate fi explicat, până 
la un anumit punct, şi prin anumite date de ordin 
juridic. Ele au în centru faimoasa libertate de credinţă 
instituită juridic în toate statele americane 37 . 

Astfel de libertăţi au fost îmbrăţişate în moduri dife- 

> > ) 

rite, dar relaţionate între ele. Prima modalitate este 

constituţională, a doua - organizaţională. Dilema 

constituţională apare încă de la început: când statele 

separate din perioada colonială au constituit o nouă 

naţiune, separarea bisericii de stat a fost precizată în 

documentele esenţiale - mai precis, în două clauze 

din Primul Amendament al Constituţiei. Acestea 

> 

au devenit cunoscute sub denumirea de „clauza 
instituirii” si „clauza libertăţii” si sunt formulate 

} ** 1 ţ 

astfel: „Congresul nu va elabora nicio lege care să 
impună o religie sau să interzică practicarea liberă a 
unei religii”. Ambele sunt fundamentale pentru viaţa 
americană 38 . 


37. Russell Duncan, Joseph Goddard, op. cit., pp. 178-181. 

38. Peter Berger, Grace Davie, Effie Fokas, op. cit., p. 44. 

Există şi importante disfuncţii juridice şi sociale 
în aplicarea concretă a legislaţiei americane cu privire 
la viaţa religioasă. încercând să înţeleagă fenomenul, 
specia iştii trimit la mentalităţile unor „judecători 
individuali”, la „interesele partizane” şi la celebrul 
„spirit al timpului”, ce poate fi interpretat foarte dife¬ 
rit, în folosul cauzei. Prin urmare, garanţia aplicării 
unitare în SUA a unei decizii privind viaţa religioasă 
nu există. 

Doar când un proces ajunge la Curtea Supremă, 
prin intermediul unor proceduri lungi şi dificile, o 
decizie cu privire la religie urmează să fie aplicată la 
nivel naţional. Chiar şi atunci însă, implementarea sa 

v 39 

în întreaga ţară nu poate fi considerată garantată . 

17. Imigranţii sporesc viaţa 
religioasă americană 

Dincolo de toate aceste impedimente reale, lipsa de 
coerciţie statală asupra oricărei religii şi libertatea 
tuturor religiilor de a se manifesta public în mod 
egal au contribuit decisiv la integrarea imigranţilor 


39. Ibidem, pp. 105-106. 

în viaţa socială americană, le-au sporit gradul de 
solidaritate şi capacitatea reală de asociere. La toate 
acestea se mai adaugă nivelul ridicat de protecţie 
împotriva urii rasiale asigurat de apartenenţa la o 

denominaţiune foarte puternică, deopotrivă diversă 
şi unitară. 

Apartenenţa la o denominaţiune religioasă puternică 
le conferă imigranţilor din SUA sentimentul recon¬ 
fortant al identităţii. Componenta cea mai profundă 
a identităţii unui om continuă să fie cea religioasă. 
Aşa este din moment ce imigraţia catolică se alătură 
comunităţilor catolice, cea ortodoxă se regăseşte tot 
în spaţiile ortodoxe ale ţării de adopţie, iar protestanţii 
vin alături de alţi protestanţi. 

Foarte interesant este faptul că avem de-a face cu 

un specific naţional şi chiar local al acestor denomi- 

naţiuni. Ortodoxul rus nu va fi niciodată asemenea 

celui român, iar catolicul irlandez se va diferenţia 

* 

semnificativ de cel italian sau polonez. Concluzia este 
aceea că imigranţii vin cu o anume marcă identitară 
ce configurează şi reconfigurează semnificativ profilul 
cultural şi religios al ţării de adopţie. 


t 

18. Religia şi faliile verticale 
din societatea americană 

Aceste congregaţii de imigranţi modelează societatea 
americană într-un mod specific, susţin cu argumente 
temeinice specialiştii în ştiinţa religiilor. Acest mod 
specific se numeşte structurare pe falii verticale a 

societăţii americane. 

1 

Religia creează falii verticale în societatea americană, 
deoarece fiecare grup de nou-veniţi aduce cu sine 
propriul ambalaj religios; în Europa, tiparele sunt 
dispuse pe orizontală — o consecinţă directă a com¬ 
plicităţilor dintre religie şi putere de-a lungul multor 
secole. O scurtă plimbare prin orice oraş american 
va confirma prima idee. Concomitent, va dezvălui 
atât diversitatea uriaşă a nenumăratelor congregaţii 
care constituie viaţa religioasă din America, da: şi 
diversitatea din interiorul acestora. Catolicii irlan¬ 
dezi, italieni şi polonezi, ca să numim doar catego¬ 
riile cele mai evidente, au fiecare centre proprii de 
rugăciune şi comunităţi proprii - cărora li se alătură 
acum un număr tot mai mare de congregaţii latino. 

Hr 

Protestanţii, având în vedere tendinţa lor de separare 
pe facţiuni, sunt şi mai diverşi şi sunt prezenţi la 

fiecare colţ de stradă - unii în mod foarte vizibil, alţii 
mai puţin. în plus, un tipar esenţialmente similar 
poate fi identificat la diferitele „grupuri de interese” 
asociate cu religia americană, deoarece familiile, 
celibatarii, angajaţii, persoanele în vârstă, activiştii şi 
aşa mai departe creează şi susţin forme de religie 
adecvate stilurilor lor particulare de viaţă. Din ambele 
perspective, religia este profund întreţesută în struc¬ 
tura societăţii americane 40 . 

Religia este cu adevărat un fapt de viaţă. Aceasta 
este una dintre explicaţiile (încă?) consistentei frec¬ 
ventări a Bisericii pe pământ american. 

19. Frecventarea Bisericii în SUA 

SUA continuă să fie o provocare la adresa moder¬ 
nităţii europene. Aici, viaţa religioasă este foarte 
intensă. Duminica, între 10 şi 12, toate parcările 
din apropierea bisericilor creştine sunt pline. Pew 
Research Center menţionează o creştere a populaţiei 
atee din SUA de la 3,8% la 7%. Totuşi, acest procent 
de 7% este unul foarte mic. Peste 60% dintre americani 


40. Ibidem, pp. 135-136. 

I 


susţin că nu ar vota un preşedinte ateu, iar votul 
creştinilor evanghelici a fost decisiv la alegerile din 
2016, scrie Martin S. Martin. Majoritatea ateilor 
americani provin din rândul minorităţii evreieşti, al 
cercetătorilor ştiinţifici şi al profesorilor universitari. 

m ■ 

Din cei 5,3 milioane de evrei americani (40,2% din 
populaţia evreiască din lume), 4,3 milioane se declară 
foarte legaţi de iudaism, dar mulţi (37%) afirmă că 
legătura este exclusiv culturală, nu religioasă. Pro¬ 
centul de credincioşi practicanţi dintre americanii 
botezaţi în religia mozaică este de numai 48%, mult sub 
procentul populaţiei americane globale (78%), al cato¬ 
licilor americani (79%) şi al celor protestanţi (90%) 41 . 

Simbioza profundă a religiei cu viaţa socială se 
reflectă şi în participarea la viaţa religioasă în funcţie 
de clasa socială din care provii. Este ştiut faptul că în 
Europa Centrală şi de Vest membrii clasei de mijloc 
frecventau constant Biserica. Ne-am aştepta să întâl¬ 
nim aceeaşi situaţie şi în SUA. Aici însă, realitatea este 

diferită. 


41. Martin S. Martin, Cristian Pătrăşconiu, America la răscruce. 
Un dialog transatlantic , Bucureşti, Editura Humanitas, 

2017, p. 147. 

Cu privire la mersul la biserică, aflăm că „diferen¬ 
ţele de clasă socială sunt mult mai puţin evidente” 42 . 
Interesant este însă altceva în SUA. Mă refer la faptul 

■*.m 

că „anumite congregaţii devin defacto indicii ale clasei 
sociale” 43 . Peter Berger, Grace Davie şi Effie Fokas 
detaliază această situaţie inedită. 

Astfel, situaţia din SUA este diferită de cea din 

* * 

Europa. Dacă pe bătrânul continent cei ce frecven¬ 
tau Biserica erau, în special, membrii clasei de 
mijloc, în SUA situaţia este diferită. Cu toţii frecven¬ 
tează Biserica: de la „gulerele albe” până la cei mai 

*V.Y 

pauperi imigranţi. Semnificativ este un fapt surprins 
bine de sociologul Jose Casanova: cei care au emi¬ 
grat din Europa în SUA merg mult mai des la Biserică 
în ţara adoptivă. Comunitatea religioasă din SUA a 
devenit pentru ei o nouă casă. Aici îşi construiesc 
sentimentul de acasă, indiferent de profesie, venituri, 
etnie, rasă etc. 

In felul acesta este dezavuată o teză marxistă frecvent 
întâlnită în literatura sociologică de specialitate con¬ 
temporană. Conform acesteia, relaţia dintre venituri 
şi frecventarea bisericii este una invers proporţională: 
cu cât ai mai mulţi bani, cu atât intri mai rar în 


42. Ibidem , pp. 138-139. 

43. Ibidem. 

biserică. Cu cât ţara ta este mai bogată, cu atât 

secularismul este mai profund. 

Nimic mai fals. Conform unor statistici subtil inter¬ 
pretate de Septimiu Chelcea 44 , România este o ţară 
europeană cu un PIB modest (9.387 de dolari în 2013). 
Procentul statistic al celor care nu cred în Dumnezeu 

si nu frecventează biserica era în 2009 de 4%. Creş- 

* 

terea până în 2018 este nesemnificativă. Dacă ne-am 
asuma teoria marxistă, atunci ne-am aştepta ca ţările 
cu un PIB net superior României să fie mai puternic 
secularizate. Nu este chiar aşa. Polonia, de exemplu, 
avea în 2015 un PIB de 12.290 de dolari şi un procent 
de atei de... 3%. Portugalia anunţa în 2013 PIB-ul de 
20.663 de dolari şi un procentaj al necredincioşilor 
de 4% (în 2009). De atunci până astăzi, creşterea nu 
a fost semnificativă. în sfârşit. Irlanda declara oficial 
suma de 54.464 de dolari venit pe cap de locuitor în 
2016 şi avea în 2009 doar 5% cetăţeni care nu credeau 
în Dumnezeu. 

în concluzie, viaţa religioasă a unui om sau a unei 
ţări este infinit mai complexă şi incomprehensibilă 
decât şi-o imaginează sociologii marxişti. Ea nu poate 


44. Septimiu Chelcea, Elogiul plictiselii. Eseuri psihoso¬ 
ciologice , Suceava, Alexandria Publishing House, 2018, 
pp. 136-138. 

fi explicată doar cu ajutorul unor variabile ce pot fi 
uşor cuantificate: PIB, coeficient naţional de inteli¬ 
genţă, apartenenţă de gen, nivel de şcolarizare, grad de 

securitate si bunăstare socială etc. Aceste variabile 

> 

influenţează cert viaţa religioasă, dar nu o pot explica 
în totalitate. întotdeauna rămân un farmec straniu 
al sacrului şi un dozaj semnificativ al misterului pre¬ 
zent în lume. Ele scapă oricărei evaluări ştiinţifice. 
„Ştiinţific” ar fi inspirat „să nu strivim corola de 
minuni a lumii”. Ea conferă profunzime, nobleţe şi 
prestigiu vieţii religioase. Mai mult chiar, păstrarea 
sensibilităţii pentru cele sfinte şi cultul misterului, 
alături de alte pattern- uri culturale, contribuie din 
plin la explicarea existenţei mai multor scenarii ale 
modernităţii religioase. 

* 

20. Teza modernităţilor multiple/ 

alternative 

Recapitulând, observăm anumite caracteristici ale 
societăţii americane ce o menţin religioasă, chiar şi 
în actualele condiţii de criză şi grave ameninţări. Am 
în atenţie următoarele elemente specifice: a) ofensiva 
spectaculoasă a protestantismului; b) Iluminismul ame¬ 
rican lipsit de accente anticlericale şi antireligioase; 

c) ideea creditului religios transferabil; d) structurarea 
pe falii verticale a societăţii americane, graţie implicării 
congregaţiilor religioase; e) adecvarea religiei la stilul 
de viaţă particular al americanului; f) asigurarea 
solidarităţii, protecţiei psihosociale şi a identităţii de 
grup cu ajutorul religiei pentru imigranţi; g) liber¬ 
tatea totală de manifestare publică a tuturor religiilor; 
h) marca simbolică de construcţie identitar-religioasă 
cu ajutorul banilor; i) absenţa unor mari diferenţe de 
clasă socială cu privire la frecventarea bisericii; j) con¬ 
gregaţia religioasă ca simbol al categoriei sociale de 
care aparţii; k) relaţia invers proporţională dintre 
nivelul veniturilor şi gradul de frecventare a bisericii. 
Toate aceste aspecte configurează o idee realmente 

spectaculoasă. 

Este vorba de teza modernităţilor multiple sau 
alternative. 

Conform acesteia, lumea de astăzi cunoaşte mai 
multe tipuri de modernităţi. Modernitatea clasică, 
europeană, mai exact franceză, continuă să cultive 
mariajul cu secularizarea. Conform acestui model, a 
fi modern presupune automat a fi un spirit secular. 

Cele două ne sunt date la pachet. 

Totuşi, această teză clasică, rezumată succint printr-o 
celebră formulă ( modernitate = secularizare ), are mulţi 

susţinători si astăzi. Interesant este faptul că valabilitatea 

1 * 

ei este una limitată geografic şi cultural. Grace Davie 
argumentează convingător faptul că modernitatea 
puternic secularizată este o creaţie exclusiv europeană. 
Tocmai de aceea Europa este o excepţie de la fenomenul 
desecularizării contemporane. în concluzie, realitatea 
socială şi culturală actuală din lume ne obligă să acceptăm 
faptul că există mai multe tipuri de modernităţi com¬ 
patibile cu viaţa religioasă. 

Teza modernităţilor multiple/alternative constru¬ 
ită de Shmuel Eisenstadt este realmente curajoasă, 
nonconformistă şi foarte profitabilă social, economic, 
cultural şi spiritual. 

Susţinătorii modernităţilor multiple recunosc două 
lucruri foarte simple: în primul rând, că există mai 
multe moduri de a fi modern şi, în al doilea rând, 
că nu toate tipurile de modernitate sunt neapărat 
seculare - într-adevăr, destul de puţine sunt astfel, 
în acest moment. S-ar deduce că Statele Unite şi 
Europa ar trebui considerate pur şi simplu două 
versiuni diferite ale modernităţii şi că probabil vor 
rămâne aşa, cel puţin în viitorul pe care îl putem 
anticipa 45 . 


45. Ibidem, pp. 66-67. 

21. Viitorul Europei va fi unul 

postsecular? 

Versiunea europeană a modernităţii cunoaşte astăzi 
importante şi neaşteptate provocări. Una dintre ele se 
referă la criza declanşată în 2008, iar alta la recon- 
figurarea spiritului european în condiţiile creşterii 
valului de imigranţi sosiţi din ţările arabe 46 . Toate 
acestea, împreună cu multe altele, ne obligă să recon¬ 
siderăm ideile de forţă ale secularizării europene şi 
legătura acesteia cu modernitatea. 

Mai precis, suntem obligaţi de recentele evenimente 

■c 

să-i dăm dreptate lui Jose Casanova, un excelent socio¬ 
log american al religiilor. Acesta, în cartea sa din 1994 
{Public Religions in the Modern World), reinterpreta 
secularizarea europeană. Cu absolută îndreptăţire, 
Casanova se întreba: „Este într-adevăr o profeţie care 
se autoîmplineşte? în caz că da, secularizarea Europei 
occidentale este mai degrabă asociată cu triumful 
regimului informaţional al secularizării decât cu 


46. Despre provocarea adusă Europei de recentul val de 
imigranţi, recomand Sorin Bocancea (coord.), Marşul 
asupra Europei. Noile dimensiuni ale migraţiei. Iaşi, Editura 
Adenium, 2016. 

procesele structurale ale dezvoltării socio-economice 
(Casanova, 2006: 84) 47 . Din acest motiv, conform lui 
Casanova, Europa ar trebui să devină cât mai curând 
posibil postseculară. Doar atunci va fi posibil să fie 
contracarate presupunerile privind secularizarea ale 
multor comentatori din domeniul social şi politic 
(dacă nu ale tuturor), care neapărat «transformă religia 
într-o problemă» - aceasta înainte de soluţionarea 
într-o manieră rezonabilă şi pragmatică a problemelor 
asociate cu religia” 48 . 

Nu ştim dacă Europa postseculară va fi una şi 

V, 

aceeaşi cu Europa postdemocratică 49 . însă o viitoare 
Europă postseculară va fi şi o Europă desecularizată 
şi respiritualizată 50 . Ideea este susţinută, înainte de 


47. Jose Casanova, „Religion, European secular identities, and 
European integration” apud Timothy A. Byrnes, Peter 
Katzenstein (eds.), Religion in an Expanding Europe , 
Cambridge, Cambridge Uriiversity Press, 2006, pp. 65-92. 

48. Peter Berger, Grace Davie, Effie Fokas, op. cit ., pp. 89-90. 

49. Unul dintre cei mai documentaţi specialişti români in 
hermeneutică de tip „teologie politică” este profesorul 
Daniel Barbu. A se vedea recentul volum Au cetăţenii suflet ? 
O teologie politică a societăţilor post-seculare , Bucureşti, 
Editura Vremea, 2016. 

50. O excelentă dezbatere (preponderent filosofică) despre 
viitorul religiei în Europa şi în lume se găseşte în volumul 
Richard Rorty, Gianni Vattixno, Viitorul religiei. Solidaritate , 

toate, chiar de Peter Berger. în anii 1960, Peter Berger 
îşi declama public convingerea că, „în anul 2000, nu 
vor mai exista instituţii religioase, ci doar credin¬ 
cioşi izolaţi într-o «mare» secularizată” 51 . în 1999, 
Peter Berger a recunoscut că s-a înşelat profund, 
dar a avut curajul şi onestitatea de a recunoaşte în 
mai multe interviuri faptul că profeţia sa s-a auto- 
împlinit, dar pe dos. Europa este o excepţie de societate 
modernă, un fanion al secularismului prin elitele sale 
desacraiizate. 

Prin urmare, o mutaţie destinală urmează să se pro¬ 
ducă. Ea este deja teoretizată de importanţi specialişti 
contemporani ai ştiinţei religii or: Matthias Horx, 
Martin Riesebrodt, Friedrich Wilhelm Graf, Rene 
Girard, Jean-Pierre Denis, Michel Maffesoli, Sandu 
Frunză, Teodor Baconschi şi, mai ales, Jose Casanova 52 . 

Primul invocă fenomenul „respiritualizării” lumii 
contemporane, al doilea argumentează teza „reîntoar¬ 
cerii religiilor”, al treilea pariază pe „reîntoarcerea 


caritate, ironie, volum îngrijit de Santiago Zabala, Piteşti, 
Editura Paralela 45, 2008. 

51. Nicolae Achimescu (coord.), op. cit., p. 74. 

52. Pentru detalii, vezi excelentul studiu al lui Nicolae 
Achimescu, „Viaţă religioasă şi secularizare în societatea 
europeană contemporană”, în Nicolae Achimescu (coord.), 
op. cit., în special pp. 73-80. 

zeilor”. Aceeaşi idee a „reîntoarcerii sacrului”, combinată 
cu „trăirea simbolică”, o argumentează subtil Sandu 
Frunză 53 . Rene Girard susţine convingător revigorarea 
religiei, în condiţiile de maximă criză în care „religia 
înfrânge filosofia şi o depăşeşte (...), filosofiile sunt 
aproape moarte; ideologiile aproape răposate; teoriile 
politice sunt pe sfârşite şi ele; convingerea că ştiinţa 
ar înlocui religia e de acum depăşită” 54 . Jean-Pierre 
Denis este convins că sfârşitul liberalismului în for¬ 
mele sale laxe, permisive va fi marcat de creştinism în 
calitate de contracultură la actualul secularism occi- 

II 


dental 55 . Michel Maffesoli pariază pe un sfârşit al 


secularizării în sensul „revrăjirii lumii” 56 . în joc ar fi 


53. A se vedea cea mai consistentă şi mai profundă lucrare 
din literatura românească de specialitate, semnată de 
Sandu Frunză, Fundamentalismul religios şi noul conflict 
al ideologiilor , Cluj-Napoca, Editura Şcoala Ardeleană, 
2015, în special pp. 30-36. 

54. Nicolae Achimescu, op. cit , p. 76. 

55. Detalii despre această ingenioasă şi nonconformistă teorie 
se găsesc în volumul semnat de Jean-Pierre Denis, De ce 
scandalizează creştinismul traducere din limba franceză 
şi prefaţă de Eduard Florin Tudor, Bucureşti, Editura 
Nemira, 2012. 

56. Michel Maffesoli, Revrăjirea lumii. O etică pentru timpu¬ 
rile noastre , traducere de Elena Gabriela Stoian, prefaţă 
de Ioan Drăgan, Iaşi, Editura Institutul European, 2008. 

o mutaţie mentală care să ne pună în situaţia de a 
participa magic la lume, altfel decât o facem acum 
în modernitatea seculară bazată pe cultul raţiunii, 
pragmatismului şi eficienţei cu orice preţ. 

Una dintre cele mai subtile şi mai rafinate interpre¬ 
tări ale unei mutaţii destinale ce se poate întâmpla în 
Europa cu privire la secularizare îi aparţine lui Teodor 
Baconschi. El vede actuala secularizare pe linia Reve¬ 
laţiei dinamice ca fiind „produsul dezvoltării istorice 
a creştinismului însuşi. Ea nu înlocuieşte creştinis¬ 
mul, ci îl încununează paradoxal, prin aceea că pune 
pe umerii omului Crucea propriilor sale aspiraţii 
înspre o autodeterminare mereu mai întinsă şi mai 
lipsită de sens” 57 . Omul împovărat de Crucea vieţuirii 
fără sens spiritual străbate pustiul. Totul e să nu 
străbată la nesfârşit acest deşert, un labirint ontologic 
camuflat, ca în celebra scriere a lui Borges. Din această 
perspectivă, în Religie şi violenţă în Europa seculară 58 
am propus înţelegerea secularizării ca o etapă din cele¬ 
brul scenariu iniţiatic descensus ad inferos aplicat 

I 

57. Teodor Baconschi, Creştinism şi democraţie. Bucureşti, 
Editura Curtea Veche, 2010, p. 134. 

58. Nicu Gavriluţă, Nicolae Dima, Sorin Mihalache, Religie 
şi violenţă în Europa seculară. Dialoguri la TRINITAS TV, 
Bucureşti, Editura Trinitas; Iaşi, Editura Universităţii 
„Alexandru Ioan Cuza”, 2016. 

unei întregi societăţi. Modelul exegezei îl reprezintă 
anumite texte ale lui Mircea Eliade. 

Jose Casanova pledează consecvent şi foarte bine 
documentat 59 pentru „deprivatizarea religiei”. Ea se 
combină convingător cu noua misiune a creştinismu¬ 
lui în spaţiul public, aceea de a reconfigura structura 
axiologică a Europei şi a întregii lumi contemporane 
prin infuzarea de valori creştine clasice: solidaritate, 
spirit de sacrificiu, acceptarea alterităţii etc. în final 
ar trebui să se ajungă la recunoaşterea publică a 
identităţii creştine a Europei, ţinându-se seama de 
condiţiile globalizării şi de cele ale extinderii valului 
migraţionist în Europa. 

Personal, eu am deplina convingere că este nevoie 
de un amplu studiu sociologic al secularizării în Europa 
de Est şi, în mod special, în România. Cred că această 
parte a continentului european transcende logica 
maniheistă de tip „religios” vs „secular”. Europa de 
Est este seculară în manifestări şi religioasă în substanţa 
profundă a fiinţei sale. Este teza pe care mi-o asum 
şi asupra căreia voi reveni altă dată. România reală, 

59. Cartea clasică din 1994 a lui Jose Casanova, Public Reli- 
gions in the Modern World, conţine o admirabilă analiză 
comparativă a relaţiei dintre religiile publice şi cele private, 
cu trimitere la catolicismul şi protestantismul din Spania, 
Polonia, Brazilia şi Statele Unite ale Americii. 

autentică, profundă continuă să fie saturată de insolite 
ipostaze ale „creştinismului cosmic” (Mircea Eliade) 
şi de permanenţa fantasmelor magice. „Gândirea 
magică inspiră şi încă mai ţine spiritul românilor viu, 
România magică este încă o ţară care îşi aşteaptă 
elitele intelectuale, politice, pentru a parcurge rătă¬ 
cirea prin deşertul inevitabil al timpului nostru.” 60 

22. Secularizarea - o încununare 

paradoxală a creştinismului? 

) 

Ideea lui Teodor Baconschi privind secularizarea 
ca asumare a autodeterminării descrie foarte bine 
fondul social al apariţiei şi dezvoltării actualelor 
religii seculare. Asemenea religiilor clasice, tradiţio¬ 
nale, autentice, corectitudinea politică, noile tehnologii 


60. Vasile Dâncu, „România magică. Mituri, credinţe şi fantas¬ 
mele noastre”, în revista Sinteza , nr. 54, iulie-august 2018, 
p. 16. Este un excelent studiu, bazat pe o literatură socio- 
antropologică de calitate şi pe rezultatele unei cercetări 
sociologice IRES din perioada 6-13 iulie 2018. Vasile 
Dâncu este unul dintre cei mai rafinaţi sociologi români 
actuali, având şi o temeinică formaţie filosofică, ce-i permite 
să ofere interpretări subtile datelor cantitative obţinute 
prin cercetarea de teren. 

şi transumanismul îşi propun să îmbunătăţească con¬ 
diţia umană şi să ofere omului mult visata „salvare”. 
Corectitudinea politică vede posibile toate acestea 
printr-o revoluţie mentală. în sfârşit, oamenii vor putea 
deveni supraoameni (a se citi entităţi hibride) graţie 
revoluţiei informatice şi nanotehnologiilor contem- 

i 

porane. Curentul de gândire care fundamentează 
aceste idei se numeşte transumanism. Voi analiza pe 
rând aceste noi ideologii şi voi explica de ce susţin că 
ele s-au transformat în noi religii seculare. 

CAPITOLUL II 


Corectitudinea politică - o nouă 

religie seculară 

1. Ce este corectitudinea politică? 

Originile corectitudinii politice continuă să fie disputate 
şi controversate. O primă teorie aduce în atenţie origi¬ 
nile orientale (chineze) ale acestei gândiri, devenită 
imediat ideologie a luptei de clasă. 

Cea mai plauzibilă explicaţie leagă însă sintagma 
„corectitudine politică” de comunismul chinez tim¬ 
puriu şi preceptele lui Mao Zedong din articolul 
„On Correcting Mistaken Ideas in the Party” (1929). 
Aici, liderul comunist oficializează „lupta împotriva 
acestor idei incorecte şi educarea membrilor întru 
linia corectă a Partidului”. O sintagmă înrudită, 
„perspectivă corect politică”, apare şi la Lev Troţki, 
în Problemele Revoluţiei Chineze (1932). După anii 
1930, termenul „corect politic” ajunge un loc comun 
al presei sovietice. Astfel, parcursul acestei sintagme 

începe în cercurile maoiste, de unde iradiază în 
reflexele staliniste. Ulterior, ea este adoptată de stânga 
americană şi europeană, însă cu evidente conotaţii 
negative şi autocritice 1 . 

Marea majoritate a autorilor care definesc şi 
analizează corectitudinea politică (CP) păstrează 
aceste conotaţii negative 2 . Deseori, aşa cum vom 
vedea, CP este creionată chiar în termenii unei depline 
negativităţi. Unul dintre cei mai critici analişti ai CP 
este ilustrul istoric britanic Paul Johnson. în „When 
Excess Is a Virtue” ( Forbes , aprilie 2016), autorul englez 
descria CP ca fiind „o infecţie a minţii”, „unul dintre 
cele mai mari pericole ale intelectualităţii din lumea 
universitară vestică” şi îi identifică în rândul adepţilor 
ei pe cei semieducaţi, pe pseudointelectuali, pe stu¬ 
denţii submediocri, pe netalentaţi, pe toţi cei care, 
contrariaţi de propriile incapacităţi, caută răzbunare 


1. Alexandru Gabor, „Corectitudinea politică. Ghid eşuat 
pentru sceptici” în revista 22, 21 noiembrie 2017. 

2. Unul dintre cele mai substanţiale şi profunde dialoguri 
despre CP din România este cel dintre Vasile Bănescu şi 
Sorin Lavric. A se vedea Vasile Bănescu, Credinţă şi cultură 
azi . Dialoguri TRINITAS TV, Bucureşti, Editura Trinitas, 
2015, dialogul intitulat „Corectitudinea politică, flagelul 
ideologic al modernităţii târzii”, pp. 239-272. 

asnpra celor care le sunt superiori 3 . Remarc accentele 
critice foarte puternice ale unui gânditor conservator 
din Marea Britanie. El nu oferă nicio şansă pentru 
CP şi nu-i găseşte nicio justificare. Este o patologie 

mentală („infecţie a minţii”) de care trebuie să ne 
vindecăm imediat. 

Gabriel Liiceanu, plecând de la o vorbă a lui 
Pascal din Cugetări, interpretează CP ca o „dereglare 
umană contemporană” 4 . CP este o ideologie perversă 
care suceşte minţile oamenilor, asemenea ideologiei 
mamă - comunismul. Nedeosebind în formularea 
unei judecăţi raţionalul de pasional, scrie Gabriel 
Liiceanu, CP reuşeşte totuşi să facă să pară rezonabile 
realităţi prin excelenţă nerezonabile. Cum? Printr-o 
stranie şi magică putere de fascinaţie şi pervertire a 
firescului şi normalităţii. CP se foloseşte de mass-media 
impunând tuturor propriul şi unicul său adevăr. Prin 
ce? Prin „dictat, intimidare, ameninţare şi, la limită, 
violenţă” 5 . 


3. Mar rin S. Martin, Cristian Pătrăşconiu, America la răscruce. 

Un dialog transatlantic. Bucureşti, Editura Humanitas, 2017, 
p. 45. 

4. A se vedea Gabriel Liiceanu, Nebunia de a gândi cu 
mintea ta. Bucureşti, Editura Humanitas, 2016, în special 
pp. 215-220. 

5. Ibidem, p. 216. 

Gabriel Liiceanu mai observă foarte ingenios o altă 
caracteristică a CP: prezenţa ei ubicuă , dar neinstitu- 
ţionalizată. „Spre deosebire de activiştii comunişti, 
care, după ce acaparează puterea, se instituţionali- 
zează, agenţii corectitudinii politice n-au o prezenţă 
publică oficială. N-au nici măcar un nume. Dar sunt 
peste tot. Sunt risipiţi în universităţi, în redacţiile 
ziarelor, în televiziuni, adică în punctele formării 
spirituale şi ale manipulării colective . 

La rândul său, Martin S. Martin - un ilustru 
chirurg român ce trăieşte din anii 1980 în SUA — 
regăseşte CP doar în mentalitatea „unei anumite părţi 
a mass-mediei şi a unui anumit spectru al partidelor 
politice” 6 7 . Ea ar fi aşadar o formă de gândire şi de 
atitudine socială relativ izolată. Mai târziu, în 2017, 
autorul român revine asupra acestei chestiuni şi descrie 
CP ca fiind un adevărat fenomen social, ce are ca scop 
ultim controlul social al populaţiei americane şi occi¬ 
dentale, în genere. Aşadar, CP ar fi şi un instrument 
de intimidare publică „prin inducerea sentimentului 
de culpabilitate” 8 în rândul populaţiei albe, creştine 
şi heterosexuale. în deplină cunoştinţă de cauză, 

6. Ibidem, p. 217. 

7. Corina Negrea, Martin S. Martin, Cu mâna pe inimă. 
Bucureşti, Editura Humanitas, 2014, p. 242. 

8. Martin S. Martin, Cristian Pătrăşconiu, op. cit., p. 37. 

Martin S. Martin remarcă evoluţia CP de la un curent 
de gândire relativ izolat social la un veritabil fenomen 
social de coerciţie şi manipulare. Registrul interpre¬ 
tării rămâne tot unul negativ. 

într-un interviu cu Magda Grădinaru, scriitorul 
Radu Jorgensen radiografia lucid situaţia CP din 
SUA. în esenţă, problema creată de CP este aceea că 
se minimalizează competiţia reală. La limită, „discrimi¬ 
narea pozitivă ia locul meritocraţiei” 9 şi „manipu area 
seamănă cu Fenomenul Piteşti, «o combinaţie de frică 
şi ruşine» care îi face pe mulţi să se conformeze” 10 . Este 
vorba de infuzia consistentă de vină istorică a Occi¬ 
dentului, livrată academic noilor generaţii şi com¬ 
binată cu un soi de frică socială care-i inhibă pe mulţi 
intelectuali umanişti să protesteze. 

Inhibarea intelectualilor este (şi) o consecinţă a 
decăderii universităţilor occidentale şi, în mod special, 
a celor americane. 

Aşadar, CP a avut iniţial scopuri nobile şi argu¬ 
mente pertinente. în timp, acestea au fost trădate şi 

9. Radu Jorgensen în dialog cu Magda Grădinaru, în revista 
Kairos, 2 februarie 2018. Radu Jorgensen este conferenţiar 
universitar în domeniul matematicii la un colegiu din 

Maryland, SUA, şi corespondent pentru diferite publicaţii 
europene. 

10. Ibidem. 

resemnificate. Astăzi, CP a ajuns o patologie socială, 
aşa cum o defineşte plastic Radu Jorgensen. 

O asemenea patologie neomarxistă afectează 
profund mentalul social al noilor generaţii de elevi şi 
studenţi din SUA. Ţinta predilectă a CP este viziunea 
clasică, creştină asupra educaţiei şi transmiterii valo¬ 
rilor. Sunt stigmatizate şi dezavuate concepte de bază 
ale culturii occidentale. Două dintre acestea se referă 
la eîitism şi meritocraţie. La o întrebare firească a 
doamnei Magda Grădinaru, care valoriza elitismul şi 
meritocraţia, Radu Jorgensen răspunde marcând mai 
întâi semnificativele diferenţe semantice introduse de 
CP cu privire la cele două concepte: „Dumneavoastră 
folosiţi termenii «elitism» şi «meritocraţie» într-o 
nuanţă, pozitivă. în momentul de faţă, în America, 
aceştia sunt termeni cu care se aruncă în oameni, e 
ceva îngrozitor să fii numit elitist sau adeptul unui 
sistem meritocraţie. Sunt alte criterii acum u . Care? 
Cele legate de rasă, etnie, condiţie socială, handicap 
fizic sau mental etc. 

O asemenea campanie de revoluţionare în spiri¬ 
tul CP a universităţilor americane, prelungită din 
anii 1990 până astăzi, a avut mai multe efecte per¬ 
verse. Unul dintre ele este sugestiv surprins de Vlasic, 


11. Ibidem. 

un intelectual sârb, personaj principal în romanul 
Exit 45. Tragedie academică americană al lui Radu 
Jorgensen. Este vorba de negativizarea unor pres¬ 
tigioase instituţii sociale: „Inclusiv Vlasic, care e 

i ^ 

rareori indignat în felul acesta, ajunge să îi întrebe 
pe oamenii care lucrează în companii de ce nu îi 
angajează pe studenţii care sunt valoroşi. «Nu putem 

să ne luăm riscul acesta», i se răspunde, «ce vine de 
acolo este toxic»” 12 . 

Aceste imagini şi reprezentări sociale ale unor pres¬ 
tigioase instituţii pare să nu-i intereseze pe militanţii 
CP din America de astăzi. Scopul lor continuă să fie 
controlul şi dominanţa socială, respectiv dezavuarea 
sistemului capitalist. în joc este o luptă permanentă 
pentru dominare şi schimbare a mentalităţilor sociale. 
Din această perspectivă critică asupra CP se poate 
remarca cultivarea în cadrul unor universităţi ame¬ 
ricane a unei periculoase răsturnări a normalităţii. 
Mai exact, meritocraţia se cere a fi înlocuită cu discri¬ 
minarea pozitivă a celor „minoritari, excluşi, mar¬ 
ginali”. Urmarea acestui fapt este că, atunci când 
studenţii CP se întâlnesc cu o evaluare firească, bazată 
pe merite şi performanţe individuale, sunt şocaţi. 
Obţin rezultate slabe. 


12. Ibidem. 

Prin urmare, calea regală de a scăpa de patologiile 
CP este cea a unei educaţii clasice, creştine, solidă şi 
tonifiantă deopotrivă. în momentele de criză sau în 
faţa marilor provocări ale vieţii (cum ar fi şi CP), noi 
recurgem la soteriologia de tip cultural. Ne reactivăm 
principiile de viaţă, revizităm oamenii-model pe care 
am avut şansa să-i întâlnim şi care ne-au modelat 
semnificativ destinul. Recitim „cărţile care ne-au făcut 

oameni” (Dan C. Mihăilescu). 

în fond, CP speculează o criză a sistemului educa¬ 
ţional din Occident şi profită de ea. 

în SUA şi Europa, inclusiv în România (într-o 
anumită măsură), există mai multe ipostaze ale CP. 
Observăm că, deseori, dominanţa CP se manifestă 
prin „feminismul agresiv, militantismul civic pentru 
drepturile homosexualilor, fanatismul aproape reli¬ 
gios pentru protecţia animalelor, statisticile inventate 
despre lehamitea alegătorilor faţă de partide, rescrierea 
istoriei recente, talibanismul salvaţioniştilor, opera 
de trei parale a apărătorilor brusturilor, chipurile şi 
asemănările patricienilor veganismului, minciunile 
cu noua ordine mondială” 13 . 


13. Marius Ghilezan, „Corectitudinea politică, noul marxism”, 
în România liberă, 24 aprilie 2016. 

In Occidentul american şi vest-european, toate aces¬ 
tea sunt resimţite ca permanente provocări la adresa 
normelor clasice ale civilizaţiei creştine occidentale. 
Se tot încearcă inducerea unui sentiment de culpabi¬ 
litate a omului alb, creştin şi heterosexual faţă de o 
trecută istorie colonială. Astăzi, pentru această istorie, 
occidentalul incorect politic este cumva obligat să 
dea seamă. O spaimă latentă controlează compor¬ 
tamentul oamenilor şi, mai ales, exprimarea lor publică. 

Tot timpul sunt nefiresc de atenţi să nu deranjeze şi 

■ 

să nu rostească ceva ce poate fi interpretat ca abuz sau 
act discriminatoriu. Dacă se exprimă liber, natural, 
dezinvolt şi spun lucrurilor pe nume, sunt pasibili să 
fie stigmatizaţi cu o serie lungă de invective de care 
cu greu mai pot scăpa. 

De o asemenea versiune a lumii pe dos nu este 
străină nici România actuală. într-o consistentă şi 
provocatoare carte 14 , Horia-Roman Patapievici insistă 
absolut motivat pe ideea de forma mentis a corec¬ 
titudinii politice proprie „omului recent”. CP este 
numită aici „un decret de comportare socială pe 
care o minoritate luminată îl impune unei majorităţi 


14. Horia-Roman Patapievici, Omul recent. O critică a moder¬ 
nităţii din perspectiva întrebării „Ce se pierde atunci când 
ceva se câştigă?”. Bucureşti, Editura Humanitas, 2001. 

* A 

înapoiate' 15 . în ce sens este majoritatea înapoiată? In 

sensul că „foloseşte clişee de comportare nu îndeajuns 

de progresiste” 16 . Altfel spus, comportamentele clasice, 

creştine sunt taxate de fanii CP drept „reacţionare, 

* 

ofensatoare, împotriva drepturilor omului etc. . Ele 
trebuie schimbate de o nouă elită progresistă formată 

din activişti sociali şi lideri ai CP. 

în fond, scrie Patapievici, războiul dus de CP este 

unul cu tradiţia. Or, tradiţia nu este o realitate oare¬ 
care, constituită la comandă, în baza unor directive 
ideologice (neomarxiste). Tradiţia este un ansam¬ 
blu de comportamente sociale îndelung exersate şi 
selectate istoric dintre multe altele posibile. O tra¬ 
diţie veritabilă are prestigiul vechimii şi autorita- 
- * * * 

tea unor comportamente sociale metamorfozate în 

modele sociale. Tradiţia se impune natural, în virtutea 

vieţuirii noastre într-un orizont istorico-simbolic 
* 

specific. CP, dimpotrivă, cere să fie acceptată imediat, 
prin coerciţia noilor ideologii. Tocmai de aceea, 
Horia-Roman Patapievici concluzionează catalogând 
CP drept „o mişcare totalitară de tip leninist, cea 
mai gravă ameninţare pentru idealul unei societăţi 


15. Ibidem , p. 306, 

16. Ibidem. 

17. Ibidem. 

libere de la prăbuşirea regimurilor totalitare de stânga 

A »18 

încoace . 

într-un interviu cu Ramona Ursu din 15 mai 2018 19 , 

Horia-Roman Patapievici revine asupra acestor 

idei, reluându-le şi nuanţându-le. Astfel, CP nu este 

definită doar ca o „mişcare totalitară de tip leninist”, 

ci ca o veritabilă „teroare morală”. Ultima este înte- 

" 1 

leasă ca „teama omului civilizat de a fi exclus din 
lumea civilizată”. Omul este exclus în sensul că este 
stigmatizat social ca rasist, nazist, islamofob, anti- 
feminist, antisemit, homofob, antioccidental, antimi- 
noritar etc. •* 

ii » 

l 

Horia-Roman Patapievici explică foarte clar meca¬ 
nismul de funcţionare a stigmatului social aplicat de 
militanţii CP: 

% 

4'. n 

Cum nu eşti pe linie, cum devii fascist; cum deplângi 
că se munceşte prost, cum devii duşmanul săracilor; 
cum preţuieşti creştinismul, cum devii fundamen- 
talist; cum critici islamismul, cum eşti denunţat ca 

I 7 ) ) 

islamofob; cum critici establishment-ul neoavangardei, 
cum devii reacţionar (şi eşti demascat ca toxic); cum 

18. Ibidem , p. 311. 

* 

19. Horia-Roman Patapievici, „Cât de «rebel» mai este H.R. 
Patapievici. Despre «fasciştii» de la ICR”, www.newsweek.ro, 
15 mai 2018 (accesat pe 25 iulie 2018). 

respingi socialismul, cum devii legionar; cum îţi 
declari anticomunismul, cum eşti imediat declarat 
taliban; cum eşti pro-capitalist, cum ţi se lipeşte 
eticheta de darwinist social; cum critici politicile 
identităţii de gen, cum eşti demascat ca rasist; cum 
elogiezi Europa, cum devii suprematist (alb, bărbat, 
creştin, heterosexual.,.) etc. . 

Cum reuşesc militanţii CP aceste performanţe? 
Printre altele, mizând foarte mult pe bunul-simţ şi pe 
decenţa noastră, afirmă Patapievici: „Arma lor este 
decenţa noastră: ei mizează pe dorinţa oamenilor de 
a nu fi zugrăviţi în ochii semenilor lor ca neoameni; 
ne şantajează, prin ameninţarea cu stigmatul, cu dreptul 

nostru la o imagine decentă” 2 . 

Arma stigmatizării nu este singura din arsenalul 
diversificat al CP. Mai funcţionează şi strategia sub¬ 
versivă a „calului troian’. El ia chipul unui instrument 
de introducere discretă şi eficientă în spaţiul public a 
unor drepturi abuzive. Exemplul amintit de Martin 
S. Martin este cel al transgenderilor din Carolina de 
Nord. în virtutea noului drept al autodefinirii şi 
reconfigurării genului, un mascul deghizat în haine 


20. Ibidem. 

21. Ibidem. 

femeieşti poate frecventa nestingherit toaletele publice 
ale fetelor. Totul e să nu-1 traumatizăm pe transgender 
şi să-l tratăm ca pe orice om obişnuit. 

Aşadar, reprezentările sociale ale feminităţii se 
complică în universul special al CP. Chiar şi cele ale 
feminităţii simple. De exemplu, nu mai poţi astăzi să 
complimentezi firesc o colegă spunându-i că „arată 
foarte bine”. De ce? Pentru că, imediat, adepţii CP „te 
vor acuza că, pe de o parte, te erijezi în judecător al 
atractivităţii feminine, iar pe de altă parte, că ai supărat 
alte colege aflate în preajmă, jignite prin excludere” 22 . 

Aceeaşi CP este înţeleasă de mulţi autori şi ca o 
formă de ideologie neomarxistă ce fundamentează 
politica de stânga a statului asistenţial. Partidul Demo¬ 
crat din SUA, de exemplu, „exploatează apetitul cres¬ 
când al alegătorilor de a primi ceva fără a da nimic în 
schimb, daruri de la guvern sub diferite forme (ajutor 
social, ajutor de şomaj nelimitat în timp, cartele de 
alimente, supliment pentru chirie, asistenţă medicală 
gratuită etc.), iar toate acestea transformă grupuri din 
ce în ce mai mari de oameni în cetăţeni dependenţi 
de stat” 23 . Gândul ne duce la realitatea actuală din 
România, unde o bună parte a populaţiei a devenit, 


22. Martin S. Martin, Cristian Pătrăşconiu, op. cit., p. 55. 

23. Ibidem, p. 41. 

de ani buni si într-o măsură considerabilă, dependentă 
de pomana'electoralâ oferită (în schimbul susţinerii 

politice) de cei aflaţi la guvernare. 

Totuşi, unii formatori de opinie din SUA - cum ar 
fi actorul Clint Eastwood - insistă asupra ideii că 
ideologia CP este asumată superficial de americani. 
Este de fapt o mască socială de protecţie. „în privat, 
toată lumea e sătulă de corectitudinea politică. Este o 
generaţie de pupători în fund. Chiar suntem o gene¬ 
raţie de fătălăi ” 24 O asemenea generaţie nu are inca 
suficientă maturitate. Cultivă duplicitatea. Nu dis¬ 
tinge între ce este important şi ce este nesemnificativ 
în viaţă. Adepţii CP nu au viaţă spirituală autentică şi 
trăire religioasă profundă. Prin urmare, manipulaţi 
fiind de noua ideologie marxistă, militanţii CP absolu¬ 
tizează ideile, principiile, valorile şi proiectele mai mult 
. sau mai puţin utopice în care cred. Din perspectiva 
religiilor seculare, toate acestea sunt substitute ale 

sacrului, ipostaze ale sacrului second-hand. 

William Lind este mai generos cu definirea CP 
şi cu extinderea acestei forma mentis în America 
actuală. El susţine că, sub numele de CP, America 


24. Cătălin Marchievici, „Clint Eastwood, sătul de «o ge¬ 
neraţie de fătălăi» şi de corectitudinea politică”, 

www.cotidianul.ro, 4 august 2016. 


_ i, ..- A | 

■ -■. 


CORECTITUDINEA POLITICĂ - O NOUĂ RELIGIE SECULARĂ 89 

■ ■ » ■ ... '» J ■ r " 11M " 

de astăzi este marcată decisiv de prezenţa unei ideo¬ 
logii neomarxiste care şi-a propus „să schimbe com¬ 
portamentul, gândirea, chiar şi cuvintele pe care le 
folosim” 25 . De ce? Pentru că „cine controlează lim¬ 
bajul controlează, de asemenea, şi gândirea” 26 . 

Strategia de bază a CP ca ipostază actuală a mar¬ 
xismului cultural este deconstrucţia textului. Un 
asemenea tip de hermeneutică mizează pe faptul că 
orice text (istoric, literar, filosofic etc.) camuflează 
„opresiunea negrilor, femeilor, homosexualilor etc.” 27 . 
Deocamdată,, o asemenea stranie hermeneutică are 
un succes considerabil în anumite medii academice 
din SUA. Prezentă în spaţiul social, această herme¬ 
neutică a textului poate duce la fanatism. în cazul CP, 
în joc ar fi un „fanatism al anti-fanatismului” (Teodor 
Baconschi). Activiştii sociali ai CP sunt capabili să 
nimicească orice opinie contrară convingerilor lor. 
De ce? Pentru a păstra cu orice preţ o diversitate 
fetişizată şi un adevăr subiectiv instituit de propriile 
practici interpretative. 


25. Andrei Dîrlău, Irina Bazon (coord.), Corectitudinea poli¬ 
tică: o ideologie neo-marxistă. Marxismul cultural - noua 
utopie, prefaţă de Dan Puric, postfaţă de Sorin Lavric, 
Alba Iulia, Editura Reîntregirea, 2017, p. 23. 

26. Ibidem. 

27. Ibidem, p. 25. 

Formulând o definiţie succintă şi cuprinzătoare 
a CP Umberto Eco (citând Wikipedia) insistă pe 
faptul că aceasta este un fenomen social (ce a prins 
foarte bine în universităţile americane de top) şi are 
„intenţia de a preîntâmpina discriminări nedrepte 
(reale sau închipuite) şi de a evita terminologia jig¬ 
nitoare, preferându-se înlocuirea acesteia cu eufemisme 
pentru a denumi deosebiri de rasă, gen, orientare 
sexuală sau dizabilităţi, religie şi opinii politice 28 . 

Prin urmare, intenţiile iniţiale ale CP erau... corecte 
şi pe deplin justificate social. Iată câteva exemple 
de bune intenţii ale CP: înlocuirea termenului „negru” 
(marcat istoric de o consistentă doză de negativitate) 
cu „afro-american”; solicitarea „ca Statele Unite să nu 
mai fie numite America, din moment ce ţara ocupă 

^ o 

doar o parte din continentul american . Apoi au 
urmat exagerările hermeneutice şi abuzurile inter¬ 
pretative. S-a exagerat, de pildă, „felul în care se 
discută despre populaţia de culoare” 30 . Pentru a înţe¬ 
lege mai profund fenomenul social al CP din SUA şi 
Occidentul european, este firesc să ne întrebăm, mai 

28. Umberto Eco, înainte ca racul Războaie calde şi populism 
mediatic, traducere din limba italiană de Geo Vasile, 
Bucureşti, Editura RAO, 2007, p. 107. 

29. Martin S. Martin, Cristian Pătrăşconiu, op. cit ., p. 38. 

30. Corina Negrea, Martin S. Martin, op. cit., p. 242. 

întâi, de unde provine. Care sunt cauzele apariţiei 
acestei noi mentalităţi sociale? 

Cert este că tema CP a ajuns să fie consistent poli¬ 
tizată, devenind obiect de dispută între intelectualii 
de dreapta şi cei de stânga. „Dreapta intelectuală 
americană a acuzat prăbuşirea standardelor din uni¬ 
versităţi, «sfârşitul civilizaţiei occidentale», «criza 
spiritului», «educaţia iliberală», iar stânga s-a repliat, 

vorbind despre «mituri conservatoare», conspiraţii şi 
paranoia.” 31 

K 

2. Şcoala de la Frankfurt - prima 

instituţionalizare a corectitudinii 
politice 

■ia 

A 

In general, exegeţii sunt de acord cu ideea că apariţia CP 
ca ipostază culturală a neomarxismului ţine de activi¬ 
tatea unui grup redutabil de intelectuali neomarxişti, 
care, în 1923, au înfiinţat în Germania Institutul pentru 
Studii Sociale. Acesta va fi cunoscut ulterior sub numele 
de Şcoala de la Frankfurt. La dorinţa sponsorului şi 
părintelui acestui institut, Felix Weil, el trebuia să se 


31. Alexandru Gabor, „Corectitudinea politică. Ghid eşuat 
pentru sceptici”, în revista 22, 21 noiembrie 2017. 

numească Institutul pentru Marxism. Din motive de 
prudenţă politică şi diplomatică, intelectualii marxişti 
ai acelui timp au renunţat la acest nume care lega 
direct, fără echivoc, marxismul de cercetările sociale 
din Germania primei jumătăţi a secolului XX. 

Corifeii acestei şcoli ideologice - Institutul pentru 
Studii Sociale din Frankfurt - au fost Herbert Marcuse, 
Erich Fromm, Wilhelm Reich, Theodor Adorno etc. 
Ultimul, în celebra sa carte Personalitatea autoritară, 
atrăgea atenţia publicului larg cultivat asupra peri¬ 
colului producerii unui nou Holocaust pe pământ 
american. Această mare nenorocire ar putea fi con¬ 
secinţa autorităţii distructive a creştinismului, capita- 
> * 

lismului, familiei tradiţionale etc. Prin urmare, una 
dintre soluţii ar fi distrugerea personalităţii autoritare, 
cea îndelung promovată de marile religii monoteiste. 
Exponentul ei era bărbatul alb, creştin şi heterosexual. 
Scopul final ar fi transcenderea masculinităţii şiăfemi¬ 
nităţii spre un tip general, vag definit, de umanitate a 
viitorului. Numai aceste noi generaţii vor fi în măsură 
„să accepte schimbarea socială” 32 . Această carte a lui 


32. A se vedea Martin Jay, The Dialectical Imagination. 
A History ofthe Frankfurt School and the Institute for Social 
Research, 1923-1950, Berkeley, University of California 
Press, 1973, ediţie nouă 1996. 

Theodor Adorno - Personalitatea autoritară - a devenit, 
peste timp, o „Biblie” a CP de astăzi. 

Totuşi, majoritatea exegeţilor îl creditează pe Herbert 
Marcuse cu meritul special de a fi inspirat ideologia 
CP prin ideile susţinute temeinic în cărţile sale. Tri¬ 
miterea este, în primul rând, la Eseul despre eliberare. 
El descrie marele proiect de reconfigurare a societăţii 
occidentale, în special a celei americane. Se doreau şi 
se doresc încă disoluţia valorilor iudeo-creştine, spulbe¬ 
rarea tabuurilor sexuale, radicalizarea feminismului, 

»■ 

stigmatizarea omului alb, creştin şi heterosexual. 

în Eros şi civilizaţie, Herbert Marcuse cheamă 
noii proletari la revoltă socială. Este vorba de ideea 
„Marelui Refuz” împotriva culturii tradiţionale, creş¬ 
tine, din Occident. Marele ideolog marxist le „promite 
celor care se alătură revoluţiei o utopie de tip Ţara 
Dulciurilor (Candyland !)., cu sex liber şi muncă deloc” 33 , 
în timp, „Marele Refuz” este urmat de „teoria critică”, 
apoi de CP. 

Herbert Marcuse susţinea ideea unei societăţi şi 
culturi nonrepresive cu instinctele umane, în special cu 
cel sexual. O asemenea societate ar combina raţionali- 
tatea clasică - dominantă în cultura occidentală - cu 
datele iraţionale, instinctuale. Herbert Marcuse propune 


33. Andrei Dîrlău, Irina Bazon (coord.), op. cit., p. 95. 

în Eros şi civilizaţie chiar o „raţionalitate libidinală”, 
cu trimitere evidentă la teoria lui Sigmund Freud. 
într-o asemenea societate, „corpul ar deveni un obiect 
de investire, un lucru de care să te bucuri - un instru¬ 
ment al plăcerii. Această schimbare a valorii şi măririi 
relaţiilor libidinale ar conduce la o dezintegrare a 
instituţiilor în care relaţiile interpersonale private au 
fost organizate, şi mai ales a familiei monogame şi 

patriarhale” 34 . 

CP de astăzi îşi propune exact această dezintegrare 
a familiei monogame şi, mai ales, patriarhale. Libidoul 
eliberat s-ar transforma, dezavuând realitatea socială 
c reată de principiile represive, susţine filosoful emble¬ 
matic al Şcolii de la Frankfurt. Sublimându-se, acest 
magic libidou s-ar insinua în toate spaţiile socialului, 
mai ales în cele ale muncii. Rezultatul final ar fi o 
societate superioară, transfigurată de spulberarea 
tabuurilor şi disoluţia principiilor represive. 

Nucleul forte al Şcolii de la Frankfurt îl cuprinde 
şi pe marxistul italian Antonio Gramso. A fost mem¬ 
bru al Internaţionalei Comuniste în 1923-1924. Un rol 
special în gândirea şi mediatizarea neomarxismului 


34 Herbert Marcuse, Eros şi civilizaţie. O cercetare filosofică 
asupra lui Freud, traducere din limba engleză de Cătălina 
şi Louis Ulrich, Bucureşti, Editura Trei, 2015, p. 212. 

cultural l-a avut şi Georg Lukâcs, autorul celebrei 
campanii Terorismul cultural. Această strategie ideo¬ 
logică îşi propunea, printre altele, să instituie un nou 
program de educaţie sexuală în şcolile ungureşti: 
„Copiii maghiari erau instruiţi pe teme precum 
«iubirea liberă», raporturile sexuale, natura «arhaică» 
a codurilor familiei burgheze, caracterul demodat al 
monogamiei şi irelevanţa religiei, care privează omul 
• de toate plăcerile” 35 . 

Foarte interesant este faptul că, peste timp, istoria se 
repetă. Proiectul reformei sexuale şi a educaţiei paren¬ 
tale din Ungaria acelui timp este reactualizat astăzi 
de anumite ONG-uri elveţiene, în colaborare cu altele 
româneşti. Afişată pe site-ul Ministerului Educaţiei 
Naţionale, Strategia Naţională pentru Educaţia Parentală 
este aspru criticată şi dezavuată de prezidiul Academiei 
Române din 6 iulie 2018 şi, ulterior, de academicianul 
Cătălin Zamfir. Urmarea imediată a fost retragerea 
draftului acestei strategii de pe site-ul Ministerului 
Educaţiei pentru a fi revizuită. 

Teza principală a neomarxiştilor Şcolii de la 
Frankfurt era aceea că societatea occidentală actuală 


35. Raymond V. Raehn, „Rădăcinile istorice ale corectitudinii 
politice”, în Andrei Dîrlău, Irina Bazon (coord.), op. cit., 
p. 31. 

nu mai poate fi revoluţionată cu ajutorul armelor 
clasice concepute de Marx şi Engels. Lupta de clasă a 
proletariatului năpăstuit de relele istoriei şi a ţărănimii 
cinic asuprite împotriva burgheziei exploatatoare nu 
mai este o soluţie viabilă. De ce? Printre altele, pentru 
că proletariatul s-a schimbat şi a dezamăgit. Prin 
urmare, schimbarea socială trebuie realizată în timp, 
cu totul altfel. Cum? Prin schimbarea mentalităţilor 
sociale. Or, categoria socială cea mai dispusă pentru 
o asemenea reformă mentală este tineretul. în primul 
rând ar fi vorba de elevi şi, mai ales, studenţi. 

Aşadar, corifeii neomarxismului cultural îşi încep 
noul proiect revoluţionar cu ofensiva pentru modi¬ 
ficarea limbajului. Limbajul vechi, creştin este, în 
opinia lor, saturat de fantasme discriminatorii, into¬ 
leranţă şi bigotism. Trebuie schimbat. Schimbând 
limbajul, schimbăm gândirea şi, mai apoi, vieţile 

oamenilor. 


3. Corectitudinea politică eclipsează 
realitatea prin eufemisme lingvistice 


în mod subtil, pentru a reuşi crearea „omului nou”, 
neomarxiştii promotori ai CP insistă pe schimbarea 
radicală a limbajului. îdeea centrală a proiectului 


- ' ■ . . . •‘-■■ l - 1 | r - l ‘| V ;. | -,| ■;-|iaih‘,^| , |'jHiţi'ii>;rifiniN , i~miiriii vi.'i .ritr.',,' . jimnaAaxijWMi>*ii 

este că limbajul are o forţă extraordinară în a con¬ 
diţiona şi schimba acele forma mentis transmise inter- 
generaţional. Aceste mentalităţi sociale care au făcut 
cu putinţă civilizaţia creştină occidentală trebuie 
resemnificate. Pentru a destructura gândirea clasică, 

bazată pe valorile iudeo-creştine, CP începe prin a 
corecta limbajul. 

Abili şi insidioşi, noii intelectuali ai CP propun 
proiectul unui nou limbaj. Aparent este vorba de 
un limbaj salutar, revoluţionar, în măsură să elimine 
discriminarea, ura, dispreţul, intoleranţa şi perma¬ 
nenta jignire aduse celor minoritari, excluşi şi mar¬ 
ginali din Occidentul american şl european. Ca om de 
bună-credinţă, nu ai cum să nu fii de acord cu proiectul 
soteriologic al noii reforme lingvistice. în teorie, ea 
sună foarte bine (ca şi marxismul clasic, de altfel). 

Iată câteva exemple ale noului limbaj de tip CP 
invocate de Umberto Eco într-una dintre cărţile lui 36 : 
„orbul” va fi numit „nevăzător” sau „individ cu vedere 
afectată”; epitetul dezonorant de „măturător” va fi 

k 

înlocuit, la cererea fanilor CP, cu cel ştiinţific si onorant 

> > > 

operator ecologic”; „handicapaţii” se transformă 


terapeutic în oameni „diferit abili”; „şomerii” nici nu 


36. A se vedea volumul înainte ca racul, ed. cit., în special 
pp. 107-111. 

mai există. Ei devin brusc oameni „fără ocupaţie pe 
perioadă nedeterminată” Cel „concediat” nu mai are 
de suportat umilitorul stigmat al inutilităţii. El se meta¬ 
morfozează victorios într-un om aflat „în tranziţie 
programată de la o carieră la alta. Martin S. M&rtîti 
completează lista: „piticul” creşte şi devine „omul 
dezavantajat ca înălţime”; „prostituata se regăseşte 
sub chipul unei candide şi onorabile „lucrătoare 
sexuale”; „perverşii” vor fi numiţi paşnic „persoane 
cu opţiuni sexuale diferite”; „pedofilul” nu va mai 
irita sensibilitatea socială, pentru că va fi o simplă 

„persoană atrasă de minori”. 

Există şi o consistentă componentă religioasă a 

reformei lingvistice specifice CP. Astfel, în loc de 
„Crăciun fericit!” se recomandă a se scrie pe felicitări 
„Sărbători fericite!” în virtutea spiritului secularizant 
al CP, „se cere eliminarea din toate textele a cuvintelor 

«Dumnezeu», «islam» sau «negru» 

Totuşi, cele mai nostime reformulări lingvistice 

» 7 

în spiritul CP apar în SUA. Aici, „alături de substi¬ 
tuiri deja intrate în uz, citim «socialmente separat» 
în loc de «întemniţat», «funcţionar pentru control 
bovin» în loc de «cowboy», «corecţie ecologică» in 
loc de «cutremur», cu «reşedinţă flexibilă» în loc de 


37. Martin S. Martin, Cristian Pătrăşconiu, op. cit., p. 46. 

«boschetari», «cu erecţie limitată» în loc de «impotent», 
«accesibilă pe orizo ntală» în loc de «femeie cu mora¬ 
vuri uşoare», «regresie foliculară» în loc de «chelie» 
şi, de-a dreptul, «cu carenţe de melanină» pentru a 
desemna «omul alb»” 38 . „întrerupe: ea de sarcină” 
este un eufemism al CP pentru „uciderea copilului 
nenăscut” iar „sănătatea reproductivă” numeşte, în 
realitate, plasarea cât mai timpurie în programele de 
învăţământ a orelor de „educaţie sexuală”. 

Personal, nu cred deloc în eficienţa acestei reforme 
lingvistice. Consider că ea se justifică doar pentru 
anumite situaţii precise de discriminare şi intoleranţă 
din Occidentul american. Transpuse ad litteram în 
mentalul social european, ele nu conving. Nu repre¬ 
zintă, de multe ori, situaţii reale de viaţă. Tocmai de 
aceea pledez şi eu mai curând pentru recuperarea 
„demnităţii limbajului” (Irina Bazon). Pe lângă ridi¬ 
colul şi barbarismul unor reformulări terminologice 
de tip CP, ele nu rezolvă în mod real problemele 
oamenilor. în formularea lui Umberto Eco, noul 
limbaj corect politic este mai curând „un mod de a 
trece cu vederea probleme sociale încă nerezolvate, 
eclipsându-le printr-un eufemism lingvistic” 39 . 


38. Umberto Eco, op. cit., p. 111. 

39. Ibidem, p. 108. 

O serie nesfârşită de probleme nerezolvate (corect 
politic) sunt cele din justiţie. Tocmai de aceea s-a 
propus soluţia salvatoare & justiţiei sociale. Ea pleacă 
de la un principiu corect şi sănătos: infracţiunea este, 
într-o bună măsură, condiţionată social. Prin urmare, 

9 9 

cred că este firesc să tii seama în formularea unei 

I 

decizii de datele psihosociale ale infractorului (familie, 
grup social de apartenenţă, grup de referinţă, educaţie, 
venituri, antecedente etc.). Problema apare atunci 
când, în virtutea CP, încerci să anulezi vinovăţia 
reală, dovedită a acuzatului, punând totul pe seama 
unor anomalii şi patologii sociale. Sentimentul indivi¬ 
dual al responsabilităţii şi valoarea discernământului 
sunt dezavuate. Dispar. Aici cred că stă marele risc al 
CP, prezentă sub forma justiţiei sociale. 

O altă ipostază socială a CP, manifestată în special 
în SUA, se referă la acţiunea afirmativă (AA). Ea trece 
discret sub tăcere ignoranţa, greşelile şi chiar vino¬ 
văţiile unui individ. Se pun în valoare doar datele 
pozitive ale acestuia. Culpabilitatea dispare. De ce? 
Pentru protecţia celui minoritar, exclus, marginal 
şi pentru compensarea unor greşeli istorice. Omul 
trebuie ajutat. Prin urmare, CP recomandă să renun¬ 
ţăm la criteriul clasic al evaluării pe baza valorii 
profesionale. La un concurs pentru un post în SUA, 
de exemplu, ar fi recomandat să-i favorizăm pe cei 

minoritari, săraci, negri, discriminaţi social. în fond, 

istoria occidentală a fost aspră şi nedreaptă cu ei. 

Compensaţia pe care o putem oferi noi ar fi acţiunea 

afirmativă. Ea este noua discriminare pozitivă la care 
ne invită astăzi CP. 

Totuşi, victima academică de lux a CP este istoria, 

după cum susţine, pe bună dreptate. Martin S. Martin. 

Istoria este reinterpretată şi răstălmăcită în folosul 
cauzei. 

Astfel, George Washington şi Thomas Jefferson, mari 
figuri de Părinţi Fondatori, sunt criticaţi pentru că 
au fost proprietari de sclavi, iar contribuţia Statelor 

Unite la salvarea lumii în cel de-al Doilea Război 

% 

Mondial este estompată de spaţiul mare rezervat 

crimei împotriva omenirii prin folosirea armelor 
nucleare 40 . 

i 

Un alt spaţiu de acţiune preferat de CP este societatea 
însăşi. într-un foarte consistent şi pertinent studiu 41 , 
Irina Bazon insistă asupra acestui fapt. 


40. Martin S. Martin, Cristian Pătrăşconiu, op. cit., p. 51. 

41. A se vedea Irina Bazon, „Corectitudinea politică şi eroda- 

o îlor maturităţii ”, în Andrei Dîrlău, Irina Bazon 
(coord.), op. cit., pp. 255-311. 

Ca urmare a eradicării valorilor maturităţii, socie- 

> 1 

tatea nu mai are puterea să reziste în faţa forţelor care 
o destructurează şi o masifică. Elementul organic, 
unificator, care-i menţinea coeziunea a slăbit pe 
măsură ce tinereţea/adolescenţa „emancipată” a fost 

P 

ridicată la rang de adevărat cult. Demnitatea şi auto- 

fk 

ritatea morală care erau asociate, altă dată, bătrâneţii 
în mentalul colectiv au fost înlocuite cu dezgustul 
faţă de vârstă 42 . 

h 

Societatea occidentală parcă se vrea veşnic tânără. 
Bătrânii îşi reneagă propria bătrâneţe. O ironizează 
şi o resping. Nu mai reuşesc să-i confere un rost. 
Bătrâneţea ajunge să fie despiritualizată, dar „corectă 
politic”. Este suficient să privim noile filme americane 
pentru a înţelege mai bine acest fapt. 

4. Corectitudinea politică 
în cinematografie 

In anul 2017, un film subtil, rafinat, emoţionant - La 
La Land - regizat de Damien Chazelle nu primeşte 
premiul Oscar pentru cel mai bun film. Un alt film, 
Moonlight, este catalogat ca fiind cel mai bun „pe 


42. Irina Bazon, op. cit., p. 294. 

bază de corectitudine politică. Ba chiar mai mult 
decât atât, pe bază de sfidare în materie de astfel de 
subiecte. Singurul merit al acelui film era că personajul 
era negru şi, pe deasupra, mai era şi homosexual” 43 . 

La fel s-a întâmplat şi în anul 2018. Filmul ame¬ 
rican The Shape of Water a fost declarat oficial filmul 
anului, primind un premiu Oscar Cristian Tudor 
Popescu, un expert recunoscut în arta cinemato¬ 
grafică, susţine că „singurele «calităţi» ale filmului 
The Shape of Water sunt femeia de culoare, care pe 
deasupra mai are şi un bărbat beţiv şi laş, tot negru. 
Ea este prietenă cu o femeie albă cu dizabilităti, mută 
care intră în relaţie cu un marginal, cu un asuprit, 
adică omul-amfibie” 44 . Un alt film, Get Out, având ca 
subiect dragostea dintre un negru şi o albă, a primit 
tot în 2018 premiul Oscar pentru cel mai bun scenariu. 

Observăm aşadar că există interpretări avizate, 
formulate de specialişti în arta cinematografică ce 
susţin cu argumente faptul că diferenţa dintre filmele 
aflate în competiţie s-a făcut (şi) pe baza CP. 


43. Cristian Tudor Popescu în dialog cu Andreea Anton, 
„Filmul «The Shape of Water» atinge graniţele penibi¬ 
lului , în Opinia Studenţească, nr. 580,12-18 martie 2018, 
p. 13. 

44. Ibidem. 

4 

Sunt nişte oameni care impun asta şi în America 
funcţionează o propagandă foarte eficientă în direcţia 
asta. N-ar fi o problemă, în ultimă instanţă, dacă nu 
s-ar confunda esteticul cu eticul. Asta este problema. 
N-ai decât să susţii drepturile persoanelor LGBT, ale 
persoanelor defavorizate, ale negrilor, ale femeilor 
abuzate. E foarte bine, dar de ce trebuie un film să 
primească un premiu pe bază de subiect, şi nu pe bază 
de valoare artistică? în momentul în care considerăm 
că un film e bun pentru că are ingredientele acestea 
sociale, de corectitudine politică, şi astfel trebuie să 
o ia înaintea unor filme cu o valoare superioară din 
punct de vedere artistic, la toate capitolele (...), atunci 
chiar nu e în regulă 45 . 

Cristian Tudor Popescu exemplifică filmele discri¬ 
minate, în favoarea altora corecte politic, cu Dunkirk , 
Three Billboards Outside Ebbing, MissourU Loveless , 
The Square y On Body and SouL 

Ideea corectitudinii politice prezente în cinema¬ 
tografie se discută profesionist şi la festivalurile cine¬ 
matografice din România. Nu întâmplător secţiunea 
tematică a celei de-a 17-a ediţii a Festivalului Inter¬ 
national de Film Transilvania (TIFF) (25 mai - 3 iunie 


45. Ibidem . 

2018) se numeşte „A fi sau a nu fi politic corect?” Au 
rulat filme controversate, cum ar fi Human, Space, 
Time and Human - „o metaforă politică actuală şi o 
alegorie biblică aproape lipsită de speranţă despre 
istoria omenirii” 46 . Sub semnul unui „debut excepţional” 
(The Hollywood Reporter ) şi-a făcut intrarea festivă 
şi în România filmul danez Holiday, un amestec de 

„peisaje idilice ale Bodrumului şi scene explicite de 
brutalitate şi umilinţe sexuale” 47 . 

Unele filme prezente în 2018 la TIFF s-au anuntat 
prin declaraţiile regizorale ca fiind, în mod clar, împo¬ 
triva CR „Nu vreau să trăiesc într-o societate trans- 
parenta. Urase corectitudinea politică” 4 ^ a declarat 
regizoarea austriacă Ruth Mader cu referire la filmul 
ei Life Guidance. Acesta este o impresionantă distopie 

® timpurilor noastre, marcate destinai de patima auto- 
perfecţionării. 

Ideea maximei toleranţe şi a unei deschideri exem¬ 
plare către acceptarea alterităţii face obiectul filmu- 
lui Pieles, regizat de spaniolul Eduardo Casanova: 


46. Adrian Loghin, „A fi sau a nu fi politic corect - secţiunea 

tematică TIFF 2018”, www.cluju.ro, 24 aprilie 2018 (accesat 
pe 11 august 2018). 

47. Ibidem. 

48. Ibidem. 

„într-un cocktail viu colorat de situaţii bizare, o serie 
de personaje excentrice şi cu malformaţii rare împăr¬ 
tăşesc o dorinţă care ne leagă pe toţi, aceea de a găsi 
pe cineva care să ne accepte exact aşa cum suntem” 49 . 

5. Corectitudinea politică 
în universităţile americane 

Cinematografia americană nu este nici pe departe 
singurul loc de manifestare consistentă a CP. T. Kenneth 
Cribb Jr. invocă anumite exemple semnificative de 
acţiuni corecte politic din marile universităţi ameri¬ 
cane. Trebuie spus că acţiunile de tip CP au loc simultan 
cu respingerea altora care nu respectă principiile CP. 
„în SUA, în 2016, aproximativ 50 de evenimente 
în mediul universitar cu autori «controversaţi» au 

I 

fost anulate.” 50 

în schimb, multe alte acţiuni corecte politic au fost 
încurajate şi susţinute (inclusiv financiar). Una dintre 
ele se referă la faptul că, la Amherst College din 
Massachusetts, „un grup de studenţi homosexuali au 
desenat graffiti pe trotuarele universităţii, inclusiv 


49. Ibidem. 

50. Alexandru Gabor, op. cit. 

mazgahnd sloganul «Homosexual prin Drept Divin» 
în faţa capelei campusului, în Vinerea Mare” 51 . 

Alte exemple au în atenţie furtul şi arderea ziarelor 

studenţeşti conservatoare, organizarea cursurilor de 
„multiculturalism” şi „sensibilitate rasială” pentru 
studenţii din anul întâi, construirea unor cămine 
studenţeşti destinate exclusiv persoanelor de culoare, 
acuzaţii de sexism şi hărţuire sexuală la adresa stu¬ 
dentelor feministe, semnarea de către profesorii uni¬ 
versitari cu convingeri creştine şi conservatoare a 

unor poliţe ţie asigurare pentru a face faţă eventualelor 
procese judiciare etc. 

O ţintă predilectă a CP în universităţile americane 
de elită est e.programa de învăţământ. Ea se cere per¬ 
manent corectată politic. Astfel, „Stanford a eliminat 
in 1998 vechea ei materie obligatorie Civilizaţia 
occidentală, înlocuind-o cu o disciplină multiculturală 
numită Culturi, idei şi valori” 52 . 

Prezent în programa de la Stanford din anii 1980, 
trunchiul de cursuri Western Civilization era gândit 
ca studiu aprofundat al marilor opere, cu o listă de 
15 texte clasice, printre care Platon, Dante, Voltaire, 


51. Andrei Dîrlău, Irina Bazon (coord.), op. cit., p. 46. 

52. Ibidem, p. 50. 

Marx, Freud. Schimbarea de titlu a implicat o deschi¬ 
dere către texte nonoccidentale, care să includă autori/ 
autoare din Asia, Africa, India, Orientul Mijlociu . 

Foarte bine. De ce? Pentru că studenţii pot cerceta 
şi alte culturi şi mentalităţi religioase din această lume. 
Prin comparaţie, ei îşi pot înţelege mai bine propria 
civilizaţie occidentală. Alteritatea religioasă şi cea cultu¬ 
rală pot deveni stimuli intelectuali formidabili pentru 
cultivarea acceptării valorilor Celuilalt şi aprofundării 
propriei tradiţii. 

] 

Problema este alta: uniformizarea şi nivelarea valo¬ 
rilor, aducerea la un numitor comun a tuturor cultu¬ 
rilor şi ideilor. Acei studenţi dintr-o universitate de 
elită a lumii civilizate „îi pot studia la fel de uşor pe 
marxiştii revoluţionari din America Centrală, precum 
îi studiază pe Platon, Shakespeare sau. Newton” 54 . 
Orice intelectual umanist sesizează imediat nefi¬ 
rescul situaţiei. Niciodată nu poţi pune alături pe 
Platon cu... Che Guevara, de exemplu. Din tot acest 
melanj tematic şi cultural specific unor programe 

53. Alexandru Gabor, op. cit. 

54. T. Kenneth Cribb jr., „Corectitudinea politică în învăţă¬ 
mântul superior”, în Andrei Dîrlău, Irina Bazon (coord.), 
op. cit., p. 50. 

universitare americane, saturate de spiritul CP, de 

pierdut au civilizaţia occidentală şi, în mod special, 
creştinismul. 

6. Corectitudinea politică 
este selectiv anticreştină 

Sunt varii situaţii în lumea de astăzi care argumen¬ 
tează ideea anticreştinismului manifestat de CP. 
Una dintre ele are în atenţie o iniţiativă din 2017a 
brandului german Lidl privind promovarea insistentă 
a unui preparat culinar specific grecesc „folosind ima¬ 
ginea simbolică a cupolei bisericii istorice Anastasis 
din Santorini, dar fără crucea de pe cupolă, ca nu 
cumva să se supere clienţii care nu sunt creştini-orto- 
docşi . Măsura de marketing profesionist şi eficient 
se bazează pe ideea corectă politic că nu trebuie 
ofensaţi ateii şi cei indiferenţi religios. Prin urmare, 
se înlătură un simbol sacru în numele unei „sacra- 
lităţi” etice, soc ale: principiul secular al câştigului 

financiar consistent prin ocultarea unor realităţi sim¬ 
bolice şi religioase identitare. 


55. Eliza Vlădescu, „Corectitudinea politică dă jos crucile de pe 
biserici”, în revista Semnele timpului, 17 septembrie 2017. 

Evident că ofensa şi incorectitudinea faţă de mili¬ 
oanele de greci şi de creştini-ortodocşi nu contează 
pentru fanii CP. Explicaţia oficială a reprezentanţilor 
brandului german Lidi a fost că ei respectă diversi¬ 
tatea religioasă. Nu văd legătura dintre ocultarea unui 
simbol creştin major şi respectarea diversităţii. Care 
diversitate? Cert este faptul că au distrus un simbol 
creştin şi identitar grecesc pe altarul unui „zeu” 
secular: profitul economic. Nu ştiu de existenţa unor 
situaţii similare în care marketingul marilor cor¬ 
poraţii economice să fi dus la eliminarea semilunilor 
de pe moschei şi a stelelor lui David de pe sinagogi. 
Tocmai de aceea remarc faptul că CP este selectiv 
anticreştină. 

y 

Ideea aceasta o surprinde foarte bine, printre alţii. 
Martin S. Martin atunci când descrie sărbătoarea 
Crăciunului în SUA. Astfel, „în America nu exista 
Crăciun la care casele, fie şi cele mai mici, să nu aibă 
decoraţiuni de Crăciun. Ele se găsesc (sau se găseau 
până de curând) şi în parcurile publice, unde vedeai, 
sub forma acestor decoraţiuni, scena cu naşterea lui 
lisus, scena cu Iosif şi Maria fugind apoi din Bethleem, 
mă rog, scenele cele mai cunoscute” 56 . Prezenţa publică 
a sărbătorii Crăciunului era imediat urmată de o 


56. Corina Negrea, Martin S. Martin, op. cit., p. 243. 

alta specifică unei sărbători evreieşti. Toate acestea 
coexistau armonios cu rugăciunea publică a musul¬ 
manilor americani în acelaşi spaţiu social. 

A 

In ultimul timp, situaţia s-a schimbat. Creştinis¬ 
mului i se refuză constant prezenţa în spaţiul public. 
Fanii declaraţi ai CP solicită schimbarea numelui săr¬ 
bătorii creştine: în loc de „Sărbătoarea Crăciunului”, 
să-i spunem simplu „Sărbătoare de Iarnă”. în Belgia, 
„târgurile de Crăciun” au fost botezate „târguri de 
iarnă. La Madrid, cei îrei magi au fost înlocuiţi cu 
trei... transsexuali. în schimb, ritualurile altor religii 
se pot desfăşura public fără nicio problemă. 

După Crăciun, o altă mare sărbătoare creştină a intrat 
în vizorul CP. Este vorba de sărbătoarea Paştelui. 

Peste 70 de milioane de ouă de Paşte distribuite în 
Marea Britanie în acest an nu vor avea pe ambalaj 
cuvântul „Paşte. Aşa scrie tabloidul The Sun, conform 
căruia nouă din zece ouă ajunse în aceste zile în 
supermarketurile britanice vor purta etichete cu 
„ouă de ciocolată” sau pur şi simplu „ouă”, fără nicio 
referire religioasă la sărbătoarea pascală 57 . 


57. Ştefania Brânduşa, „Corectitudinea politică elimină şi 
cuvântul «Paşti». în Marea Britanie ouăle de Paşti au devenit 
«ouă de ciocolată»”, www.actives.ro, 29 martie 2018. 

întrebaţi fiind de anumiţi clienţi cum motivează 
această decizie inedită, „gigantul englez Sainsbury a 
răspuns public pe Twitter (după care a şters mesajul), 
justificând astfel decizia de a elimina cuvântul «Paşte»; 
«Descriind ouăle de ciocolată, facem o descriere mai 
exactă a produsului şi a ingredientelor sale» 

Referirile sacre la datele fundamentale ale creş¬ 
tinismului legate de sărbătoarea răstignirii, morţi şi 
învierii Mântuitorului Iisus Hristos sunt şterse. Orice 
simbolism religios al oului de Paşte este ignorat. Spiritul 
celei mai mari sărbători creştine (Paştele) este decon- 
struit si redus doar la o rudimentară şi banală descriere 
a ingredientelor specifice „ou ui de ciocolată. Modelul 
suprem al mântuirii milioanelor de creştini prin asu¬ 
marea canonică a dramei răstignirii, morţii şi învierii 
lui Iisus Hristos este înlocuit cu un „absolut” al religiei 
seculare numite CP. Este vorba de „principiul inclu¬ 
ziunii” Conform acestuia, de magia sărbătorilor creş¬ 
tine s-ar putea bucura şi copiii necreştini, cu condiţia 
să secularizăm total aceste sărbători. Tocmai de aceea 
în 2017, în Anglia, „vânătoarea de ouă de Paşte” a 
devenit „vânătoarea de ouă în Marea Britariîe, (...) 
eliminându-se, pentru prima dată în ultimele decenii, 

termenul religios” 59 . 


58. Ibidem. 

59. Ibidem. 


CORECTITUDINEA POLITICĂ - O NOUĂ RELIGIE SECULARĂ 113 


Un alt exemplu din 2017 de atac al CP asupra creş¬ 
tinismului se referă la încercarea de eliminare a crucilor 
creştine din toate filialele belgiene ale celebrei orga¬ 
nizaţii mondiale Crucea Roşie. Corect politic, susţin 
laicii belgieni, este să avem o Cruce Roşie fără... cruce. 
Anunţul de presă a fost unul sec, lipsit de argumente. 
„Filialele belgiene ale organizaţiei internaţionale cari¬ 
tabile au primit un e-mail de la Comitetul Crucii 

Roşii din Liege în care se cerea elina narea tuturor 
crucifixelor, scrie 7sur7.be.” 60 

Or, intr-o manieră incorect politică , CP „este inte¬ 
resată doar de atacarea creştinismului, nu şi a celorlalte 
religii” 61 . Faptul este aparent ciudat, pentru că în SUA 
avem de-a face cu o clară separare a Bisericii de stat. 
După cum spune Martin S. Martin, „religia n-are ce 
să caute în conducerea statului” 62 . în schimb, prezenţa 
religiei în viaţa socială nu este interzisă de nicio lege 

americană. CP interzice totuşi manifestarea religiei 
creştine în spaţiul pub lic. 

întrebarea firească este următoarea: cum se explică 
această cristianofobie ? Răspunsul imediat este legat 

60. Ştefania Brânduşa, „Credeaţi că numai Lidl elimină 
crucile? «Corectitudinea politică a lovit si Crucea Roşie»” 

A > j J 

www.activenews.ro, 5 decembrie 2017. 

61. Corina Negrea, Martin S. Martin, op. cit., p. 243. 

62. Ibidem. 

de faptul că susţinătorii CP leagă automat creştinis¬ 
mul de omul alb, european, heterosexual şi creator 
(în timp) al civilizaţiei occidentale. Mai mult, civili¬ 
zaţia occidentală şi sistemul social de tip capitalist 
sunt creaţii ale creştinismului (vezi Max Weber, Etică 
protestantă şi spiritul capitalismului). Or, civilizaţia 
occidentală continuă să fie inamicul public numărul 

unu al CP. 

7. Alte exemple de corectitudine 

îi 

politică 

Evident, domeniul de acţiune al CP nu este exclusiv 
religios. CP este ubicuă. O regăsim peste tot în lumea 
occidentală de astăzi. într-un articol publicat în revista 
Rost, Tudor Marincu prezintă sintetic câteva exemple 

recente şi foarte sugestive de CP. 

Primul dintre ele este din tenisul mondial de nivel 

înalt. Este „cazul fostei mare campioane de tenis de 
câmp Margaret Court, câştigătoare a 24 de competiţii 
de Mare Şlem, care a declarat că va boicota compania 
aeriană Quantas datorită suportului preşedintelui 
acestei companii pentru «căsătoriile» homosexuale. 
Imediat s-a activat propaganda homosexuală şi a 
început să curgă cu acuze de homofobie şi rasism şi 

cu cereri ca numele terenului «Margaret Court» de la 
Australian Open să fie schimbat” 63 . 

Următorul exemplu este tot din tenis. Protagonistul 
lui este celebrul tenismen român Ilie Năstase. Acesta 
„s-a întrebat dacă viitorul copil al Serenei Williams 
va avea culoarea pielii ciocolatie, având în vedere că 
tatăl este alb, iar mama este neagră” 64 . Imediat, presa 
şi Federaţia Internaţională de Tenis s-au autosesizat, 
declanşându-se o anchetă în acest sens. 

Aceeaşi magnifică jucătoare de tenis, Serena 
Williams, a fost protagonista unui nou scandal din 
tenisul mondial. Atitudinea jucătoarei de culoare 
din SUA a fost una de tip CP. Despre ce este vorba? 
în 8 septembrie 2018, Serena Williams joacă şi pierde 
în două seturi (6-2; 6-4) finala de la US Open cu 
japoneza Naomi Osaka. 

Pierzând un punct în setul doi, Serena Williams a 
„răcnit înlăcrimată” (Cristian Tudor Popescu) la 
adresa arbitrului Carlos Ramos, acuzându- că i-a 
furat punctul, că este sexist şi că o discriminează. în 
timpul meciului a încălcat de ma multe ori regulamen¬ 
tul rupând racheta şi primind sfaturi de la antrenorul 


63. Tudor Marincu, „Câteva exemple de corectitudine politică”, 
în revista Rost, 5 iunie 2017. 

64. Ibidem. 

ei. Serena Williams a exploatat la maximum aparte¬ 
nenţa ei la rasa neagră şi s-a autovictimizat, punând 
presiune pe arbitru şi „ridicându-i în cap” stadionul 
tinerei jucătoare din Japonia. La conferinţa de presă 
ce a urmat disputei din finala unui Grand Slam, 
Serena a declarat că luptă pentru drepturile femeilor 
(ca şi cum adversara ei ar fi fost un bărbat discriminat 
pozitiv!). Este o strategie clasică de tip CP. 

Acelaşi Tudor Marincu aminteşte că, în Anglia 
anului 2010, anunţul unei firme la mica publicitate 
referitor la faptul că doreşte angajarea unei persoane 
„harnice şi serioase” a fost respins pe motiv că... 
discriminează persoanele „neserioase”. Imaginaţi-vă 
câte anunţuri similare la mica publicitate din România 
ar trebui cenzurate sau respinse dacă s-ar aplica şi la 
noi CP la acest nivel. 

De multe ori, persoanele „harnice şi serioase” sunt 
căutate pentru posibile mariaje sau pentru munci 
domestice în familie. Semnificativă este şi încercarea 
de recompunere a familiei clasice, creştine, în spiritul 
CP. Astfel, în Ontario (Canada), „parlamentul local a 
promulgat o lege prin care termenii mamă şi tată 
au fost înlocuiţi cu părinte pentru ca nu cumva să 
discrimineze cuplurile homosexuale” 65 . în Franţa 


65. Ibidem. 

anului 2017, Primăria din Paris a decis înlocuirea 
termenilor clasici „mamă” şi „tată” cu „părinte 1” şi 
„părinte 2 . Modificarea este una de natură juridică 
şi apare în documentele oficiale. Nu a contat faptul 
că în ianuarie 2013 au ieşit în stradă un milion de 
parizieni, protestând împotriva schimbării. Au fost 
cuantificaţi părinţii clasici prin numere (1 şi 2), pen¬ 
tru a nu discrimina cuplurile de homosexuali. în 

concluzie, din punct de vedere religios, „s-a votat 
legalizarea nefirescului” 66 . 

Modificarea reperelor clasice ale familiei nucleare 
aduce cu sine şi noi reprezentări ale sexualităţii, tot în 
spiritul CP. în 2017, ca „parte a săptămânii sexuale a 
Universităţii Harvard, instituţia din Ivy League a găzduit 
un atelier despre sexul anal, intitulat «What What in 
the Butt: Anal 101». Atelierul i-a învăţat pe elevi «cum 
i>a pună lucruri în anus», potrivit unui raport de la 
Colegiul Fix . Ideea de bază este că sexualitatea 
clasică este perimată. Mai mult, ea induce discriminare 


66. Irina Bazon, „«Părinte 1» şi «Părinte 2». Impunerea tota¬ 
litară a anormalului”, www.irinamonica.wordpress.com, 

25 aprilie 2018 (accesat pe 10 august 2018). 

67. Răzvan Marinescu, „Universitatea Harvard a găzduit un 
workshop despre sexul anal. Studenţilor li s-a spus că există 
bărbaţi cu vagin şi femei cu penis”, www.activenews.ro, 
9 noiembrie 2017 (accesat pe 10 august 2018). 

şi inegalitate. Problema a fost rezolvată remarcându-se 
„subtil” că, astăzi, „nu toţi bărbaţii au penisuri şi nu 
toate femeile au vagine”. în concluzie, angoasanta dis¬ 
criminare poate fi rezolvată. Cum? Propunându-se 
sexul unul. „Anusul este marele egalizator sexual. Toţi 
oamenii au aşa ceva.” Remarca „ştiinţifică ar fi aceea 
că „sexul anal este mai ales stimulant pentru bărbaţi, 
deoarece prostata se află lângă rect. Pentru a ilustra 
sexul anal, a folosit jucării sexuale pe care le-a predat 
apoi studenţilor. La sfârşitul atelierului a existat o cutie 
cu jucării gratuite şi broşuri (finanţate de Planned 
Parenthood, fundaţie proavorturi) pentru ca studenţii 

să le poată lua acasă” 68 . 

Copiii nou-născuţi sunt şi ei „implicaţi” în noua 
revoluţie de tip CP a familiei. Un exemplu elocvent 
vine tot din SUA. La postul american de televiziune 
ABC, Deanne Carson, expertă în sexologie, a propus 
să extindem culturu consimţământului şi pentru... 
bebeluşi. Ea „a afirmat că părinţii ar trebui «să le ceară 
acordul bebeluşilor» înainte de a le schimba scutecele, 
afirmaţie care a dus întreg discursul in derizoriu 
Cum să dialogăm cu bebeluşii? Simplu. îi întrebăm 


68. îbidem. 

69. „Declaraţii controversate ale unui expert: Să le cerem 
permisiunea bebeluşilor pentru a le schimba scutecele, 
www.digi24.ro, 13 mai 2018 (accesat pe 10 august 2018). 

dacă ne dau voie să le schimbăm scutecul acum. 

* 

Nu este corect politic să trecem peste voinţa lor. Ea 
este chiar valoarea supremă în cultura consimţă¬ 
mântului. Prin urmare, trebuie să păstrăm contactul 
vizual şi să aşteptăm răspunsul micuţului. Evident 
că el nu va veni, clar nu contează. Important este să 
le arătăm bebeluşilor că „răspunsul lor contează” 
(Deanne Carson)! 

în sfârşit, un ultim exemplu de CP vine tot din SUA. 
El a devenit celebru în întreaga lume graţie intere¬ 
sului arătat de new mediu. Este vorba de cazul cofeta¬ 
rului american Jack Phillips, cel care a refuzat să facă 
la comandă un tort de nuntă unui cuplu gay. Aceştia 
l-au dat în judecată pe cofetar, pe motiv că le-ar leza 
drepturile şi i-ar discrimina ca minoritate sexuală. 
Iniţial, cofetarul american pierde procesul în mai multe 
instanţe locale. în cele din urmă, cazul său ajunge să 
fie judecat de Curtea Supremă din SUA. Rezultatul 
definitiv a fost favorabil americanului creştin: „Au 
fost şapte voturi pentru şi două contra cofetarului din 
Colorado” 70 . Aşadar, Curtea Supremă din SUA a pus 
libertatea religioasă şi problemele de conştiinţă mai 


70. Cosmin Ţintă, „Decizie istorică în SUA: corectitudinea 
politică nu poate supune conştiinţa”, www.activenews.ro, 
4 iunie 2018 (accesat pe 10 august 2018). 
























120 


NOILE RELIGII SECULARE 


presus de legile nondiscriminatoare şi de drepturile 
minorităţilor. „Procurorul general JefFSessions a afirmat 
că ar trebui să se respecte libertatea religioasă.” 71 

Citind despre toate aceste exemple recente de CP, 
intens mediatizate, ne întrebăm (în mod firesc) pe 
când aşa ceva şi în România? în acelaşi timp, ca ţară 
est-europeană majoritar ortodoxă, ne simţim oarecum 
protejaţi de asemenea anomalii mentale şi sociale, 
într-un studiu de referinţă, Theodor Codreanu se 
dovedeşte a fi mai rezervat cu privire la succesul CP 
în ţara noastră. El interpretează în grilă dominant 

pesimistă prezenţa CP -în România actuală. 

* 

Din nefericire, România se află şi de astă dată în 
avangarda statelor înrobite corect politic. Nu e de 
mirare, de vreme ce a fost şi în avangarda comunis¬ 
mului. Asta se vede zilnic, peste tot, în toate domeniile. 
Să nu ne mire că familia românească e pe cale de 
dispariţie, că populaţia scade vertiginos, că exodul 
românilor în lume anunţă moartea acestei naţiuni 
vechi si nobile 72 . 


71. Ibidem. 

72. Theodor Codreanu, „Un homuncul marxistoid: «corecti¬ 
tudinea politică»”, în revista Contemporanul, nr. 12, decem¬ 
brie 2015. 

Totuşi, nu trebuie să disperăm. Theodor Codreanu 
ne oferă şi o soluţie. 

Speranţa trebuie să vină de la noi, intelectualii şi oame¬ 
nii de bun-simţ, care mai cred în valorile vieţii şi care, 
tocmai de aceea, suntem obligaţi să purtăm un război 
inegal cu cea mai coruptă clasă politică din istorie, 
acoperită de umbrela nefastei corectitudini politice 73 . 

In istorie, anumite forţe politice au determinat apariţia 
a două mari religii politice: comunismul şi nazismi 

8. Eterna fascinaţie a religiilor politice 

în cartea sa Religiile politice, Eric Voegelin argumen¬ 
tează subtil naşterea comunităţilor imanente şi a noilor 
religii seculare. în istoria modernă a Occidentului s-a 
întâmplat un fenomen straniu. Oamenii moderni „pot 
lăsa conţinuturile lumii să crească într-o asemenea 
măsură încât lumea şi Dumnezeu să dispară în spatele 
lor, dar nu pot anula condiţia umană însăşi” 74 . 


73. Ibidem. 

74. Eric Voegelin, Religiile politice, traducere şi studiu intro¬ 
ductiv de Bogdan Ivaşcu, Bucureşti, Editura Humanitas 

2010 , p. 133 . 

Astăzi, intr-adevăr, conţinuturile lumii au crescut. 
Instituţiile, legile, corporaţiile multinaţionale, guver¬ 
nele etc. fac istorie. Pentru occidentalii atei sau indi¬ 
ferenţi religios, ideea metafizică a unei lumi create şi 

4 1 ■ 

figura clasică a Dumnezeului veterotestamentar se 
estompează. Trec pe un plan secund. Este ca şi cum 
Dumnezeu s-ar retrage din această lume şi ar lăsa 
totul pe seama noilor „zei”. în fond, retragerea lui 
Dumnezeu din lume este urmarea firească a necre¬ 
dinţei şi indiferentismului nostru religios. Pe urmele 
lui Martin Heidegger, se poate spune că avem de-a 
face cu „uitarea de Dumnezeu” şi, la limită, cu uitarea 
„uitării de Dumnezeu”. Aici este clar prezentă o nouă 
ipostază a lui deus otiosus. 

Totuşi, natura umană a rămas aceeaşi. Sacrul este 
un element consubstanţial naturii umane, aşa cum 
a demonstrat magistral Mircea Eliade. Prin urmare, 
el nu poate fi exilat sau uitat. Cel mult poate fi înlo¬ 
cuit, vulgarizat, desacralizat. Exact aşa s-a întâmplat 
şi cu o anumită parte a creştinismului. Religia lui 
lisus a fost „uitată”, iar locul vacant a fost ocupat 
(pentru milioane de oameni) de noile „religii” poli¬ 
tice: nazismul şi comunismul. Eric Voegelin susţinea 
că, „atunci când Dumnezeu este invizibil în spatele 
lumii, conţinuturile lumii vor deveni noii zei; când 
simbolurile religiozităţii transcendente sunt interzise, 


* I- ’ i .... 

noi simboluri se dezvoltă din limbajul intramundan 
al ştiinţei pentru a le lua locul” 75 . 

Dintre milioanele de oameni, o parte specială a 
simţit mai profund mirajul ideologiilor la modă. 
Este vorba de intelectuali. Avem de-a face cu o verita¬ 
bilă trădare a intelectualilor, observă cu îndreptă¬ 
ţire Theodor Codreanu, pe urmele lui Julien Benda. 
„în 1927, Julien Benda scria celebrul opus Trădarea 
cărturarilor, atrăgând atenţia că intelighenţia este mereu 
ispitită să-şi părăsească menirea şi să se aventureze în 
militantism de partea ideologiilor cu priză în epocă.” 76 

Astăzi, religia politică numită nazism nu mai are 
priza din epoca interbelică. A căzut în desuetudine, 
în schimb, religia politică cunoscută sub numele de 
comunism rezistă. O ipostază nouă, culturală şi ideo¬ 
logică a acestuia este CP. Teza principală pe care o 
susţin în această carte este aceea că fenomenul CP, 
alături de fetişizarea noilor tehnologii şi de fîlosofia 
transumanistă, reprezintă nu doar ideologii de forţă 
ale momentului, ci, mai ales, noi religii seculare. Con¬ 
ţinutul lor este saturat de noi simboluri, mituri şi 
ritualuri „religioase, desacralizate şi îmbrăcate într-o 
aură ştiinţifică pentru a f mult mai credibile. 


75. Ibidem . 

76. Theodor Codreanu, op. cit. 

9. De ce este corectitudinea politică 
o nouă religie seculară? 

Ceea ce noi numim astăzi corectitudine politică este 
de fapt o nouă religie seculară. Am regăsit această 
idee, studiind bibliografia, într-un excelent eseu al 
Adelei Toplean 77 . Conform autoarei, „adeziunea la 
CP începe să semene tot mai mult cu un angajament 
religios şi tot mai puţin cu o doctrină ideologică” 78 . 
Adela Toplean are dreptate. Totuşi, argumentează subtil 
autoarea, o religie autentică nu se identifică niciodată 
cu o religie seculară. Iudaismul, creştinismul, islamul, 
hinduismul sau budismul nu se vor suprapune, ca 

f 

„hărţi mentale” (Ioan Petru Culianu), cu nazismul, 
comunismul şi, mai nou, cu CP, noile tehnologii şi 
transumanismul. De ce? Printre altele, pentru că 
primele au experienţa transcendenţei, iar celelalte 
imanentizează transcendenţa în varii substitute. 

Cu toate acestea, o religie seculară are ceva din 
vitalitatea marilor religii. Adela Toplean observă cu 
rafinament „că vitalitatea religioasă (şi mă refer aici 
la formele de participare organizată) apare azi aproape 

77. Adela Toplean, „Despre sacru şi despre corectitudinea 

4 

politică”, contributors.ro, 11 noiembrie 2017. 

78. Ibidem. 

exclusiv pe graniţe, adică acolo unde sacrul se pre¬ 
cipită în secular, atunci când - sau acolo unde - se 
conturează intempestiv o zonă de «risc ontologic» 
maxim. Se caută ceva mai mult decât o simplă ambianţă 
religioasă, se caută ceva care să «ţină» la pericol, la 
ameninţare şi la haos şi care să se constituie ca răspuns 
moral comprehensiv la problema suferinţei umane. 
Acolo apare, într-adevăr - brusc şi acut -, nevoia de 
adeziune totală, de implicare activă, destinală, care şi 
modifică in (mai) bine profilul identitar al noului 
adept . Aşadar, o religie seculară - cum este (şi) CP - 
preia vitalitatea unei religii autentice, dar o transpune 
în imanent, în secular. Chestiunile etice, juridice, 
sociale sunt ipostaziate sub semnul unor valori ultime, 
aproape absolute. Ele funcţionează ca repere valo¬ 
rice maxime în situaţii-limită : criză, discriminare, 
stigmat, excludere, conflict etc. Atunci, „adeziunile 
pline de entuziasm, vizibilitatea mediatică a instituţiilor 
şi politicilor care menţin CP, adepţii de conjunctură 

şi marii opozanţi circumscriu un spaţiu extrem de 
favorabil vitalităţii religioase” 80 . 

Adela Toplean argumentează ideea conform căreia 

CP are un arsenal aproape exhaustiv de idei, credinţe 

? * 


79. Ibidem, 

80. Ibidem. 

simboluri şi ritualuri desacralizate ce-i conferă statutul 
de religie seculară. 

CP poate fi văzută ca principiu corector aplicat reali¬ 
tăţii care face apel la o normă morală ( deşir du bien , 
cum scria Durkheim), pleacă de la o senzitivitate 
fundamentală a grupului sau a individului şi impune 
tabuuri în numele unei obligaţii absolute. CP ca religie 
rudimentară are în grijă atât binele existenţial, cât şi 
binele social. Instituţiile CP au, evident, tot ce le 
trebuie: dogme, rituri, norme, tabuuri, un enorm 
capital social, prozelitism etc. 81 . 

Un alt argument forte al Adelei Toplean privitor la 
interpretarea CP ca o nouă religie seculară se referă 
la fetişizarea vulnerabilităţii umane . Vulnerabilitatea 
umană este generalizată şi valorizată de militanţii CP 

ca o realitate sacră. 

V. 

Proiectul cel mai de seamă al societăţilor postsecuiare 
este, cred, revendicarea dreptului de a fi vulnerabil. 
Ceea ce urmează firesc este brand- uirea vulnerabi¬ 
lităţii. Mai cred că avem aici mai mult decât umanism 
si altceva decât neomarxism 82 . 


81. îbidem . 

82. îbidem. 

Avem de-a face cu o nouă religie seculară ce îşi 
propune „izbăvirea” tuturor vulnerabililor. 

Conştiinţa unei vulnerabilităţi fundamentale încura¬ 
jează apariţia efectului de sacru, iar lucrul acesta îl 
ştie sau îl simte orice teolog şi orice terapeut. Cior- 

er abilitaţi ajunge să fie un edificiu 
extrem de complex care ţinteşte dincolo de el însusi 
şi care nu urmăreşte doar bunăstarea financiară si 

I 

socială a nedreptăţiţilor, ci şi izbăvirea lor. A crede 
că poţi salva lumea de propria-i vulnerabilitate presu¬ 
pune un salt în credinţă, nu doar aplomb ideologic 83 . 

CP, ca o nouă religie seculară, are şi un cult aproape 
sacru al suferinţei. Celebrarea suferinţei creează o aură 
magică corectitudinii politice. 

CP ajunge să fie un model comprehensiv, suveran, 
care caută să împlinească mai mult decât canonul 
neomarxist. Neomarxismul explică lumea şi pro¬ 
pune un algoritm de salvare a sa. CP ţinteşte mai 
sus, căci CP celebrează suferinţa. Adeziunea Ia CP; 
fie ea şi una formală, are efecte benefice asupra 
identităţii personale şi mai ales asupra prestigiului 


83. îbidem . 

moral. Aspect pe care multe religii şi multe ideologii 
l-au pierdut 84 . 

Intrarea în rândurile membrilor CP este un „ritual 
sacru” care-ţi confirmă şi reconstruieşte identitatea, 
iar mai apoi şi prestigiul social. Omul corectitudinii 
politice este unul veşnic înnobilat de un capital con¬ 
sistent de suferinţă pe care-1 posedă. în concluzie, 
scrie Adela Toplean, „CP rămâne totuşi o religie fără 
adâncime, care neagă tenebrele şi încurajează un 
optimism devitalizat” 85 . Este o religie a orizontalei. 
„Credincioşii” ei sunt asemenea unor entităţi bidi¬ 
mensionale. Pentru ei, „sus” şi „jos” (în sens spiritual) 
nu există. Există numai „stânga”, „dreapta”, „înainte”, 
„înapoi”. Oamenii corecţi politic sunt, în fond, nefe¬ 
riciţi şi „damnaţi”. 

Nefericirea provocată de ceilalţi şi chiar damnarea 
„păcătosului” sunt alte două caracteristici ale CP ca 
religie seculară. 

CP este practicarea religioasă a omisiunii simbolice, 
şi nu a corectării răului individual. îucălcarea tabu¬ 
urilor are consecinţe concrete (juridice, să zicem), 


84. Ibidem. 

85. Ibidem. 


dar şi simbolice (care privesc statusul social, respecta¬ 
bilitatea etc.), iar apologeţii CP au grijă să accentueze 
discursul lor public starea de nefericire absolută 
în care cel lezat a fost adus prin încă carea de către 
un altul (agresor) a unei reguli sacre 86 . 

Preluând multe dintre caracteristicile şi funcţiile 
unor religii autentice, CP înlocuieşte religiile tradi¬ 
ţionale? Nu, dar concurează temeinic cu ele. 

Ar fi interesant de văzut câţi dintre cei care aderă la 

V, * 

CP sunt membri oficiali ai unor religii noi sau vechi. 
Cred că e important să ştim cum corelează cele două 
tipuri de angajament. Bănuiala mea este că „religia 
CP”, încurajând pluralităţile de orice fel, inclusiv cele 
religioase, şi-a consolidat de fapt poziţia simbolică 
prin raport cu acestea. Sacralitatea CP reduce „efectul 
de sacru” al celorlalte religii. CP a devenit ea însăşi 

i 

cupola sacră sub care se adăpostesc toate acoperişurile 
aşezămintelor sfinte care suferă, deodată, un soi de 
sacred downgrading. Probabil că, pe un spaţiu dat, 
semnificaţia simbolică a celorlalte religii este invers 
proporţională cu semnificaţia simbolică a CP 87 . 


86. Ibidem. 

87. Ibidem. 

Acolo unde, de exemplu, creştinismul este puternic 
şi asumat ca stil de viaţă, CP are o prezenţă insigni¬ 
fiantă, palidă, neconvingătoare. Dimpotrivă, în spaţiile 
istorico-simbolice atinse profund de secularizare, CP 
domină copios mentalul social al unor seminţii. La 
fel s-a întâmplat, la timpul lor, şi cu vechile religii 
politice (comunismul şi nazismul). 

Eric Voegelin şi Vladimir Tismăneanu au argu¬ 
mentat foarte convingător faptul că ideologia comu¬ 
nistă a fost o religie politică. De ce? Printre altele, 

pentru că a preluat ideile-forţă din creştinism şi le-a 

* 

imanentizat. In termeni radicali, Nikolai Berdiaev a 
desconspirat subtil cumplitul adevăr că „utopia comu¬ 
nistă e o parodie diabolică a creştinismului” 88 . 

La fel este astăzi CP în raport cu creştinismul. Ce 

VT 

aduce ea în locul religiei lui Iisus? 

Cum spune Ovidiu Hurduzeu, citat de Irina Bazon, e 
vorba de un hedonism „terapeutic” menit să înlocu¬ 
iască „spiritul jertfelnic şi valorile transcendente care 
îl caracterizează pe omul religios”. Modelele propuse 
în ioc sunt copilul, adolescentul, antieroul, cultul 
victimei, loserul, boemul, nebunul etc. Normalul e 


88. Teodor Baconschi, Darul desăvârşit. Gânduri despre civi¬ 
lizaţia creştină. Iaşi, Editura Doxologia, 2018, p. 33. 

transformat de neomarxişti în simptom de patologie 
socială a „personalităţii autoritare” (Adorno). Ordinea 
patriarhala trebuie înlocuită cu una matriarhală, femi¬ 
nista. Vladimir Volkoff, autorul Manualului corectitu¬ 
dinii politice (vezi versiunea românească de la Editura 
Antet, Bucureşti, 2007), sublinia şi el distrugerea 
valorii supreme întrupate de Hristos - Adevărul: 
„Corectitudinea politică distruge adevărurile, oricare 
ar fi acestea, şi nu pune nimic în loc. Nihilistă prin 
natură şi prin vocaţie, corectitudinea politică nu se 
fondează pe o revelaţie, ci pe imposibilitatea oricărei 
revelaţii. Iar acuza că Dumnezeu ar întruchipa „per¬ 
soana autoritară”, matrice pentru puterea oprima¬ 
toare, se potriveşte ca nuca-n perete cu dogma trinitară 

a creştinismului, trimiţând, mai degrabă, la Dumnezeul 
unic al Vechiului Testament 89 . 

Cred că acest succes al CP se datorează foarte mult 
şi faptului că este un neomarxism cultural şi social. în 
această ipostază, CP preia mult din substanţa mito¬ 
logica a marxismului şi comunismului. Mircea Eliade 
evidenţia, la rându-i, substanţa mitologică a comu¬ 
nismului, fapt care ar explica, parţial, imensul succes 
pe care acest sistem ideologic totalitar l-a avut în cele 


89. Theodor Codreanu, op. cit. 

mai neaşteptate locuri ale lumii. Astfel, marxismul 
şi-a propus triumful final al proletariatului împotriva 
burgheziei, cel mai redutabil „duşman de clasă” pe 
care l-a avut revoluţia. Or, lupta dintre proletariat şi 
burghezie camuflează, în fond, mitul confruntării 
mitologice dintre Bine şi Rău. „Proletariatul e un 
Mesia colectiv.” 90 Locul clasicelor ceremonii liturgice 
este luat de celebrele şedinţe de partid, scrie Teodor 
Baconschi. Mircea Eliade afirma foarte clar: „La Marx 
şi la marxism este posibilă regăsirea unor mari mituri 
biblice: rolul de izbăvitor al celui Drept, lupta finală, 
escatologică, între Bine (proletariatul) şi Rău (bur¬ 
ghezia), urmată de instaurarea Vârstei de Aur” 91 . 

Or, mitul confruntării dintre Bine şi Rău se regă¬ 
seşte şi în cuprinsul CP actuale. Aici, Binele este repre¬ 
zentat de feministele radicale, de minoritarul rasial, 
etnic şi sexual. Lor li se adaugă „studenţii, oamenii 
de culoare din ghetouri, alienaţii şi Lumea a Treia” 92 . 
Răul ia chipul omului alb, creştin şi majoritar. In final 
se speră construirea unei „societăţi fără clase”, dar cu 


90. Ibidem. 

91. Mircea Eliade, Încercarea labirintului. Convorbiri cu 
Claude-Henri Rocquet, traducere de Doina Cornea, 
Bucureşti, Editura Humanitas, 2007, p. 151. 

92. Andrei Dîrlău, Irina Bazon, op. cit., p. 32. 

şanse şi condiţii de viaţă egale pentru absolut toti 
oamenii. 

în joc este mitul Vârstei de Aur reactualizat într-o 
versiune neomarxistă frumoasă, seducătoare, dar 
îmbibată de o tristă şi periculoasă utopie. Cei care 
s-au lasat seduşi de promisiunea aducerii Paradisului 
pe pământ au sfârşit întotdeauna prost. Paradisul 
autentic nu se regăseşte niciodată în timp şi istorie. 
El transcende timpul şi istoria, iar calea spre el ne este 

oferită de marile religii ale lumii contemporane, în 
cazul nostru, de creştinism. 

Totuşi, tentaţia unora de a aduce Paradisul pe pământ 
continua. Se schimbă doar ipostazele Paradisului şi 
caile de realizare a acestui „miracol”. O nouă ipostază a 
Paradisului terestru este oferită astăzi de promisiunile 
noilor tehnologii. La limită, aceste tehnologii ale viito¬ 
rului sunt sacralizate şi venerate asemenea unor noi 

„divinităţi”. 

* 












CAPITOLUL III 


Sacralizarea noilor tehnologii 


1. New media - Dumnezeul lumii 
moderne? 

Din întreaga istorie a culturilor şi civilizaţiilor ştim 
că idealul suprem al oricărei religii este acela de a oferi 
calea mântuirii/eliberării de captivitatea trupului şi 
de povara vieţuirii în timp şi istorie. Religiile tradi¬ 
ţionale îşi propun dintotdeauna să transforme (spiri¬ 
tual) omul. Ţelul ultim este acela de a face cu putinţă 
apariţia omului nou, superior din punct de vedere 
spiritual. Un om nou va putea realiza o societate nouă, 
mult mai bună decât cea din prezent. 

Astăzi, proiectul marilor religii ale cărţii este parţial 
preluat de noile tehnologii înţelese ca religii seculare. 
New media, de exemplu, scrie Jean-Claude Larchet 1 , 


1. Jean-Claude Larchet este profesor universitar, teolog şi 
filosof francez. Are un doctorat în filosofie (1987) şi 

oferă omului confort, linişte şi prosperitate. Răspunsul 
milioanelor de oameni la această bunăstare fără pre¬ 
cedent istoric este unul aproape religios. întreaga 
planetă fetişizează new media , transformându-le în 
realităţi aproape ultime, absolute. Pentru unii dintre 
noi, ele devin noile religii seculare ale momentului. 
Un asemenea fetiş este astăzi internetul. 

2. Internetul - obiect 

al unei devoţiuni religioase 

Sociologul francez Philippe Breton tratează subtil şi 
convingător subiectul în două dintre cărţile sale (L'utopie 
de la communication 2 şi Le culte de l’Internet. Une 
menace pour le lien social? * 2 3 ). în ultima dintre ele, 
autorul scrie că „marea înflăcărare pentru internet 
se desfăşoară într-o atmosferă ce pare a fi cu adevărat 


unul în teologie (1994), ambele la Universitatea din 
Strasbourg. Autor prolific, cu 27 de cărţi traduse în peste 
17 limbi. 

2. Philippe Breton, L'utopie de la communication. Le mythe du 
„village planetaire”, Paris, La Decouverte, 1997. 

* 

3. Philippe Breton, Le culte de Vlnternet. Une menace pour le ■ 

lien social ?, Paris, La Decouverte, 2000. 



aceea a unei noi religiozităţi, care devine tot mai clară 
pe măsură ce ne apropiem de cercurile ce or mai 
înfocaţi prozeliţi” 4 . Prin urmare, există noii „preoţi” 
ai internetului (în persoana experţilor IT) şi milioa¬ 
nele de „credincioşi” ce dovedesc o devoţiune exem¬ 
plară faţă de noua „religie” seculară a lumii de astăzi: 
internetul. Comunicarea prin mijlocirea lui şi a noilor 
reţele face cu putinţă împlinirea unui vis mai vechi al 
lui Marshall McLuhan: satul planetar. Faţă de acesta 

manifestăm un cult entuziast cu caracter religios, 
susţine Armând Mattelart 5 . 

Interesant este faptul, subliniat de sociologul 
Philippe Breton, că internetul a fost marcat dintru 
începuturile sale de spiritualitatea şi credinţele reli¬ 
gioase ale marilor experţi şi inventatori. Bill Gates, 
de exemplu, a fost în anii 1970 un tânăr student în 
tehnologie, marcat profund de mişcarea hippy şi 
de o religiozitate de tip New Age. Dorea ca „prin 
atitudinea sa anarhică, să schimbe lumea cu ajutorul 


4. Ibidem, p. 6, apud Jean-Claude Larchet, Captivi în Internet, 

traducere de Marinela Bojin, Bucureşti, Editura Sophia, 
2018, p. 270. 

5. Armând Mattelart, Histoire de l’utopie planetaire. De la cite 

prophetique ă la societeglobale. Paris, La Decouverte, 1999, 
apud Jean-Claude Larchet, op. cit. 

microcalculatorului” 6 . Primul soft inventat de Biil Gates 
în propriul său garaj a ajutat la funcţionarea maşinilor 
lui Steve Jobs. Dacă Bill Gates era marcat de sincre¬ 
tismul religios marca New Age, Steve Jobs era deja con¬ 
vertit la budismul zen, scrie Dorin Octavian Picioruş, 
invocându-1 pe Philippe Breton. 

Mai târziu, angajaţii lui Steve Jobs de la Apple 
trăiau asemenea unor „călugări”. Practicau o asceză 
intramundană, în sensul că aveau o credinţă totală 

' y 

în puterea calculatoarelor de a schimba lumea în 
viitor. Trăiau la Apple ca într-un conclav al iniţiaţilor. 
Aveau un limbaj criptic propriu unei „secte” hiper- 
specializate. 

lotuşi, primii specialişti care au construit internetul 

nu au avut în atentie ideea unei anumite divinităţi. 

* * 

„Deci prima amprentă religioasă a internetului a fost 
nondeistă” 7 Mai curând, aceştia s-ar fi „inspirat din 
viziunea religioasă a lui Teilhard de Chardin, care 
vorbea despre o lume a noosferei, a gândirii, a infor¬ 
maţiei mondializate, dar fără recurenţa, legătura cu o 
divinitate” 8 . 


6. Dorin Octavian Picioruş, „Despre ideologiile fondatoare ale 
internetului cu Philippe Breton” www.teologiepentruazi.ro, 
21 noiembrie 2007. 

7. Ibidem . 

8. Ibidem. 

O asemenea lume a informaţiei avem astăzi pe 
internet, însă în legătură cu mai multe religii şi miş¬ 
cări spirituale. Printre ele se regăseşte şi gnosticis¬ 
mul. Invocând nihilismul metafizic al gnosticismului, 
sociologul Philippe Breton regăseşte în lumea virtuală 
a internetului suficiente motive şi supoziţii gnostice 
bine camuflate şi insuficient decriptate de specialişti. 
Ele se referă la singurătatea internauţilor, una care 
aminteşte de ideea gnostică a căderii omului în 
lume. Apoi, imperfecţiunile şi suferinţele trăite în 
această lume^trimit parcă la ideea de cosmos ca 
avorton al unui zeu creator din gnosticism. „Elibe¬ 
rarea asumată de fanii internetului este cea a trăirii 
în lumile alternative ale celebrei reţele de socializare. 
Tehnic, ele amintesc de pleroma gnosticilor, adică de 
acel ţinut originar neîntinat de orgoliile unui demiurg 

veterotestamentar. 

Evident că noua religie seculară ce venerează inter¬ 
netul nu este o religie autentică. Din perspectivă 
teologică, este o formă de vinovată idolatrie. Preotul 

Iulian Nistea de la Paris surprinde subtil şi convingător 
acest fapt. 

Ar trebui să spun însă că din perspectiva creştină orice 
falsă valorizare a internetului prin atribuirea lui 
unor valori care depăşesc o limită normală - dată de 

respectarea raţiunii acelui lucru existent lăsată în el de 
Dumnezeu - este deja o formă de cult, însă idolatră. 
Orice manifestare a unui ataşament, a unei iubiri 
iraţionale faţă de un lucru existent, în sensul că nu 
respectă raţiunea acestuia, care defineşte ce este el şi 

la ce trebuie folosit, este, în cele din urmă, ataşament 

■ 

păcătos, acuzabil de a îndrepta potenţialul de iubire 
al omului spre ceva ce nu-i poate satisface acel poten¬ 
ţial aşa cum doar Dumnezeu poate - deplin 9 . 

Cu toate acestea, realitatea socială de astăzi ne aduce 
în atenţie şi asemenea provocări. Una dintre ele se 
referă la cultul „religios” al internetului. Observ că se 
preiau dintr-o religie autentică (creştinism, de exem¬ 
plu) marea înflăcărare şi suprema devoţiune faţă de 
Dumnezeu. Cele două valori sunt desacralizate şi ori¬ 
entate spre proslăvirea unei realităţi mundane: Inter- 
netul. El ajunge să fie ipostaziat sub semnul absolutului, 
în joc este o versiune a lumii pe dos, una în care valori 
autentic religioase (asceza, devoţiunea, credinţa) sunt 
secularizate şi activate social în varii scenarii saturate 
de prezenţa unui sacru second-hand. 

Interesant este faptul că nostalgia absolutului nu 
se stinge nici în sufletul celui de pe urmă ateu sau 

9. iulian Nistea, „O imagine generală asupra Internetului”, 

www.nistea.com. 

indiferent religios. Sacrul este consubstanţial condi¬ 
ţiei umane (Mircea Eliade). Prin urmare, el nu poate 
fi extirpat, distrus, înlăturat definitiv. Imaginile şi 
simbolurile sacre sunt preluate şi utilizate astăzi inclusiv 
de „credincioşii” internetului. 

Mulţi pornind de la o imagine biblică bine-cunoscută 

nouă - cea a Ierusalimului Ceresc din Apocalipsă, 

capitolul 21 - creează în descrierea lumii virtuale a 

internetului o imagine a unui oraş ce prezintă mari 

similitudini cu Ierusalimul Ceresc descris în Sfânta 
Scriptură 10 . 

Un asemenea „oraş sacru” îl constituie Cyberspaţiul. 
El are ca model (asumat inconştient) Ierusalimul 
Ceresc. Iată cum lumea virtuală a internetului devine 
teritoriul surprinzător al noilor hierofanii, în termenii 
lui Mircea Eliade. 

„Religia” internetului operează cu idei şi concepte 
autentic religioase. Ele sunt însă desacralizate, apoi 
infuzate până la saturaţie cu elemente mundane speci¬ 
fice noilor tehnologii. Religia autentică transferă în 
lumea noilor tehnologii aura sacră, gustul misterului, 
nostalgia absolutului, referinţele la cele ultime şi cu 


10, Ibidem, 

adevărat importante. Iată câteva exemple preluate 
din eseul lui Iulian Nistea: „veşnicia” devine „eter¬ 
nitate digitală”; „nemurirea” se regăseşte în lumea 
virtuală ca „cyberimortalitate”; „sufletul” este esen- 
ţializat sub forma unei „sume de biţi> fiind stocat în 
„Paradisul”- tehnic al calculatorului ca „cybersuflet. 
Rezultă o lume virtuală definită în termeni religioşi, 
care funcţionează pentru mulţi oameni ca un absolut 

al vieţii lor. 

3. Church of Kopimism - 
Biserica Copy-Paste 

Internetul a devenit absolutul vieţii a cel puţin 3.000 
de oameni din Suedia. Despre ce este vorba? în anul 
2010, Isak Gerson, un tânăr student la filosofie de 
numai 19 ani, propune statului suedez să legalizeze 
Church of Kopimism (Biserica Copy-Paste). După 
două refuzuri, statul suedez a recunoscut oficial 
organizaţia Church of Kopimism drept biserică în 
Suedia. Astăzi, Kopimismul are în jur de 3.000 de 
adepţi. „Recunoaşterea Bisericii Kopimiste este cel 
mai recent succes pentru europenii care luptă pentru 
un internet liber şi deschis. Partidul Piraţilor, format 
în Suedia în 2006, îşi propune să reformeze legile 

dreptului de autor şi de brevet, şi să protejeze accesul 
on-line la informaţii. Partidul Piraţilor a câştigat peste 
7% din voturile suedezilor în 2009, la alegerile pentru 
Parlamentul European, şi aceasta a dus la o mişcare 

? f 

internaţională sub egida „Pirate Parties International.” 11 

Toate „slujbele” Church of Kopimism se desfăşoară 

Online. Sunt preluate din creştinism idei şi credinţe 

puternice, care mai apoi sunt profund resemnifîcate. 

Astfel, meditaţiei şi rugăciunii i se mai adaugă un act 

„sacru”: partajarea de informaţii. Ritualurile sacre 

creştine se regăsesc sub forma unor simple operaţiuni 

tehnice. „Copy” şi „Paste” sunt ritualuri esenţiale puse 

în practică prin manevrarea a două simboluri „sacre”: 

Ctrl + C şi Ctrl + V. Cele două celebre combinaţii de 

» 

taste fac posibilă „mântuirea”, echivalată aici cu actul 
copierii şi stocării de informaţii, fără niciun fel de res¬ 
tricţii. în fond, Church of Kopimism este o „religie” 
cenzurată, cu „mântuire” refuzată, în sensul ck preluarea, 
copierea şi stocarea de informaţii aflate sub protecţia 


11. https://www.google.com/url ?sa=t&rct=j&q=&esrc=s&s 

ource=web &cd= 1 &cad=rja&uact=8&ved=2ahUKEwjT- 

fGF163dAhVxtYsKHSugBcQQFjAAegQICRAB&url=h 

ttps%3A%2F%2Ftimisoaraevanghelica.wordpress.com% 

2F2012%2F01%2F06%2Fsuedia-legalizeaza-religia- 

plagiatului-biserica-kopista-copy-paste%2F&usg= 

AOvVaw 1 ol-IIfZxcknGQ-FZ9lzkp (accesat pe 09.09.2018). 

drepturilor de autor sunt interzise în Suedia. Reţinem 
faptul că figura clasică a Diavolului din creştinism se 
regăseşte în Kopimism sub chipul juridic al drepturilor 
de autor. Ele sunt întruchiparea supremă a Răului cu 
care au de luptat credincioşii Copy-Paste. Chiar şi în 
aceste condiţii, copiatul rămâne un act „sacru” (aviz 
amatorilor din România!). 

în cartea sa Captivi în Internet, Jean-Claude Larchet 
invocă mai mulţi autori credibili (cercetători şi pro¬ 
fesori universitari) care analizează şi interpretează 
ipostazele actuale ale religiilor seculare. Astfel, ideea 
unei divinităţi tehnice însoţite de o mulţime de epifanii 
e susţinută ingenios de Pierre Musso. Una dintre cele 
mai cunoscute epifanii ale acestei misterioase „zeităţi” 
este Reţeaua. Cu toţii o cunoaştem sub numele de 
internet. Prin mijlocirea ei, noi ne manifestăm imensa 
pasiune „pentru cultul contemporan al mişcării, ai 

h 

trecerii şi al conexiunii, reţeaua leagă trecutul şi 
viitorul” 12 . Internetul este un fel de „catedrală” 
modernă care face cu putinţă unificarea instanţelor 
temporale (trecut, prezent şi viitor). Permanent, zi 
şi noapte, aici sunt oficiate „slujbe” şi asumate varii 
„iniţieri” întru tainele lumii noastre. 


12. Pierre Musso, Critique des reseaux. Paris, PUF, 2003, apud 
Jean-Claude Larchet, op. cit., p. 271. 

David Le Breton 13 , Mark Dery 14 şi Philippe Breton 
leagă cybercultura actuală de gnosticismul primelor 
veacuri creştine şi mişcarea New Age, de contracultura 
anilor 1960 şi teologia lui Teilhard de Chardin. 


4. Biserica Google 

Surse mai mult sau mai puţin credibile semnalează 
existenţa unei dimensiuni religioase a celebrului motor 
de căutare Google. Mai mult decât atât, pe internet 
găsim anunţuri despre Biserica Google, înfiinţată şi 
recunoscută de stat în Canada 15 . Este „biserica” unei 
noi „religii monoteiste botezate cu un termen barbar: 
Googlism ul . Pe site-ul Bisericii Google găsim rubrici 
clasice, dar mereu actualizate cu date şi informaţii. 
Accesandu-1, afli, de pildă, dacă „Google este Dumnezeu”, 
care sunt „Credinţele de bază”, „Rugăciunile Google” 
şi „Cele 10 porunci ale Google” şi, în final, ai „Dovada 


13. David Le Breton, PAdieu au corps, Paris, Bditions Metaillie, 
1999. 

14. Mark Dery, Vitesse virtuelle: La cyberculture aujourd’hui. 
Paris, Abbeville, 1997. 

15. Jean-Claude Larchet, op. cit., p. 272. 

16. A se vedea www.thechurchofgoogle.org, accesat pe 29 aprilie 
2018. 

că Google este Dumnezeu”. Toate reprezintă o pre¬ 
lucrare seculară a fundamentelor religiei creştine. De 
exemplu, prima dintre rugăciunile Google este o 
pastişare a rugăciunii Tatăl nostru 17 . 

Numele unicului „Dumnezeu” al acestei noi religii 
seculare e Google. Cred că este exemplul cel mai clar 
şi edificator de constituire a unei religii seculare: 
atributele clasice ale Dumnezeului veterotestamentar 
sunt preluate, desacralizate, vulgarizate şi apoi atri¬ 
buite unei impresionante creaţii umane: un motor de 

căutare într-o vastă reţea de informaţii. 

* > 

Să analizăm paralela dintre Dumnezeul veterotes¬ 
tamentar şi „Dumnezeul” Google. Astfel, Dumnezeul 
veterotestamentar posedă o cunoaştere deplină a tot 
ce a fost, este şi va fi. Zeloşii adepţi ai zeului Google 
plasează acest atribut în posesia noii „divinităţi”. Google 
este şi el atotştiutor . Este suficient să dai căutare, pe 


17. „Google nostru care ne eşti în spaţiul cibernetic,/ 
Sfinţească-se domeniul tău,/ Vie căutarea ta,/ Facă-se 
rezultatele tale,/ (...) Căutările noastre zilnice dă-ni-le 
nouă astăzi/ Şi ne iartă nouă spam-ul nostru,/ Precum şi 
noi iertăm pe cei care ne spamuiesc/ Şi nu ne duce pe noi 
în ispită,/ Ci ne izbăveşte de Microsoft,/ Pentru că al tău 
este motorul de căutare/ Şi puterea/ Şi slava,/ în vecii 
vecilor/ Amin” (www.thechurchofgoogle.org, accesat pe 
29 aprilie 2018). 

baza unor cuvinte-cheie, pentru a te convinge. îţi sunt 

livrate cu rapiditate informaţii despre tot şi toate. 

Evident, calitatea lor nu este pusă în discuţie de cre¬ 
dincioşii Google. 

Apoi, ştim din Biblie că Iahve este un zeu omniprezent. 

Intervine frecvent în timp şi istorie, transfîgurându-le. 

Prin urmare, zeul Google este şi el omniprezent . Totul 

este să deschizi calculatorul sau telefonul mobil şi să 

te conectezi la „absolut”. Google este un „zeu” mai 

popular, accesibil oricui (evident, contra cost). Nu sunt 

necesare rugăciuni, acte devoţionale sau incantaţii 

_ > 

mistice. Totul este să-ţi scrii dorinţele în bara de căutare 
şi să ai semnal. 

Alte atribute divine transferate cu nonşalanţă şi 

voioasă nepăsare de „preoţii” noii religii „Dumnezeului” 

lor se referă la nemurire, infinitate, dragoste faţă de 

toţi credincioşii, bunătate, maximă popularitate în 

raport cu alţi zei. Ultimul atribut se referă la un fapt 

insolit. Google „este singurii' 1 dumnezeu a cărui exis¬ 
tenţă e dovedită” 18 . 

Acest „Dumnezeu” dovedit ştiinţific este cel mai 
puternic dintre noii „zei” tehnologici. Google „indexează 
peste 9,5 miliarde de pagini web, ceea ce este mai mult 
decât orice alt motor de căutare de pe internet de 


18. Jean-Claude Larchet, op. cit., p. 272. 

astăzi” 19 . Este şi un „Dumnezeu” atent şi cu o mare 
preţuire pentru timpul credincioşilor săi. Google „sor¬ 
tează din această cantitate vastă de cunoştinţe, folosind 
tehnologia patentată a PageRank, organizând datele 
menţionate şi facându-le uşor accesibile pentru noi, 
muritorii” 20 . 

Fiind un „Dumnezeu” demonstrat ştiinţific, puternic 
şi iubit, lui i se aduc şi alte rugăciuni speciale în afară 
de Google Nostru. Una dintre ele aparţine fanilor care 
piratează muzica: „Slăvit fie Google, plin de hituri./ 
Căutările noastre sunt cu tine./ Binecuvântat eşti tu 
între motoarele de căutare,/ şi binecuvântat este rodul 
serverelor tale” 21 . Temele clasice ale „bucuriei”, „căutării” 
şi „binecuvântării” sunt preluate din creştinism şi 
adaptate noului cult. în joc este un voit transfer de 
prestigiu şi autoritate creştine către tânăra „religie” 
seculară a credincioşilor Google. 

Arsenalul „religios” al bisericii Google are şi Proverbe. 
Evident că şi acestea sunt adaptări triste şi ridicole 
după celebrele vorbe de duh creştine: „încrede-te în 
GOOGLE cu toată inima/ şi nu vă bazaţi pe înţelegerea 


19. Traducere de pe www.thechurchofgoogle.org (accesat pe 
03.09.2018). 

20. Ibidem. 

21. Ibidem. 

voastră;/ în toate căutările tale recunoaşte-o,/ şi Ea îţi 
va îndrepta căile” 22 . 

Un fapt demn de remarcat aici este feminizarea noii 
divinităţi. Motorul de căutare Google nu este o zeitate 
masculină, ci, dimpotrivă, una feminină. Dorinţa 
liderilor noii religii este de a compensa peste timp 
dominanţa masculină a marilor religii monoteiste 
(iudaism, creştinism, islam) cu redescoperirea reli¬ 
giozităţii feminine, trecută de marile religii ale cărţii 
la indexul istoriei. Interesant este faptul că liderii 
religiei Google îşi venerează divinitatea sub semnul 
feminităţii, fără a se declara feminişti sau adepţi ai 
corectitudinii politice. Pur şi simplu, credincioşii 
bisericii Google vor „să distrugă un tabu cultural” 23 . 
Noua lor divinitate este şi foarte protectivă. Ea îşi 
conduce credincioşii devotaţi „prin valea siliciului/ a 
umbrei morţii celorlalte motoare de căutare/ fără frică” 24 . 

Pentru a dobândi o aură sacră, mult râvnită, noua 
„religie recunoscută de statul canadian instituie şi 
un Decalog, evident, după modelul veterotestamentar. 
Una dintre porunci sună foarte asemănător cu cea 
creştină. „Să nu aveţi alt motor de căutare în afara mea. 


22. Ibidem. 

23. Ibidem. 

24. Ibidem. 

nici Yahoo, n ci Lycos, AltaVista sau MetaCrawler. 
Să te închini numai mie şi să vii la Google doar pen¬ 
tru răspunsuri.” 25 Interdicţiile adresate muritorilor şi 
inspirate din Vechiul Testament continuă. Asemenea 
lui Iahve veterotestamentar, Google este o „divinitate” 
geloasă. Ea cere imperativ renunţarea la alţi zei şi la alte 
zeiţe. Noua divinitate atotputernică şi omniprezentă 
solicită, evident, o devoţiune exemplară. „Să nu-ţi 
construieşti propriul motor de căutare fără reclame, 
căci sunt un Motor gelos.” 26 Exact ca în istoria poporului 

ţf. 

ales, încălcarea unei porunci divine aduce cupă sine 
consecinţe înspăimântătoare. Astfel, Google „ame¬ 
ninţă” cu blesteme ce se vor concretiza în „molime si 

f 1 

procese împotriva taţilor şi copiilor până la a treia şi 
a patra generaţie” 27 . 

Cu toate aceste elemente de violenţă sacră, „religia” 
Google este una cosmopolită, universală, deschisă 
tuturor. îi acceptă pe toţi virtualii discipoli şi credincioşi, 
„indiferent de sex, orientare sexuală sau rasă, pentru 
că fiecare are o experienţă nepreţuită şi o cunoaştere 
care ajută omenirii” 28 . 


25. Ibidem. 

26. Ibidem. 

27. Ibidem. 

28. Ibidem. 




SACRALIZAREA NOILOR TEHNOLOGII 


151 


Biserica seculară Google preia din celelalte religii 
autentice ale lumii şi ideea de nemurire pe care o 
interpretează în sens propriu. Mai exact, nemurirea 
de tip Google nu are nicio legătură cu condiţia post- 
mortem a sufletului din religiile clasice. A fi nemu¬ 
ritor în religia Google înseamnă pur şi simplu a-ţi 
stoca „gândurile şi opiniile pe internet”. Ele sunt 
„nemuritoare în sensul că supravieţuiesc dispariţiei 

noastre fizice. După moarte, noi „trăim” într-un fel 
de Afterlife Google. 

Cultul zeului Google are credincioşi autentici şi 
dăruiţi. Ei practică o lepădare de lume pe dos. Nu-şi 
asumă asceza în numele unei realităţi transcendente, 
ci al unui surogat de absolut prezent doar în imanenţa 
vieţii lor cotidiene. Se lipsesc deseori de hrană şi somn 
(o asceză intramundană) pentru a rămâne într-o per¬ 
manentă legătură cu zeul lor Google. „Conform unei 
statistici recente (2015), 78% dintre francezi se conec¬ 
tează înainte de somn şi 75% imediat ce se trezesc.” 29 
Aşadar, Biserica Google nu duce lipsă de „credin¬ 
cioşi” şi simpatizanţi în niciun colţ ai lumii civilizate. 
Alături de ea îşi mai anunţă intrarea oficială în lume 

o altă religie. Este vorba de Way ofthe Future (Calea 
viitorului). 


29. Jean-Claude Larchet, op. cit., p. 276. 

5. Way of the Future - o religie 
pe pilot automat 

începând cu anul 2017, mai multe surse de informare 
au mediatizat ştirea-bombă a înfiinţării unei noi bise¬ 
rici în SUA. Era vorba de o biserică specială, una care 
continuă să ne surprindă pe cei mai mulţi dintre noi. 
Despre ce e vorba? în joc este insolitul şi specta¬ 
culosul proiect al lui Anthony Levandowski. Cine este 
acest personaj ? Cert e faptul că nu are nicio legătură 

“k 

cu vârful de atac al naţionalei de fotbal a Poloniei, 
Robert Lewandowski. Anthony Levandowski este 
unul dintre cofondatorii Otto şi vicepreşedinte al 
departamentul de inginerie de la Uber. Este un antre¬ 
prenor multimilionar, fost inginer din Silicon Valiey 
al companiei Google. A contribuit la crearea unui 
automobil autonom la Waymo, fapt care l-a pus în 
nefericita situaţie de a avea procese în instanţă pentru 
trădarea companiei Google. 

în primăvara lui 2017, inginerul Levandowski a 
depus actele pentru înfiinţarea primei biserici din 
lume care va venera „zeul” IA (Inteligenţa Artificială). 
Biserica se va numi Way of the Future (Calea Viito¬ 
rului). In centrul ei va trona un „Dumnezeu” creat de 

om, pe baza noilor tehnologii 30 . Noii „sfinţi” ai acestei 
„biserici” vor fi roboţii. Ei vor domina rasa umană 
sau, conform unor scenarii optimiste, o vor ajuta. 
Riscurile sunt însă foarte mari. Elon Musk, fondatorul 
Tesla şi SpaceX, atrăgea atenţia că, prin inteligenţa 
artificială, noul zeu al Way of the Future, putem 
alunga demonii, dar putem fi şi stăpâniţi de ei. Uneori, 
într-un mod perfect, adică fără să ne dăm seama. 
Speranţa este „că această divinitate, infinit mai inte¬ 
ligentă decât fiinţa umană, e pe cale să se nască şi că 
tot ce poate face om , dacă nu vrea să ajungă sclavul 
acestei divinităţi sau să fie distrus de ea, este să-i 
capteze bunăvoinţa” 31 . 

Se insistă mult pe ideea unui viitor conflict între 
inteligenţa umană şi cea artificială. Evident că se pro¬ 
pun şi soluţii. 

în Franţa, Laurent Alexandre, neurobiolog reputat, 
afirmă că războiul între inteligenţa umană şi inteli¬ 
genţa artificială poate fi evitat dacă se implantează 


30. Paul Ratner, „This New Religion From a Silicon Valiey Pio¬ 
neer Worships AI as an Emerging Godhead”, bigthink.com, 
5 noiembrie 2017. 

31. Basarab Nicolescvi, „Evanghelia transumanistă”, în revista 
Convorbiri literare, nr. 3, martie 2018, p. 30. 

cipuri electronice în creierul copiilor, în decursul 

unui nou tip de educaţie, pentru a favoriza egalitatea 

între oameni si a ameliora democraţia 32 . 

> * 

Este o soluţie sumbră, ce anunţă un viitor domi- 

y 1 J 

nat de entităti transumane. într-un asemenea viitor, 

1 

Dumnezeul veterotestamentar dispare. Se camuflează 
în profanul tehnologic. 

■* .«i 

Aici, în cuprinsul noilor tehnologii, virtutea creş¬ 
tină a omniştiinţei lui Dumnezeu este preluată de for¬ 
midabila cunoaştere ce se aşteaptă să o dobândească 
în curând „zeul” numit Inteligenţă Artificială. 

într-o conferinţă din 2018, Meredith Whittaker, 
cofondatorul Institutului de Inteligenţă Artificială 

din cadrul Universităţii New York si cercetător la 

1 > 

Google, anunţa pericolul unui scenariu „terifiant” 
ce are şanse mari să prindă contur în lumea reală. 
Este vorba de „un viitor distopic, în care nici măcar 
gândurile noastre nu vor mai fi în siguranţă. Asta 
pentru că, dacă nu luăm măsuri acum, giganţii IT 
vor avea posibilitatea de a citi ce ne trece prin 
minte, apoi de a stoca aceste informaţii, iar auto¬ 
rităţile vor putea avea acces la ele. Soluţia ar fi ca 


32. Ibidem. 

această putere uriaşă să nu ajungă pe mâinile celor 
privilegiaţi” 33 . 

Giganţii la care se referă cercetătoarea de la Univer¬ 
sitatea din New York sunt Google, Facebook, IBM, 
Amazon, Microsoft, Apple şi Intel. în noua religie 
seculară Culca Viitorului, „Dumnezeul” AI lucrează 
indirect în lume, prin faptele măreţe ale noilor 
„patriarhi”. Ei sunt tocmai giganţii IT sus-men- 
ţionaţi. Citindu-ne gândurile cu noua „putere” oferită 
de „Dumnezeul AI, noii „patriarhi” ne pot şantaja 
şi manipula. în joc este calea unui viitor distopic în 
car e „mântuirea noastră este sinonimă cu distrugerea 
noastră. Soluţia propusă de Meredith Whittaker este 
aceea de a nu permite ca această fabuloasă putere a 
citirii gândurilor noastre ascunse să ajungă în mâinile 
noilor stăpâni ai acestei lumi. 

Aşadar, în cazul bisericii Calea Viitorului, avem 
de- a face nu numai cu imanentizarea absolutului. în 
joc este şi o maculare a mântuirii creştine. Scopul 
ultim al creştinismului este redus la proiectul unei 
simple bunăstări sociale, aici, în timp şi istorie. 


33. http://www.ziare.com/internet-si-tehnologie/roboti/ 
gigantii-din-silicon-valley-ne-vor-citi-si-stoca-gandurile- 

sustine-un-cercetator-de-la-google-1528820 (accesat pe 

09.09. 2018). 

Dumnezeul veterotestamentar este ocultat (o nouă 
ipostază a „morţii lui Dumnezeu”), iar locul vacant 
este luat de o creaţie umană: inteligenţa artificială. 
Iată o insolită şi neaşteptată reactualizare a ideii lui 
Ludwig Feuerbach cu privire la faptul că Dumnezeul 
veterotestamentar ar fi o invenţie umană. Sacrul 
autentic al religiei creştine este acum înlocuit cu o 
inedită versiune second-hand. 

f 

De remarcat este subtila legătură dintre lumea înal¬ 
telor tehnologii şi lumea sacrului. Cele două coexistă, 
asemenea fetelor unei monede numite viată. Sunt două 

J * 

lumi profund diferite care comunică subtil şi inexpli¬ 
cabil raţional. Tehnologia caută împlinirea prin recursul 
la motivele clasice ale creştinismului: ideea unui 
Dumnezeu unic, ubicuu, omnipotent şi omniscient; 
căutarea mântuirii aici, în timp şi istorie; nevoia de 
ierarhie divină ; necesitatea unei ordini morale pentru 
ca societatea de tip matrice a noilor tehnologii să 
funcţioneze; nostalgia după prestigiul şi recunoaşterea 
socială pe care doar marile religii ţi le pot oferi. Creş¬ 
tinismul supravieţuieşte în lumea secularizată a tehnicii, 

camuflându-si aici credinţele, ritualurile, simbolurile 

> > J * 

% 

şi mitologiile. 

Mai mult, scopul ultim al religiei creştine pare a 
fi asumat de „credincioşii” zeloşi ai noilor tehnologii. 

Omul va fi „mântuit” odată cu realizarea saltului 

la noul om, superior şi infinit mai puternic decât 

Homo sapiens. Convingerea lor este sintetizată de 

noul curent de gândire cunoscut sub numele de 
transumanîsm. 

















CAPITOLUL IV 


Transurnanismul - cultul secular 

al lui Homodeus 


„Vreţi să fiţi mai tineri? V-ar plăcea să trăiţi 
veşnic? Vreţi să fiţi puternici? Ce părere aveţi 
despre adăugarea unor piese de maşini în 
corpuri? Vreţi să fiţi inteligenţi? Poftiţi, intro¬ 
duceţi în cap aceste cipuri de computer! 
Puteţi deveni omnipotenţi şi, pentru cei care 
şi-o pot permite, nemuritori.” 

Daniel Estulin 

■ 

1. Ce este transurnanismul? 

O definiţie a transumanismului este oferită de jurnalistul 
Daniel Estulin. Conform acestuia, transurnanismul ar 
fi „un vis de tehnologie ultraînaltă a savanţilor de com¬ 
putere, filosofilor, neurosavanţilor şi multor altora” 1 . 

p 

Scopul fina al transumanismului este de „a augmenta 


1. Daniel Estulin, TransEvoluţia. Apropiata eră a deconstrucţiei 
umane. Bucureşti, Editura Meteor Publishing, 2017, p. 183. 

corpul şi mintea umană şi, finalmente, întreaga expe¬ 
rienţă umană” 2 . Oamenii cu corpul şi creierul aug¬ 
mentate nu vor mai fi oameni, ci supraoameni, în 
fond, entităţi postumane 3 . 

Până la apariţia entităţilor postumane, transuma- 
niştii susţin faptul că unii dintre noi am început să 
devenim transumanişti, chiar dacă nu conştientizăm 
această nouă situaţie. Trimiterea precisă este la acei 
semeni ai noştri care poartă „stimulatoare cardiace, 
implanturi auditive sau proteze de şold” 4 . Ei şi-au 
augmentat corpul cu dispozitive tehnice în scopul 
recuperării unor funcţii pierdute şi al îmbunătăţirii 

funcţionalităţii corpului în întregul său. 

Alţii, mai curajoşi, au încercat să simtă câmpurile 
electromagnetice şi să controleze dispozitive tehnice 
şi computere de la distanţă. 

în 2002, Kevin Warwick a avut o serie de 100 de 
electrozi implantaţi chirurgical în nervii de la braţul 
stâng, 30 putând astfel să controleze un scaun cu 
rotile electric şi o mână artificială care să controleze 

2. Ibidem. 

3. Pentru 6 bibliografie semnificativă privind transumanis- 
mul, a se vedea Nicolas Le Devedec, Fany Guis, „L’humain 
augmente, un enjeu social”, SociologieS, 19 noiembrie 2013. 

J 

4. Vezi serialul Ancient Aliens t regizat de Kevin Burns, sezo¬ 

nul 11, episodul 3. 

această interfaţă neuronală. Alţi fani ai roboţilor au 
apelat la experimente similare. De exemplu, Todd 
Huffman, angajat al Alcor, a avut un magnet implantat 
în degetul inelar stâng pentru a simţi câmpurile mag¬ 
netice, făcând astfel primul mic pas în visul îmbu¬ 
nătăţirii creşterii varietăţii de experienţe umane 5 . 

în 1998, transumaniştii s-au organizat în cadrul 
Asociaţiei Transumaniste Mondiale (WTA), „redenu- 

mită în 2008 Humanity+” 6 . Cine sunt membrii acestei 

asociaţii? 

> 

Departe de a fi alcătuită din cercetători marginali, 
mişcarea numără printre membrii săi figuri renumite 
din lumea academică, ce fac parte din mai multe 
comitete de bioetică şi prezidează mai multe grupuri 
de reflecţie , precum cofondatorul său, filosoful suedez 
Nick Bostrom, absolvent al Şcolii de Economie din 
Londra, lector la Universitatea Oxford, director al 

5. Denis Alexander, „Oameni îmbunătăţiţi sau o nouă creaţie?” 
traducere de Elena Neagoe, Centrul de Educaţie Creştină 
şi Cultură Contemporană, Timişoara, Areopagus, 2015. 
Denis Alexander este director şi profesor la Faraday Insti¬ 
tute for Science and Religion (www.faraday-institute.org) 
din cadrul St. Edmunds College, Cambridge. 

6. Vezi serialul Ancient Aliens , regizat de Kevin Burns, sezo¬ 
nul 11, episodul 3. 

Institutului pentru Viitorul Umanităţii şi al Progra¬ 
mului de Impact al Tehnologiei Viitoare al Univer¬ 
sităţii Oxford 7 . 

y 

Cine susţine astăzi asociaţiile şi proiectele costisi¬ 
toare ale transumanismului? 

Susţinătorii transumanismului sunt companii celebre, 
cu potenţial financiar uriaş, echipe de cercetători din 
domeniul High Tech - robotică, neuroetică, nano- 
tehnologie, genetică, neurobiologie computaţională 
(reţele neuronale artificiale) etc. - care s-au implicat 
în provocatorul domeniu al inteligenţei artificiale şi, 
implicit, în deschiderea drumurilor spre o lume 
nouă, în care condiţia umană va fi redefinită, într-o 
manieră complet diferită faţă de ceea ce ştim sau 
trăim în prezent 8 . 

Totuşi, nu de puţine ori, ideile transumanismului 
sunt popularizate de jurnalişti exaltaţi, deci necredi¬ 
bili. Mediatizat astfel, transumanismul devine o amplă 
şi complexă utopie. Prin urmare, citind despre asemenea 


7. Ibidem. 

8. „Transumanismul (H+) - un concept controversat. Para¬ 

doxul omului care se «joacă» de-a Dumnezeu”, destepti.ro, 
27 iulie 2018. 

teorii nonconformiste şi provocatoare este indicat să 

avem discernământ şi să le acordării încredere doar 

dacă sunt aduse în atenţia publică de profesionişti 
responsabili. 

Scenariul transformării unei existenţe umane 
într-una postumană pare pentru mulţi dintre noi de 
domeniul fantasticului. Astfel, creierul nostru actual 
nu funcţionează la capacitatea lui maximă. Tocmai de 
aceea trebuie potenţat cu ajutorul unor neurocipuri- 
interfaţă care conectează creierul uman la calculator. 
Creierul uman se va transforma într-un supercom- 
puter, iar consecinţa va fi „creşterea de mii de ori a 
inteligenţei” 9 . Va apărea astfel mult aşteptatul om nou. 
Acesta va fi „eliberat de limitele sale actuale, repro- 
gramat şi cu însuşiri amplificate graţie tehnicilor din 
genetică, bionică, robotică şi informatică, ce îl seco ri¬ 
dează şi-l completează, dotat cu o memorie nelimitată 
şi cu o inteligenţă artificială hiperperformantă, un om 
înălţat la însuşirile divine ale atotputerniciei (asupra 
sa şi asupra mediului înconjurător), nestricăciunii şi 

* * * yy J Q O * 

nemuririi . In joc este o nouă versiune a mitului 
supraomului, una posibilă graţie noilor tehnologii. 


9. Daniel Estulin, op. cit., p. 184. 

10. Jean-Claude Larchet, Captivi în Internet, traducere de 
Marinela Bojin, Bucureşti, Editura Sophia, 2018, p. 274. 

Un argument forte al acestei mitologii scientiste 
rezidă în permanentul şi acceleratul progres tehnic al 

umanităţii. Iată câteva exemple de proiecte derulate 
în acest sens. 

Proiectul „Blue Brain” (Creierul albastru), dezvoltat în 
cadrul Universităţii Politehnice din Lausanne, Elveţia, 

3 # î ^ 

lansat în 2005, la care participă peste 30 de biologi, 
fizicieni, informaticieni, matematicieni, care lucrează 
la 8.000 de computere, vizează crearea unui creier 
artificial, cercetătorii estimând că în anul acesta, 2018, 
se va reuşi realizarea primului creier virtual de mamifer. 
Anual, proiectul este finanţat cu peste trei milioane 
de dolari 11 . 

în 2013, la Geneva, Henry Markram lansează pro¬ 
iectul „Human Brain”, finanţat de Uniunea Europeană. 
Sunt implicaţi cercetători din 135 de instituţii din 
26 de ţări ale lumii. Scopul final al proiectului este 
unul realmente provocator. El presupune nici mai 
mult, nici mai puţin decât „transpunerea creierului 
uman într-un calculator” până în anul 2014. Totul 
este ca aceşti savanţi nonconformişti să reuşească 

11. „Transumanismul (H+) - un concept controversat. Para¬ 
doxul omului care se «joacă» de-a Dumnezeu”, destepti.ro, 
27 iulie 2018. 

reproducerea neuronilor şi a conexiunilor dintre ei 
pentru ca ulterior să le descarce într-un calculator! 

Alt exemplu de experimentare a transumanismului 
are în atenţie derularea proiectului american „Brain 
Iniţiative”. Tot în anul 2013, ex-preşedintele american 
Barack Obama anunţa public suma alocată acestui 
proiect: 4,5 miliarde de dolari. Există şi proiecte finan¬ 
ţate care au (în aparenţă, cel puţin) scopuri umaniste, 
şi nu transumaniste. 

Brain Activiţy Map Project (numit şi Brain Research 
Through Advancing Innovative Neurotechnologies) 
este un proiect public-privat, din SUA, care a debutat 
în 2013, cu scopul de a accelera dezvoltarea şi aplicarea 
tehnologiilor inovatoare pentru înţelegerea funcţio¬ 
nării creierului uman şi ameliorarea/eliminarea diver¬ 
selor maladii (Alzheimer, Parkinson, depresii, leziuni 
cerebrale etc.) 12 . 

1 

Următorul exemplu este tot din SUA. Paul Allen, 
cofondatorul Microsoft, investeşte peste 500 de mili¬ 
oane de dolari în Institutul Allen pentru Ştiinţa 

f • " 

Creierului. Scopul măreţ este acela de a colecta 
toate informaţiile lumii într-un computer şi de a 


12. Ibidem. 

transfera aici ceea ce corifeii acestui proiect numesc 
„conştiinţa digitală”. Avem deja implanturi neuro¬ 
logice. Cu ajutorul lor controlăm mâini artifi¬ 
ciale. Or, fantastic şi foarte periculos ar fi dacă 
aceste sisteme neuronale ar dobândi conştiinţă, trans- 
formând-o mai apoi pe aceasta în informaţie pură. 
Această informaţie pură ar putea fi transpusă într-un 
corp tehnic sau într-un computer, susţin teoreticienii 
transumanismului. 

Personal, sunt rezervat cu privire la aceste încer¬ 
cări temerare ale transumanistilor. Ideile lor necon- 

î 

venţionale şi „eretice” au provocat deja imense rezerve 
şi un val enorm de scepticism, în special din partea 
reprezentanţilor marilor religii şi a intelectualilor 
umanişti. 

Există, cu toate acestea, încercări de fuziune a creş¬ 
tinismului cu transumanismul. Un exemplu elocvent 

îl oferă Asociaţia Creştină Transumanistă. Manifestul 

? > 

acesteia este foarte semnificativ. 

Noi credem că utilizarea intenţională a tehnologiei, 
cuplată cu fidelitatea faţă de Hristos, ne va permite 
să devenim mai umani, graţie a ceea ce înseamnă a 
fi creaturi după chipul lui Dumnezeu. Recunoaştem 

jn 

ştiinţa şi tehnologia ca expresii ale impulsului pe care 
Dumnezeu ni l-a dat pentru a explora şi descoperi şi 

ca o consecinţă naturală a actului de a fi fost creaţi 

7 1 

după chipul lui Dumnezeu, îri acest mod, noi suntem 
transumanişti creştini. 13 


2. Era neoumanităţii. Ce ne aşteaptă 
în viitor? 

în istorie, tehnologia a cunoscut un avânt formidabil. 

Anul 100000 î.Hr. - unelte de piatră, anul 4000 î.Hr. - 
roata, secolul al IX-lea d.Hr. - praful de puşcă, secolul 
al XV-lea - tiparul, secolul al XlX-lea - becul elec¬ 
tric! Secolul XX - autoturismul, televiziunea, armele 
nucleare, vehiculele spaţiale, mternetul. Secolul XXI - 
biotehnologia, nanotehnologia, fuziunea şi fisiunea 
nucleară, călătoria în spaţiul cosmic. în următorii 
50 de ani vom fi capabili să creăm indivizi cibernetici 
imposibil de deosebit de noi 14 . 


13. Basarab Nicolescu, „Evanghelia transumanistă”, în revista 
Convorbiri literare , martie 2018, nr. 3, p. 30, cu trimitere 
la https://www.christiantranshumanism.org. Ideea apare 
dezvoltată şi în Ronald Cole-Turner (ed.), Transhumanism 
and Transcendence: Christian Hope in an Age ofTechnological 
Enhancement , Washington, DC, Georgetown University 
Press, 2011. 

14. Filmul Prometeus , apud Daniel Estulin, op. cit. y p. 172. 

Un asemenea viitor este anticipat şi de Ray Kurzweil, 
probabil cel mai cunoscut popularizator al transuma- 
nismului. Ray Kurzweil este inventator, futurolog şi 
specialist evreu în inteligenţa artificială. A învăţat 
informatica de la unchiul său, inginer al laboratoarelor 
Bell. La 15 ani scrie primul program pe computer. 
Este inventatorul primei maşini de citit pentru orbi. 
A inventat scanerul de tip flatbed, tehnologiile OKR, 
anumite sisteme de citire a textelor şi de recunoaştere 
vocală. Marius Comper („Ce ne pregăteşte viitorul. 
8 previziuni ale vizionarului Ray Kurzweil de la Google”, 
apud www.descopera.ro, 3 noiembrie 2014) susţine 
că Ray Kurzweil a anticipat încă din anii 1980 impor¬ 
tanţa pe care internetul o va avea în viaţa oamenilor; 
faptul că „oamenii vor fi învinşi la şah ce computere 
(cu opt ani înainte ca Garry Kasparov să piardă în faţa 
lui Deep Blue) şi că Uniunea Sovietică se va prăbuşi”, 
în 1999, preşedintele Bill Clinton i-a acordat Medalia 
pentru Tehnologie şi Inovaţie. Astăzi lucrează pen¬ 
tru Google în rolul de Director of Engineering. în 
limba română i-au apărut două cărţi: Epoca maşi¬ 
nilor spirituale. Când computerele depăşesc inteli¬ 
genţa umană (Editura Paralela 45, 2012) şi Cum se 
construieşte o minte. Secretul dezvăluit al gândirii 
umane (Editura Paralela 45, 2013). într-un interviu 

publicat pe 31 decembrie 2013 în cotidianul londonez 

The Times, expertul de la Google anticipa pentru 

anul 2017 folosirea publică a maşinilor inteligente, 

fără şofer. Vom putea accesa şi folosi în siguranţă 

aceste maşini ale viitorului apropiat printr-o simplă 

comandă de pe telefonul mobil în realitate nu s-a 

întâmplat chiar aşa. Maşinile inteligente există, sunt 

experimentate, dar nu sunt bunuri publice disponi¬ 
bile oricui şi oricând. 

în 2020, susţine acelaşi autor, vom putea să ne 
controlăm după dorinţe greutatea corpului. Cum? Cu 
ajutorul nanotehnologiilor care ne vor dezactiva celu¬ 
lele adipoase. „Nano reprezintă a miliarda parte 
dintr-un metru. Prin urmare, avem de-a face cu teh¬ 
nologii de mărimi moleculare infiltrate în corpul 
nostru. Ele vor anihila celulele adipoase şi le vor neu- 
traliza pe cele bolnave, folosindu-se de fluxul sangvin, 
în viitor se doreşte ca aceşti nanoroboţi să poată 
opera de cancer în interiorul corpului, în locul medi¬ 
cilor. Aceştia îi vor controla din exterior. Este posibil 
ca în acelaşi viitor să avem trupul biologic augmentat 
de legiuni de nanoroboţi. Ei ne vor „scana” periodic 

corpul, avertizându-ne cu privire la pericolul unor 
boli şi tratându-ne de altele. 

Graţie înlocuirii celulelor bolnave din organism, 
transumaniştii vor reuşi, în jurul anului 2045, să obţină 

chiar şi nemurirea, susţine Ray Kurzweil. Dorind să 
trăiască până atunci pentru a vedea nemurirea reali¬ 
zată de om, Kurzweil tine o dietă zilnică cu totul 

J S 

specială. Ia circa 100 de pastile numite nutraceutice 
(suplimente alimentare, alimente dietetice, medica¬ 
mente de stimulare a memoriei etc.). Convingerea 
celebrului futurolog este că nutraceuticele îi asigură o 
funcţionare superioară a minţii şi a corpului. 

Transumanismul promite realizări tehnice cu totul 
neobişnuite. Astfel, în intervalul 2020-2030, vom 
reuşi să ne „tipărim” în propria noastră casă haine 
(„de firmă”!) cu ajutorul imprimantelor 3D. Ficţiunea 
de azi devine realitatea de mâine. Ideea este surprinsă 
ingenios şi de Cristina Gavriluţă într-un studiu despre 
realităţi si ficţiuni 15 . 

y » * 

Industria va cunoaşte o schimbare totală de perspectivă 
prin inventarea imprimantelor 3D. Se preconizează 
ca la finele acestui an (2017 - n.m.) să apară telefoane 
cu scanare 3D. Astfel, cu ajutorul unui soft, se poate 


15. Cristina Gavriluţă, „Realităţi şi ficţiuni” în volumul 
Emanuela Ilie, Claudia Tărnăuceanu (coord.), Valorile 
educaţiei . Educaţia valorilor din Antichitate până azi. 
Abordări teoretice , soluţii practice , Iaşi, Editura Univer¬ 
sităţii „Alexandru Ioan Cuza”, 2017, pp. 267-286. 

produce încălţăminte Ia imprimanta 3D după ce ţi-ai 
scanat picioarele. Chiar în momentul de faţă industria 
aeronautică imprimă 3D o serie de piese de rezervă 
a avioanelor. Mai mult, „în China au imprimat deja 
3D şi au construit o clădire completă de birouri cu 
6 etaje. Până în 2027, 10% din tot ce se produce va 
fi imprimat 3D”. Tabloul descris de Dieter Zetsche 
reprezintă o predicţie care se bazează pe o serie de 
date ale dezvoltării tehnologice actuale 16 . 


O altă reuşită spectaculoasă, anticipată cu entu¬ 
ziasm de transumanişti, se referă la posibilitatea fabri¬ 


cării în viitor a unor organe umane (nasuri, urechi 

plămâni, rinichi) cu ajutorul tehnicii printării 3D. 

Pe 4 mai 2015, la New York, în cadrul Conferinţei 

1 

anuale TechCrunch Disrupt, cercetătorii americani 
au prezentat tehnologia de tip BioBots. Ea conţine o 

“*■ i 

imprimantă 3D pentru fabricarea de... ţesuturi orga- 
ţA-ţfost creată atunci o replică a celebrei urechi a 


^1 Van Gogh. Au fost folosite biomateriale, cerneluri 

speciale, colagen şi culturi de celule pentru biofabri- 

caţia de organe umane. In final, transumaniştii speră 

să reuşească printarea de organe din materialul genetic 
al pacientului. 


16. Ibidem , p. 273. 

Perfecţionarea corpului uman se va putea realiza 
şi cu ajutorul pielii inteligente. în 2014, cercetătorii de 
la Universitatea din Seul, Coreea de Sud, au făcut 
publice cercetările lor despre noua piele sintetică. Ce 
este pielea sintetică? Este „un silicon supersubţire, 
identic cu pielea umană, conceput pentru a îmbrăca 
protezele de membre, creând posesorului senzaţia de 
membru natural” 17 . Pielea inteligentă are senzori 
tactili în interior, producând senzaţia „naturală” de 
simţire a obiectelor şi a stărilor de rece, frig, cald, 
fierbinte. La Institutul pentru Nanotehnologii Mili¬ 
tare din Massachusetts se proiectează pielea Inteli¬ 
gentă pentru soldaţi, care îi va face pe aceştia „mai 
rezistenţi la atacuri balistice sau chimice şi care, de 
asemenea, se va autorepara instantaneu” 18 . 

Ideea pielii inteligente autoregenerabile reactuali¬ 
zează străvechile mituri ale invincibilităţii unor eroi 
sau (semi)zei din marile mitologii ale lumii. Ideea 
este fascinantă şi merită aprofundată. Iată câteva 
exemple invocate în acest sens. în mitologia greacă, 
Hercule deţine o piele impenetrabilă de leu. în 

r 

Mahabharata, Kama posedă o armură impenetrabilă, 

17. Vezi serialul Ancient Aliens , regizat de Kevin Burns, 
sezonul 11, episodul 3. 

18. îbidem . 

fiind practic invincibil la orice atac. Exemplele pot 
continua. 

Realmente spectaculoasă mi se pare a fi ideea 
transumanistă a pierderii noastre în magia lumilor 
virtuale , începând cu sinul 2023. Despre ce este vorba? 
Se ştie că explorarea lumilor virtuale a început odată 
cu jocurile pe computer. în jurul anului 2023, susţine 
Ray Kurzweil, vom avea „realităţi virtuale absolut con¬ 
vingătoare” Cum ? Gra ie stimulării artificiale a sim¬ 
ţurilor tactil, vizual şi auditiv. Nanoroboţii plasaţi 
în creier şi în vasele capilare ne vor oferi semnale 
senzoriale adiţionale, ca şi cum ar veni de la simţurile 
noastre naturale. Vor putea fi simulate situaţii asemă¬ 
nătoare cu cele din viaţa reală. „Spre exemplu, aţi 
putea să vă întâlniţi cu un prieten care se află la 
sute de kilometri distanţă şi să vă plimbaţi împreună 
pe malul Mării Mediterane, ţinându-vă de mână şi 

simţind cum sunteţi mângâiat pe faţă de aerul umed 
al valurilor” 19 (Ray Kurzweil). 

Ideea aceasta o anticipa Ioan Petru Culianu, în 
interviul acordat Gabrielei Adameşteanu în 1991 20 . 

19. https://www.descopera.ro/lumea-digitala/12234095-ce- 
ne-pregateste-viitorul-8-previziuni-ale-vizionarului-ray- 

kurzweil-de-la-google (accesat pe 03.09.2018). 

20. A se vedea „De vorbă cu Ioan Petru Culianu. Interviu 
realizat de Gabriela Adameşteanu”, în Ioan Petru Culianu, 

Graţie revoluţiei tehnice, foarte curând vom putea 
accede la lumile alternative situate în computere. 
Ele ne vor părea asemenea lumilor reale, susţinea 
Culianu. Punându-ne o mască şi mănuşi, vom putea 
simţi „realitatea” acelei lumi. Pentru noi, ea va fi 
lumea reală. întrebat unde este situată acea lume, 

r* 

Culianu răspunde că ea aparţine computerului. De 
aici începe subtilitatea interpretării lui Culianu: în 
fond, fiecare dintre noi trăim în propriile noastre lumi 
situate într-un computer numit minte. între mintea 
noastră şi lume există un ecran numit conştiinţă. Până 
la un punct, afirmă Ioan Petru Culianu, conştiinţa 
noastră funcţionează asemenea unui computer. Totul 
este să cunoaştem programele cu ajutorul cărora 
vom reuşi să accedem în profunzimile propriei noas¬ 
tre minţi. 

> 

în istoria religioasă a umanităţii, aceste „programe 
de acces” la secretele minţii omeneşti s-au numit 
şamanism, yoga, isihasm, magie, experienţepsihedelice, 
tehnici de bombardament subliminal. Unele sunt îndo¬ 
ielnice, neconvingătoare, altele merită atenţia şi inte¬ 
resul nostru. Cred că ele trebuie analizate critic, fără 
entuziasme facile, cu luciditate şi inteligenţă. Cert este 


Păcatul împotriva spiritului. Scrieri politice, ediţia a Il-a 
adăugită, Iaşi, Editura Polirom, 2005, pp. 37-68. 

că trebuie să ne păstrăm curiozitatea vie şi simţul 
misterului nealterat. 


3. Mitologii camuflate în transumanism 

Pentru un intelectual de formaţie socioumană, foarte 
semnificativ este faptul că toate aceste dorinţe, visuri, 
utopii, proiecte şi realizări transumaniste camuflează, 
mai mult sau mai puţin evident, fantasme mitologice 
şi nostalgii religioase străvechi. Hermeneutica creatoare 

4 . 

a 

a lui Mircea Eliade ne ajută să decriptăm aceste com¬ 
ponente spirituale, consubstanţiale condiţiei umane, 
inclusiv în tehnologiile viitorului şi în proiectele 
curentului transumanist. 

De exemplu, unul dintre miturile clasice reactuali¬ 
zat în varii ipostaze de transumanism este cel al tine¬ 
reţii fără bătrâneţe. Iată două exemple în acest sens. 
Primul îl are ca protagonist pe profesorul Vladimir 
Skulacev, decan al Facultăţii de Bioinginerie a Uni¬ 
versităţii din Moscova şi membru al Academiei de 
Ştiinţe din Rusia. El propunea la începutul anilor 2000 
fabricarea în masă a unei pilule „miraculoase” pe 
care a inventat-o şi care ar stopa îmbătrânirea trupului 
uman. Descoperirea profesorului rus era consecinţa 
unor cercetări temeinice realizate în laboratoarele 

moscovite, copios finanţate de un miliardar rus excentric 
(Oleg Deripaska) şi de o societate de stat (Rusnano) 
interesată de nanotehnologii. Aceste cercetări de tip 
SF au fost susţinute şi de Dmitri Medvedev. 

Cel de-al doilea exemplu este din SUA. La Massa- 
chusetts Institute of Technology din Boston, un alt 
profesor, Leonard Guarente, cercetează o genă care ar 
putea prelungi viaţa. Experimentele au loc (deocam¬ 
dată) pe un lot de şoareci. Rezultatul este cu adevărat 
optimist şi reconfortant pentru transumanişti: şoarecii 
sunt sănătoşi şi trăiesc mai mult. 

Semnificativ în acest sens este şi Congresul Inter- 

A 

naţional Viitorul Global 2045, organizat în februarie 
2012 la Moscova. Proiectele anunţate acolo sunt real¬ 
mente fabuloase. Pentru mulţi dintre noi, ele ţin de 
domeniul fantasticului. Par incredibile. Astfel, până 
în 2020, se intenţionează deţinerea capacităţii „de a 
transplanta creierul într-o entitate AVATAR, prin 
intermediul căreia omul primeşte o nouă viaţă, extinsă” 21 . 
Această viaţă va fi „veşnică” atunci când savanţii vor 
reuşi să transfere personalitatea umană „într-un purtă¬ 
tor alternativ” 22 . Abia atunci mitul tinereţii fără bătrâ¬ 
neţe şi al vieţii fără de moarte va deveni realitate. 


21. Daniel Estulin, op. cit., p. 173. 

22. Ibidem. 

Un alt mit camuflat în filosofia transumanistă 
este cel al nemuririi. Este unul dintre cele mai vechi 
mituri ale umanităţii regăsit în mai multe culturi şi 
civilizaţii ale lumii. în hinduism, de exemplu, avem 
celebra epopee Mahabharata. Aici, episodul Samudra 
Manthan se referă la obţinerea nemuririi cu ajutorul 
unei licori magice, amrita, aflată pe fundul Oceanului 
Primordial. Chinezii aveau celebrele piersici ale nemu¬ 
ririi. Grecii căutau ambrozia, un faimos elixir al 
vieţii veşnice. Mesopotamienii şi hinduşii savurau 
băutura numită soma. Ea le asigura depăşirea condiţiei 
umane prin trăirea vieţii veşnice. în creştinism avem 
copacul vieţii. 

Preluând ideile acestor mitologii străvechi, trans- 
umaniştii de astăzi speră că vor redobândi nemurirea, 
de data aceasta în versiune cibernetică. Ei sunt opti¬ 
mişti, noi mai prudenţi şi chiar rezervaţi. însă ne 
păstrăm curiozitatea vie şi interesul real pentru aceste 
utopii şi proiecte transumaniste. Până în anul 2045, 
scrie în proiectul mişcării „Rusia 2045”, vor apărea 
corpuri create de nanoroboţi, care vor putea lua orice 
formă. Ele vor fi însoţite şi de corpurile-holograme 
tridimensionale. Corpurile acelor cyborgi vor avea şi 
ţesuturi organice create de nanoroboţi. 

Mutanţii postumani vor atinge nemurirea printr-un 
fenomen special numit Singularitate. Simplu spus, 

singularitatea se referă la faptul că „inteligenţa arti¬ 
ficială va fi una superioară inteligenţei naturale” 
(Bogdan Popoveniuc) 23 . în aceste noi condiţii, cei mai 
optimişti transumanişti afirmă că nemurirea va putea 
fi obţinută. Susţinerea financiară a realizării tehnice 

> I 

a acestui miracol există. 

Google a angajat recent o altă persoană care crede 
cu adevărat în imortalitate, Bill Maris, pentru a con* 
duce fondul de capital Google Venture. în ianuarie 
2015, acesta declara într-un interviu: „Dacă mă între¬ 
baţi astăzi dacă este posibil să trăieşti 500 de ani, 
răspunsul ar fi da”. Maris şi-a întărit spusele curajoase 
cu foarte mulţi bani. Fondul Google Venture a investit 
36% din portofoliul său de două miliarde de dolari 
în starUup -uri dedicate cercetărilor de sănătate şi 
viaţă, incluzând aici câteva proiecte ambiţioase pen¬ 
tru extinderea duratei vieţii 24 . 


23. Universitarul sucevean Bogdan Popoveniuc este autorul 
unei consistente şi foarte importante lucrări, Filosofia 
Singularităţii. Creierul global - o etică a gândirii fără om. 
Bucureşti, Editura Eikon, 2016. 

24. Yuval Noah Harari, „Povestea lumii de azi: un liberalism 
în impas, fake news- uri care dinamitează democraţia şi 
noi lideri autoritari, pregătiţi să vândă în continuare ficţiuni 
cu vrăjitoare”, interviu cu Magda Grădinaru, ziare.com, 
21 august 2018. 

O altă cale de obţinere a tinereţii fără bătrâneţe 
va fi cea oferită de reprogramarea biologiei. Vom frec¬ 
venta o dată la zece ani (evident, contra unui cost 
substanţial!) clinicile de specialitate. Aici ne vom trata 
bolile, iar specialistul „ne va regenera ţesuturile 
degradate şi ne va upgrada mâinile, ochii şi creierul” 25 . 
Cu ajutorul nanoroboţilor prezenţi în fluxul nostru 
sangvin, oamenii îşi vor „augmenta sistemul imunitar” 
(Ray îCurzweil). Agenţii patogeni noi d n corpul nostru 
vor putea fi imediat recunoscuţi şi anihilaţi. în acest 
fel, trupul uman va putea rămâne tânăr şi sănătos. 
Personal, cred că acest scenariu al lui Ray Kurzweil 
este, în fond, o seducătoare utopie care ne invită 
elegant să visăm frumos... Reţinem totuşi ideea că un 
mit clasic - cel al tinereţii fără bătrâneţe - se poate 
camufla astăzi şi într-o asemenea predicţie. 

Fulminantele progrese tehnologice vor fi însoţite 
şi de ample restructurări ale societăţii. Accentul se va 
pune pe autoperfecţionarea spirituală (nu neapărat 
religioasă) a omului, fapt decisiv pentru a putea vorbi 
de era neou.manitaţn. In joc este o viziune culturala 
de tip New Age. 

25. Ibidem. 

4. Pericolele transumanismului 

Autori mai mult sau mai puţin credibili discută aprins 
despre marile pericole ale instaurării transumanis- 
muiui în viata noastră socială. Dacă transumanismul 

t 

ar deveni o realitate socială şi proiectele amintite 
ar fi realizate, atunci, la limită, rasa umană s-ar 
reduce „la un corp de «depresivi zâmbitori», nar- 
cisişti, infatuaţi, insensibili, amorali, imorali sau 
delincvenţi” 26 . Am decădea la nivelul unei populaţii 
dezumanizate, devenind carnea de tun a istoriei vii¬ 
toare. în final, postumanii riscă să fie exemplarele 
perfecte pentru a fi preluate în subtilele scenarii de 
servitute şi manipulare în masă. „Născuţi” prin ingi¬ 
nerie genetică, ei vor avea cipuri implantate în creier 
pentru a fi controlaţi şi stăpâniţi la modul absolut. 
Cel puţin o parte din inteligenţa lor se doreşte a fi 
transferată într-un corp de tip Avatar. Prin urmare, 
postumanii vor fi marcaţi destinai de ceea ce părintele 
Jean Boboc numeşte efectul Jivaro. 

Este evident că nu e posibil ca totalitatea inteligenţei 

umane să fie transferată, dar un anumit număr de 


26. Kent Bain, apud Daniel Estulin, op. cit., p. 177. 

capacităţi sinaptice ar putea să fie repertoriate şi 
transferate. Acesta este însă un om redus. De aceea 
putem spune că transumanismul este reducţionist şi 
de aceasta vă vorbesc de sindromul Jivaro 27 . 

Transumanismul este interpretat şi ca o cumplită 
distopie ce ilustrează visul multor dictatori şi nevropaţi 
de a conduce această lume, manipulând genetic şi 
subliminal natura umană. Aceste cipuri implantate în 
creier au un dublu scop. Primul, cel oficial, este de a 
ne facilita accesul la computere. Am stabili astfel o 
legătură directă cu propriul creier, fără mijlocirea 
receptorilor senzoriali. „Dacă v-aţi putea pompa 


27. Jean-Michel Vernochet în dialog cu părintele Jean Boboc, 
preot econom stavrofor la Catedrala Ortodoxă Română 
„Sfinţii Arhangheli” din Paris. Părintele Jean Boboc 
este doctor în medicină la Facultatea de Medicină din 
Paris şi doctor în teologie la Institutul Saint-Serge din 
Paris. Discipol al lui Mircea Eliade şi unul dintre prin¬ 
cipalii traducători în franceză ai Părintelui Dumitru 
Stăniloae. Este şi rectorul Centrului Ortodox de Studii 
şi Cercetare „Dumitru Stăniloae”, unde ţine cursuri de 
antropologie şi bioetică. Părintele Jean Boboc a publicat 
Transumanismul decriptat. Metamorfoza corăbiei lui Tezeu, 
carte prefaţată de profesorul Pierre Magnard, profesor 
emerit la Sorbona. 

.. -*a 

datele direct în materia cenuşie cu viteza de, să zicem, 
50 Mbps - viteza maximă oferită de furnizorii 
americani majori de internet -, atunci aţi putea citi o 
carte de 500 de pagini în mai puţin de două zecimi 
de secundă.” 28 Problema capitală este alta. E vorba de 
cel de-al doilea scop al augmentării corpului cu noile 
tehnologii: controlul perfect al omului. Cum? Citindu-i 
gândurile şi manipulându-i trăirile, emoţiile şi, în 
cele din urmă, comportamentele. Este visul de aur al 
oricărui stat poliţienesc, totalitar. Un Big Brother 
absolut, desăvârşit. 

Un alt pericol al transumanismului constă în posi¬ 
bila înlocuire a omului cu maşini. Deja în multe firme 

*r 

şi industrii occidentale omul este însoţit sau înlocuit 
de roboţi. Rachel Haywire, o mare admiratoare a 
transumanismului, se dovedeşte a fi foarte realistă 
atunci când se referă la aceste posibile riscuri şi mari 
pericole. 

P 

Transumanismul implică multe riscuri existenţiale. 
Se poate întâmpla orice, de la apariţia unor roboţi 
ucigaşi până la ideea de a ne modifica genetic în 
asemenea măsură, încât să devenim un fel de super- 
oameni nazişti, lucru înfiorător. Costul ar fi că oamenii 


28. Daniel Estulin, op. cit., p. 225. 

ar putea pierde umanitatea. Chiar dacă vom deveni 
superoameni, mulţi vor simţi că au pierdut ceea ce 
sunt, că şi-au pierdut umanitatea, esenţa umană 29 . 

Aşadar, trimiterea este la posibila pierdere în viitor 
a controlului uman asupra roboţilor şi la nemiloasa 
„răzbunare” a acestora. Apoi nu este exclusă macabra 
dezumanizare a omului, în versiune nazistă. Această 
catastrofală pierdere a umanităţii şi ratare totală şi 
definitivă a esenţei umane reprezintă un risc major. 
Dacă aşa ceva" se va întâmpla, atunci lumea va fi un 
imens pustiu, al sufletului şi al minţii. 

Asemenea scenarii de tip SF referitoare la controlul 
lumii de către roboţi, urmate de robotizarea oamenilor 
şi umanizarea roboţilor, apar şi în filmele comerciale 
ce fac publicitate transumanismului. Unul dintre acestea 
este celebrul Chappie. 

Scenariul filmului Chappie descrie situaţia dis¬ 
perată dintr-un mare oraş al lumii (Johannesburg), 
unde criminalitatea atinge cote alarmante, fiind impo¬ 
sibil de controlat de poliţiştii umani. Soluţia inedită 


29. Filmul documentar Transumanismul, produs de feremiah 
Films şi difuzat la data de 9 septembrie 2017 pe canalul 
Alfa Omega TV. 

găsită de specialiştii în transumanisra este aceea de 
a înlocui poliţiştii cu o armată de roboţi inteligenţi, 
special construiţi pentru a combate criminalitatea. 
„Aceşti roboţi sunt foarte eficienţi şi au un avantaj: 
nu pot fi omorâţi şi pot fi reparaţi foarte uşor. Acest 
robot este reparat rapid de un muncitor. Nu poţi să 
înlocuieşti braţul unui poliţist atât de uşor.” 30 Este 
strecurată subtil aici ideea transumanistă a imensei 
fragilităţi a corpului uman în comparaţie cu durabi¬ 
litatea şi rezistenţa corpului de robot. Filmul merge 
mai departe şi prezintă drama unui robot ales, Chappie, 
care începe să se umanizeze. învaţă să citească, memo¬ 
rează poezii, are emoţii şi sentimente. Trăieşte ca un 
om, deşi este un robot. Robotul Chappie nu este totuşi 
un robot banal, obişnuit. El are şi sensibilităţi reli¬ 
gioase. îşi pune întrebările existenţiale clasice şi capătă 
un răspuns abia atunci când ajunge să-şi cunoască 
creatorul. în film, Deon, creatorul robotului, este un 

u 

simbol al lui Dumnezeu, creatorul oamenilor. 

O altă idee transumanistă este prezentă aici: cea a 
uzurpării Dumnezeului veterotestamentar şi a insta¬ 
lării pe tronul vacant a entităţilor hibride de tip 


30. Chappie şi noua religie transumanistă, pietrelevorbesc. 
wordpress.com, 12 noiembrie 2015. 

postuman. Aceştia vor fi noii „zei” ai viitorului nostru 

postuman (Francis Fukuyama). Doar postumanii vor 

putea stăpâni lumea, fiind singurii care şi-au depăşit 

condiţia umană (limitată de un demiurg gnostic) cu 
ajutorul tehnologiei. 

Observăm cu uşurinţă că filmul transumanist 
Chappie este saturat de prezenţa unor simboluri eres- 

T 

tine. Unul dintre ele se referă la numele programului- 
sursă al robotului (genesis.dat). Este apoi prezentă şi 
fantasma religioasă a salvării. Chappie încearcă să 
scape de corţ>ul său (alimentat de o baterie) pentru 
a învinge moartea şi prejudecăţile omului-creator 
(Deon), care-1 imploră să-şi asume împăcat condiţia 
de muritor. Până la urmă, Chappie ajunge să-şi urască 
tatăl (o altă idee transumanistă a robotului umanizat, 
capabil de trăirea unor sentimente) şi să se salveze 
transferându-şi conştiinţa... într-un fişier de date. 
Chappie a devenit nemuritor. 

Este prezentă aici, în film, ideea nemuririi seculare 
din filosofia transumanistă. Apoi, robotul Chappie îi 
ajută şi pe oameni (inclusiv pe creatorul lui uman) 

, nştnnţa în corpuri de titaniu. Eroul 

robot este capabil să săvârşească şi „minuni”, asemenea 

Mântuitorului Iisus Hristos. O „învie” din morţi pe 

mama sa, Yo-Landi. Cum? Transferându-I conştiinţa 

pe un... drive USB şi mai apoi într-un corp robotic, 

mult mai rezistent si durabil. în concluzie, conform 

) 7 

filosofiei transumaniste, oamenii viitorului îşi vor 
putea depăşi condiţia obişnuită doar cu ajutorul 
noilor tehnologii. Se vor salva (contra cost, evident) 
cu ajutorul ştiinţei de avangardă şi al tehnologiilor 
ultraperfecţionate. 

Alte pericole ale transumanismului ar putea fi 
aduse de experimentele privind modificările genetice. 
Ele ar putea duce la naşterea unor entităţi hibride 
(om-maşină) sau la combinaţii groteşti ale ADN-ului 
uman cu cel animal. Thomas Horn se arată foarte 
îngrijorat de asemenea posibile pericole: „Alţii, ca 
mine, cred că dacă e vorba de modificare gene¬ 
tică pentru îmbunătăţirea medicinei e acceptabil, 
însă, dacă tratamentul ar presupune modificarea a 
ceea ce mă face pe mine om, prin adăugarea unor 
forme de viaţă sintetice sau animale, atunci apare o 
problemă” 31 . 


31. Filmul documentar Transumanismul, produs de Jeremiah 
Films şi difuzat la data de 9 septembrie 2017 pe canalul 
Alfa Omega TV. 

5. Cine vor fi noii zei ai viitorului 
postuman? 

Un mesaj subtil, subliminal al unui alt film trans- 
umanist ( Prometheus ) este acela că postumanii ar 
trebui să se obişnuiască cu noua ipostază a lui deus 
otiosus. Dumnezeul creştin va fi abandonat, poate 
chiar uitat. în orice caz, pentru majoritatea trans- 
umaniştilor, el a devenit inutil. Locul lui va fi luat de 
elitele manipulatoare ale timpului postuman. Ele vor 
conduce lumea viitorului. Ne aflăm deja în cuprinsul 
unei lumi a viitorului dominate de religia seculară a 
transumanismului şi de cultul secular al lui Homo 
deus (Yuval Noah Harari). 

Problema este că dictatura postumană va fi atât 
de rafinată încât cei mai mulţi dintre noi nu vom 
conştientiza existenţa ei. Va fi o dulce şi suavă ser¬ 
vitute, adesea însoţită de atrofierea oricărui senti¬ 
ment de revoltă. Acest formidabil control al naturii 
umane va fi posibil, susţin trapsumaniştii, graţie 
perfecţionării creierului uman cu ajutorul tehno¬ 
logiei moderne. Mai exact, scopul ar fi crearea unei 
stări permanente de „bunăstare emoţională” şi de 
„euforie” fără clasicele droguri (Daniel Estulin). 




:wr 

Cum ? Prin recalibrarea centrilor plăcerii din creier 
cu ajutorul stabilizatorilor farmaceutici. 

6. Mintea-stup sau noile inteligenţe 
sociale 

Imaginaţia incendiată a jurnaliştilor cu privire la 
transumanism produce surprize non-stop. Una dintre 
ele anunţă ideea unor posibile „frăţii” între mintea 
umană si calculatoare. Rezultatul ar fi naşterea 

) I 

unei fabuloase inteligenţe colective şi a unei societăţi 
de tip reţea, graţie tehnologiei NBIC. O asemenea 

societate ar fi locuită de entităti umane servile în 

» 

raport cu o elită malefică ce ar conduce lumea din 
umbră. Postumaniştii elitei conducătoare ar trăi 
veşnic. Cum? Prin transferul conştiinţei în lumea 
virtuală a calculatoarelor. Acolo s-ar naşte o super - 
conştiinţă veşnică într-un corp infinit mai rezistent 
decât cel biologic. 


7. Societatea matrice 

în ciuda scepticismului justificat al unor specialişti, 
există autori credibili suspect de optimişti cu privire 

la societatea viitorului. Astfel, fizicianul Michio Kaku 
vede lumea viitorului ca pe una dominant virtuală, 
însă foarte asemănătoare cu cea reală. Convingerea 
lui este că, „până în 2020, în cyberspaţiu va exista un 
întreg univers tridimensional, cu ţări şi guverne vir¬ 
tuale, şcoli şi universităţi virtuale, proprietăţi şi burse 
virtuale, cu rude şi prieteni virtuali’ 32 . Este o altă 
dulce şi provocatoare utopie... 

Citit în cheie antropologică, acest scenariu futurist 
trimite la mitologia clasică a lumilor paralele. Ele 
devin „reale” Jn cyberspaţiu. Aici vor vieţui postumanii, 
alături de umanii frustraţi şi marcaţi destinai de pro- 

E 

priile eşecuri. O asemenea lume va fi una paradoxală: 
pe de o parte, te fascinează prin libertatea promisă şi 
printr-o mulţime de posibilităţi oferite, pe de altă 
parte, te supune subtil şi eficient unui permanent 
control social. 

O societate a viitorului de tip matrice va fi una 
foarte divizată, susţin experţii. Unul dintre criterii se 
referă la puterea de cumpărare a noilor tehnologii. 
Unii vor avea bani să le cumpere şi vor beneficia de 
avantajele lor. Alţii, dimpotrivă, vor rămâne în afara 
„mântuirii” oferite contra cost de experţii în trans¬ 
umanism. Această cinică şi tristă situaţie este anticipată 


32. Daniel Estulin, op. cit., p. 201. 

şi de dr. Thomas Horn: „în mare parte, cei din comu¬ 
nitatea ştiinţifică nu au o mentalitate morală, sunt 
adepţii teoriei darwiniste a selecţiei naturale. Aceasta 
poate duce la eugenie: dacă putem îmbunătăţi specia 
umană, suntem datori să o facem. în cele din urmă, 
asta va duce la crearea unei comunităţi cu oameni 

i 

foarte bogaţi şi foarte săraci, unii îşi vor putea permite 

îmbunătăţiri, alţii -nu. Vor exista o clasă muncitoare 

* * * 

şi comunităţi privilegiate” 33 . 

Clasa muncitoare va cunoaşte, foarte probabil, „o 
epidemie fără precedent de furie şi anxietate” (Yuval 
Noah Harari). De ce? Pentru că vor înţelege imediat 
condiţia dramatică ce li se rezervă: vor rămâne săraci, 
nefericiţi şi muritori. Nici măcar în moarte nu vor fi 
egali cu cei bogaţi şi puternici. Aceştia din urmă vor 
fi însă obligaţi să-şi asume dulcea şi frustranta povară 
a nemuririi. Aşa cum observa cu subtilitate Harari, 
este realmente dramatic să ştii că poţi să-ţi prelungeşti 
prin tratamente viaţa, cu condiţia „să nu te spulbere 
un camion sau să te arunce în aer un terorist”. 


33. Filmul documentar Transumanismul > produs de Jeremiah 

8. Desacralizarea nemuririi 
în transumanism 

Este cert pentru noi toţi faptul că noile religii seculare 

imanentizează Absolutul. Transumanismul, de exem¬ 
plu, sabotează teritoriul clasic al marilor religii, 
în ce sens? Operează cu noţiuni specifice marilor 
religii, cum ar fi cea de nemurire. Transumanismul 
discută despre „o simbioză între omul actual si 
maşină, despre o aglutinare a corpului cu sisteme 
biotehnice şi cipurî de dimensiuni nanometrice (o 
iliardime dintr-un metru!) care, odată implantate 
în corpul uman, îl vor scana în întregime, îl vor 
repara la nivel molecular şi vor elimina, teoretic, 
orice problemă de sănătate, asigurând o funcţionare 
perfectă a organismului 34 . La limită, transumanistii 

I 

visează chiar la obţinerea nemuririi. Rachel Haywire 
este optimistă când e vorba de a fi „realistă” si de a 

i y 

dori imposibilul. 

Nemurirea e ceva foarte interesant. Mulţi o asociază 
cu domeniul SF, dar oamenii chiar lucrează la asta 


34. Nicuşor Deciu, „Transumanismul şi promisiunea nemu¬ 
ririi”, în ziarul Lumina, 22 ianuarie 2018. 

acum. Dacă ne bazăm pe tehnici antiîmbătrânire, pe 
genetică şi robotică, modificându-ne materialul genetic 
şi neurochimic, vom găsi o cale să nu mai murim, să 
nu mai îmbătrânim. Suntem pe cale să învingem 
moartea. Oamenii vor să devină nemuritori şi suntem 

£T 

pe cale să obţinem acest lucru . 

Un asemenea „supraom” în versiune transuma- 
nistă va fi capabil să obţină nemurirea. Or, trimi¬ 
terea este la o nemurire pământească, una complet 
diferită de nemurirea celestă, aşa cum inspirat argu¬ 
mentează Nicuşor Deciu. Nemurirea pământească 
este o vieţuire permanentă sub semnul destinai al 
timpului şi al istoriei. Ea se realizează tehnic, „prin 
reproducerea informaţiilor stocate în creier într-un 
iou suport digital in silico, aşa-numita «indepen¬ 
denţă de substrat», care «trăieşte» în noile societăţi 
cibernetice conduse după regulile proprii” 36 . Nemu¬ 
rirea celestă, în absolut toate religiile lumii, trans- 
cende timpul şi istoria. Nemurirea celestă este dată 
în creştinism de „împărăţia lui Dumnezeu”. O putem 
regăsi doar în eternitate. 

35. Filmul documentar Transumanismul, produs de Jeremiah 
Films şi difuzat la data de 9 septembrie 2017 pe canalul 
Alfa Omega TV. 

36. Denis Alexander, op. cit. 

în concluzie, o religie autentică sacralizează 
nemurirea, iar o religie seculară o desac a izează. 
Ultima fetişizează stiinta, maculând idei si credinţe 

* ) î ' > > 

autentic religioase. Transumanismul este o aseme¬ 
nea religie. Părintele Jean Boboc o numeşte religie a 
mondializării . 

Pentru că vorbiţi de guvernare mondială, voi denunţa 
aici că transumanismul este religia mondializării. 
Este noua religie în mod extrem ecumenistă, ecume- 
nistă în sens reducţionist (...). Transumanismul este 
areligios, este ateu, dar îşi dau seama că nu pot dis¬ 
truge în om dimensiunea religioasă 37 . 

Imanentizând Absolutul, camuflând sacrul în profan 
şi preluând multe dintre datele clasice ale marilor 
religii, transumanismul este o religie pe dos. Este cultul 
actual al supraomului şi al Dumnezeului-proteză, în 
sensul dat de Sigmund Freud. Transumanismul este 
o religie seculară. 


37. Jean-Michel Vernochet în dialog cu părintele Jean 
Boboc. 

9. în transunnanism, Dumnezeu 
devine nou! deus otiosus 

în cuprinsul noilor religii seculare, figura Dumnezeului 

li 

veterotestamentar este secularizată până la disoîuţia 
ultimă. Transumaniştii aproape că nu mai au ce face 
cu Dumnezeul iudeo-creştin şi-l abandonează. Acesta 

devine un fel de deus otiosus , străin de noile reali- 

* 

9 

tăţi ale societătii-matrice si ale elitelor seculare si 
* ) > > 

manipulatoare. în termenii lui Eric Voegeîin, scopul 
final al religiilor seculare (inclusiv politice) este repre¬ 
zentat de „divinizarea ordinii mundane a stăpânirii, 
închiderea sa intramundană şi simultana decapitare 
a dumnezeului transmundan” 38 . 

(Exact aşa se întâmplă astăzi în gândirea transuma- 
nistă. Unul dintre cei mai cunoscuţi popularizatori ai 

*5 n 

ei, Cray Scott , insista pe ideea că transumaniştii vor 
folosi ştiinţa şi tehnologia cu scopul declarat de a 
controla pe deplin evoluţia umană. Controlul deplin 
al evoluţiei umane este cel care-1 scoate din joc pe 


38. Eric Voegeîin, op. cit., p. 107. 

39. Vezi serialul Ancient Aliens, regizat de Kevin Burns, 
sezonul 11, episodul 3. 

însuşi Dumnezeu. El este uitat, abandonat. în locul 
lui apare Omul-Dumnezeu, cum ar spune Kirillov, un 
celebru personaj dostoievskian. „Nu cred în Dumnezeu, 
dar cred că devenim tot mai asemănători unui dum¬ 
nezeu” (Rachel Haywire). Aceleaşi idei sunt susţinute 
şi de Joseph Far ah: „Dacă Dumnezeu nu e o realitate 
în viaţa ta, vei ajunge să-L inventezi. Prin Dumnezeu 
căutăm nemurire şi o relaţie. Dacă nu crezi în Dumnezeu 
vei căuta nemurirea şi relaţii prin alte modalităţi. De 
aceea transumaniştii consideră că e posibil să obţină 
nemurirea şi să transceadă această lume, adică să 
devină dumnezei. Dacă devii nemuritor, capeţi 
statut divin” 40 . Devii ceea ce Yuval Noah Harari numea 
Homo deus. 

Există şi interpretări transumaniste, dar în cheie 
creştină ale acestui fapt. Thomas Horn ne încurajează 
să credem că această revoluţie viitoare a transumanis- 
mului „poate fi o oportunitate de a predica Evanghelia. 
Se vorbeşte despre postumanism, îmbunătăţirea con¬ 
diţiei umane. Aceasta e o oportunitate de a vorbi despre 
creaţia specială a lui Dumnezeu şi cum am fost creaţi 

a. 

asemenea Lui. In cele din urmă, noi, credincioşii, vom 


40. Filmul documentar Transumanismul , produs de Jeremiah 
Films şi difuzat la data de 9 septembrie 2017 pe canalul 
Alfa Omega TV. 

ajunge să trăim cu adevărat lucrul la care transuma- 
niştii pot doar visa. în lisus Hristos, noi suntem deja 
nemuritori şi mult mai buni decât oamenii aşa cum 
îi ştim în prezent” 41 . Invitaţia lui Thomas Horn este 
aceea de a fi creştini într-o lume în care Dumnezeu 
s-a ocultat. A devenit un deus otiosus (Mircea Eliade). 
Totuşi, într-o asemenea lume fără Dumnezeu poţi să 
te comporţi creştineşte şi să justifici spiritual o parte 
din reuşitele transumanismului. 

Aşa cum am tot repetat, pentru transumanişti, 
divinitatea supremă din iudeo-creştinîsm devine inco¬ 
modă şi perfect inutilă. în termenii lui Sigmund Freud 
din Angoasă în civilizaţie (1930), „divinitatea trans¬ 
umanistă este un Dumnezeu-proteză, redutabil însă, 
pentru că poate opri evoluţia spirituală a omului. îl 
va scălda pe orn în plăcerile unei lumi eliberate de 
boii şi bătrâneţe, un paradis-proteză care nu este decât 
mormântul omului. O mutatie a conştiinţei umane 

) * I 

este singurul răspuns posibil la această provocare 
aflată în pragul lumii noastre” 42 . 

Mizez şi eu pe soluţia dificilă, dar realmente salva¬ 
toare a revoluţiei conştiinţei umane propusă de 


41. Ibidem. 

42. Basarab Nicolescu, „Evanghelia transumanistă”, în revista 
Convorbiri literare , nr. 3, martie 2018, p. 30. 

profesorul Basarab Nicolescu. Acesteia i se mai adaugă 
cea verificată de Denis Alexander: „Puţin umor si 

" t y 

puţină ironie ar putea submina viziunea speculativă 
transumanistă mai repede decât ar face-o predicile 
stufoase” 43 . 




43. Denis Alexander, op. cit. 


















EPILOG 


De ce am scris Noile religii secularei 

»■ 

Ideea scrierii acestei cărţi am avut-o recitind 
textul filmului lui Paul Barbăneagră despre Mircea 
Eliade 1 . în ultima parte a acestui exemplar docu¬ 
mentar cinematografic, istoricul religiilor face urmă¬ 
toarele consideraţii: 

* 

La un moment dat, acum cincisprezece mii de ani, 
optsprezece mii de ani, marea revoluţie a descope¬ 
ririi agriculturii a dus, din punct de vedere religios, 
la o criză. Acelaşi lucru se petrece acum cu marea 
sau marile descoperiri ale civilizaţiei tehnologice 
moderne. Acestea nu puteau să nu invadeze puţin 
câte puţin întreaga planetă. Numai că există o mare 


1. Este vorba de Paul Barbăneagră, Arhitectură şi geografie 
sacră. Mircea Eliade şi redescoperirea sacrului, traducerea 
şi adaptarea textelor de Mihaela Cristea şi Marcel Tolcea, 
cuvânt înainte şi glosar de Marcel Tolcea, Iaşi, Editura 
Polirom, 2000. 






200 


NOILE RELIGII SECULARE 


diferenţă între globalizarea agriculturii şi globalizarea 
tehnologiei moderne. Prima era o tehnică umană, 
dar întovărăşită de o religie, cu o mitologie şi un 
ritual specifice. Nu se răspândea doar tehnica agri¬ 
colă, ci se răspândeau în întreaga lume religia şi mito¬ 
logia agricolă sau agrară. în celălalt caz al civilizaţiei 

tehnologice, descoperirile, progresele au fost însuşite 

■ 

peste tot fără nicio tradiţie religioasă, tocmai pentru 
că tehnologia modernă nu are o bază sau o justificare 
religioasă (s.m.). 

Eu nu acuz pe nimeni, dar cred că teologii creştini 
din ultimele două secole nu au fost la înălţimea 

y 

misiunii lor pentru că nu au încercat să dea ştiinţelor 

JT > > 

sensul pe care-1 au chiar şi cele mai vizibil mate¬ 
rialiste dintre ele. Orice act tehnologic sau ştiinţific 
era şi un act, dacă nu religios, cel puţin conform unui 
simbolism de origine creştină 2 . 

Această civilizaţie occidentală, împreună cu ştiinţele 
ei cele mai materialiste au ignorat componentele lor 
mitologice, religioase şi simbolice. De ce? Pentru că 
Occidentul este produsul logos-ulm, şi nu al mythos-nlm 
(Karen Armstrong). Modernitatea occidentală a pariat 
pe raţiune, eficienţă şi randament. A respins mitul 


2. Ibidem , pp. 197-198. 

ca fiind „nefolositor, fals şi depăşit” 3 , l-a dispreţuit 
pentru că nu l-a înţeles. Stigmatizarea mitului nu a 
rămas însă fără urmări. A produs o continuă traumă 
socială. 

încă din secolul al şaisprezecelea vedem mai multe 
dovezi ale unei disperări (s.m.) care amorţeşte, ale unei 
paralizii mintale (s.m.) care se înstăpâneşte treptat şi 
un sentiment de neputinţă (s.m.) şi furie (s.m.) pe 
măsură ce vechiul mod de gândire mitic dispărea şi 
nimic nou nu părea să-i ia locul. Şi astăzi vedem o 
anomie similară în ţările în curs de dezvoltare aflate 
încă în primele stadii ale modernizării 4 . 

Totuşi, mitul nu a dispărut niciodată din viaţa civi¬ 
lizaţiei occidentale. El doar s-a retras. Astăzi, mitul 
supravieţuieşte camuflat în cele mai seculare practici, 
dar şi în tainice visuri, intime dorinţe şi vechi nostalgii. 
Mitul poate fi regăsit astăzi oriunde, inclusiv în lumea 
ştiinţei ultramoderne şi a tehnologiilor sofisticate ale 
viitorului. Mitul camuflat este cartea de vizită ascunsă 
a eroului (post)modern. Cine este acest erou? Un 

3. Karen Armstrong, O scurtă istorie a mitului, traducere din 
limba engleză de Mirella Acsente, Bucureşti, Leda, 2008, 
p. 131. 

4. Ibidem. 

răspuns subtil l-a dat, încă din 2005, Karen Armstrong. 
Cercetătoarea britanică era convinsă că „eroii moder¬ 
nităţii occidentale vor fi nişte genii tehnologice (s.m.) 
sau ştiinţifice (s.m.) ale logos-xilm , nu genii spirituale 
inspirate de mythos” 5 . 

în concluzie, soluţia regală a depăşirii crizei este 
cea a redescoperirii mitologiilor camuflate, a sensu¬ 
rilor ocultate şi a simbolismului religios prezente în 
plină (post)moclernitate. De aceea cred că invitaţia 
lui Mircea Eliade de a da un sens mitologic şi religios 
ştiinţelor tehnologice contemporane (şi nu numai) 
poate fi adresată astăzi tuturor specialiştilor în ştiinţa 
religiilor, istoria ideilor şi filosofia mentalităţilor. Am 
încercat, după propria-mi pricepere, să ofer în această 
carte o interpretare a datelor mitologice, simbolice şi 
religioase camuflate în conţinutul noilor tehnologii şi 
al mentalităţii transumaniste. 

y 

Am insistat asupra contextu Lui social, cultural şi 
religios în care se întâmplă astăzi avântul noilor tehno¬ 
logii şi al gândirii transumaniste. El este marcat profund 
de secularizarea diferenţiată şi de modernităţile multiple 
din Europa Centrală şi de Vest, SUA şi din alte zone ale 
lumii de astăzi. Susţin în continuare ceea ce sociologii 
religiilor au numit valabilitatea „mariajului” dintre 


5. Ibidem. 

religie şi modernitate. Acest fapt ne obligă să încercăm 
a descifra conţinuturile spirituale şi religioase camuflate 
în fetişizarea unor ideologii la modă (corectitudinea 
politică, de exemplu), în cuprinsul tehnologiilor recente 
şi în cel al modernităţii în genere. 

Specialiştii au observat că avântul noilor tehnologii 
şi succesul filosofiei transumaniste au loc şi pe fondul 
resacralizării unei bune părţi din lumea occidentală. 
Totuşi, există un fond mental consistent care împiedică 
resacralizarea şi minimalizează importanţa actului 
hermeneutic de a decripta sensurile şi simbolurile 
ascunse ale noilor tehnologii. Acea forma mentis 
dominantă în multe spaţii sociale occidentale este una 
neomarxistă şi este cunoscută drept corectitudine 
politică (CP). Ei i-am consacrat un capitol din carte, 
numind-o religie seculară , adică ceva mai mult decât 
o simplă ideologie neomarxistă subversivă. De ce? 
Pentru că preia, resemnifică şi desacralizează motive 
mitologice şi idei-forţă ale creştinismului. CP este o 
religie pe dos, una seculară, care imanentizează Absolu¬ 
tul şi absolutizează contingentul, mundanul. 

Scriind această carte, am fost foarte sensibil la 
ideea nonconformistă şi paradoxală a asumării reli¬ 
gioase a secularizării. Tocmai de aceea am insistat pe 
teza lui Dietrich Bonhoeffer, a trăirii secularizării 
„ca şi cum Dumnezeu n-ar fi dat”. Ocultarea Lui este 

deplină. Sacrul se camuflează perfect în profan. Ce-i 
de făcut? Răspunsul meu este că mulţi dintre noi 
trăim secularizarea religios , chiar fără să o ştim. 
Tocmai de aceea am încercat să evit clasica interpre¬ 
tare dihotomică „religie” vs „secularizare”. Am propus 
„religie în secularizare” şi „secularizare în religie”. 
Depinde foarte mult de perspectiva spirituală a celui 
care priveşte. Realitatea poate fi dominant „seculară” 
sau dominant „religioasă”, aşa cum în fizica cuantică 
lumina nu este undă sau corpuscul, ci deopotrivă 
undă şi corpuscul - în funcţie de calitatea observa¬ 
torului implicat. El construieşte realitatea. în domeniul 
social, noi suntem cei care construim religiile seculare. 
Corectitudinea politică, tehnologiile viitorului şi trans- 
umanismul sunt trei dintre noile religii seculare. 

Ce au în comun aceste religii seculare? Printre altele, 
un anumit tip de reducţionism spiritual. Toate trei 
reduc datele de ordin spiritual la chestiunile filosofice 
de ordin etic. Componentele mitologice şi religioase 
sunt desacralizate, simplificate sau chiar ignorate. în 
schimb, religiile seculare propun un reviriment al eticii * * 6 . 


6. Interesant este faptul că religiile seculare fetişizează etica în 
detrimentul religiei şi al mitologiei . Unii teoreticieni şi 
apostoli ai religiilor seculare (Dataismul - religia seculară a 
căutării pe Google, a procesării datelor şi a luării deciziilor, 
cum o numeşte Yuval Noah Harari) preţuiesc spiritualitatea 

în termenii lui Yuval Noah Harari, „viziunile noastre 
despre «bine» şi «rău» vor căpăta o importanţă cos¬ 
mică. Sigur, oamenii au dezbătut sensul vieţii şi natura 
binelui si răului de mii de ani. Dar aceste întrebări ies 

3 

acum din registrul filosofic şi intră în cel al ingineriei” 7 . 
Aici fac obiectul a ceea ce este permis şi a ceea ce nu 
este permis. 

Am scris această carte cu profunda convingere, 
inspirată de scrierile lui Mircea Eliade, că negativitatea 
secularizării şi crizele aferente pot fi învinse dacă 
decriptăm convingător miturile, simbolurile şi motivele 
religioase camuflate în ideologii subversive, filosofii 
excentrice şi tehnologii provocatoare. Am interpretat 
astfel trei dintre religiile seculare actuale: corectitudinea 
politică, noile tehnologii şi transumanismul. Acest act 
eliadesc de hermeneutică creatoare continuă să fie 
reconfortant, stimulativ şi chiar soteriologic pentru fiecare 
dintre noi, într-un plan mai subtil al existenţei noastre. 

şi chiar o practică. Yuval Noah Harari, de exemplu, este 

gay, vegan şi practicant zilnic (două ore) al meditaţiei 

budiste Vipassana. 

7. Yuval Noah Harari, „Povestea lumii de azi: un liberalism 
în impas, fake news-uri care dinamitează democraţia şi noi 
lideri autoritari, pregătiţi să vândă în continuare ficţiuni 
cu vrăjitoare”, interviu cu Magda Grădinaru, ziare.com, 
21 august 2018. 

